story of agastya muni: স্ত্রীর আব্দারে বিপাকে অগস্ত্য - mythology: the story of agastya muni | Eisamay\nmythology: the story of agastya muni\nস্ত্রীর আব্দারে বিপাকে অগস্ত্য\nSrabani Adhikary | EiSamay | Updated: 12 Jul 2020, 12:30:00 PM\nউনি খুব বিলাস-ব্যসনে মেয়েকে মানুষ করেছিলেন। তাঁর বিশ্বাস ছিল, উনি সৌন্দর্য্য ও সেবায় অগস্ত্যকে প্রসন্ন করে ফেলবেন। লোপামুদ্রার কথায় অগস্ত্য খুবই কষ্ট পেলেন, কিন্তু তিনি অসহায়। অগস্ত্য খুব মন দিয়ে হিসেব দেখলেন। আয়-ব্যয়ের হিসেব একেবারে সমান-সমান।\nঋষি অগস্ত্য বিদর্ভে পৌঁছতেই রাজা তাঁকে স্বাগত জানালেন এবং তাঁর আসার কারণ জিজ্ঞাসা করলেন। অগস্ত্য জবাব দিলেন, ‘আমি আপনার কন্যা লোপামুদ্রাকে বিয়ে করতে চাই।’ নিজের পূর্বপুরুষদের অবস্থা এবং তাঁদের মুক্তির উপায়ও রাজাকে বললেন অগস্ত্য।\nঋষির কথা শুনে বিদর্ভরাজ চিন্তায় পড়ে গেলেন। উনি খুব বিলাস-ব্যসনে মেয়েকে মানুষ করেছিলেন। সেখানে বনবাসী এক তপস্বীর সঙ্গে মেয়ের বিয়ে দিতে মন সরছিল না তাঁর। এ দিকে, অগস্ত্যের অভিশাপেরও ভয় ছিল। উনি লোপামুদ্রাকে ডেকে পাঠালেন। সুন্দরী লোপামুদ্রা অগস্ত্যের মতো একজন মহান এবং তেজস্বী ঋষির সঙ্গ পেতে ইচ্ছুক ছিলেন। তাঁর বিশ্বাস ছিল, উনি সৌন্দর্য্য ও সেবায় অগস্ত্যকে প্রসন্ন করে ফেলবেন। লোপামুদ্রা এটাও জানতেন, পূর্বপুরুষদের মুক্তির জন্য অগস্ত্য তাঁকে বিয়ে করতে এবং সন্তানের জন্ম দিতে চান। সব জেনেই অগস্ত্যকে বিয়ে করতে রাজি হলেন তিনি। বিয়ের পর লোপামুদ্রা মন দিয়ে অগস্ত্যের সেবা করতে লাগলেন।\nএকদিন লোপামুদ্রা তাঁর স্বামীকে বললেন, ‘ঋষিবর! আমি আপনার সংযমী স্বভাব জানি। কিন্তু আপনার পূর্বপুরুষদের কথাও ভাবা উচিত। তাঁরা মুক্তির আশায় এখনও গর্তে ঝুলে রয়েছেন। নিজের সুখের জন্য না হলেও পূর্বপুরুষদের জন্য সন্তান উৎপাদনের ধর্মপালন করুন।’ এ কথা শুনে একদিন উপযুক্ত সময় দেখে লোপামুদ্রাকে সঙ্গমের জন্য ডাকলেন অগস্ত্য। কিন্তু লোপামুদ্রা বললেন, ‘ঋষিবর, আমি চাই, আপনি আমার সঙ্গে এমন শয্যায় সঙ্গম করুন, যেমন শয্যায় আমি রাজমহলে ঘুমোতাম। আর আমি চাই, সুন্দর বস্ত্র এবং গহনা পরে আপনার সঙ্গে সঙ্গম করতে। আমাকে ক্ষমা করবেন, কিন্তু এমন দীন-জীর্ণ অবস্থায় আমি আপনার সঙ্গে সঙ্গম করব না।’\nলোপামুদ্রার ইচ্ছা শুনে অগস্ত্য বললেন, ‘প্রিয়ে! তোমার বাবা রাজা, আর আমি তপস্বী। তোমার ইচ্ছাপূরণের সামর্থ্য আমার নেই।’ কিন্তু লোপামুদ্রার স্পষ্ট কথা, ‘ওসব আমি জানি না। আপনাকে অর্থ সংগ্রহ করতেই হবে। প্রয়োজনে রাজার দরজায় ভিক্ষে করে!’\nলোপামুদ্রার কথায় অগস্ত্য খুবই কষ্ট পেলেন, কিন্তু তিনি অসহায়। পূর্বপুরুষদের মুক্তির জন্য সন্তান উৎপাদন আবশ্যক। অগস্ত্য রাজা ক্ষুতর্বার কাছে গেলেন। তাঁকে সব কথা জানাতে তিনি অগস্ত্যের সামনে রাজ্যের আয়-ব্যয়ের হিসেব পেশ করলেন। বললেন, ‘ঋষিবর! আপনার যদি মনে হয়, কোনও গণ্ডগোল রয়েছে, আপনি সেই খাত থেকে ধনসম্পদ নিতে পারেন। আমি সানন্দে দেব।’\nঅগস্ত্য খুব মন দিয়ে হিসেব দেখলেন। আয়-ব্যয়ের হিসেব একেবারে সমান-সমান। কোনও খাত থেকে এতটুকু ধন নিলে রাজ্যের মানুষের কষ্ট হবে। তাই তিনি ক্ষুতর্বা রাজার থেকে সম্পদ নিতে অস্বীকার করলেন। ক্ষুতর্বা তাঁকে আরও দুই রাজার কাছে নিয়ে গেলেন, কিন্তু তাঁদের রাজ্যেও আয়-ব্যয় সমান সমান। অগস্ত্য পড়লেন সঙ্কটে। ঋষির অবস্থা দেখে রাজা ত্রসদস্যু তাঁকে একটা বুদ্ধি দিলেন। (চোখ রাখুন আগামী সপ্তাহে)\nসব জল খেয়ে ফেললেন অগস্ত্য, ফের নয়া সঙ্কট পরের খবর\nলোপামুদ্রা বিদর্ভরাজ অগস্ত্য story of agastya muni Mythology story\nWeb Title : mythology: the story of agastya muni


যুগান্তর রিপোর্ট ০৫ জুলাই ২০২০, ১৪:২১:৪৭ | অনলাইন সংস্করণ\nভুতুড়ে বিদ্যুৎ বিলকাণ্ডে জড়িত থাকার অভিযোগে ২৯০ কর্মকর্তা-কর্মচারীর বিরুদ্ধে ব্যবস্থা নেয়ার সুপারিশ করা হয়েছে বলে জানিয়েছেন বিদ্যুৎ সচিব ড. সুলতান আহমেদ। অতিরিক্ত বিল জুন মাসের সঙ্গে সমন্বয় করা হবে বলেও জানান সচিব।\nরোববার দুপুরে এক ভার্চুয়াল সভায় তিনি এ কথা বলেন।\nড. সুলতান আহমেদ বলেন, কোনো গ্রাহক ক্ষতিগ্রস্ত হবে না। কাউকেই ব্যবহারের অতিরিক্ত বিল পরিশোধ করতে হবে না। যেসব অভিযোগ এসেছে, তাদের বিল সমন্বয় করা হচ্ছে। আরও অভিযোগ এলে সেগুলোও সমন্বয় করা হবে।\nঅতিরিক্ত বিদ্যুৎ বিলের জন্য গ্রাহকের কাছে দুঃখ প্রকাশ করে ড. সুলতান আহমেদ বলেন, আমরা সবসময়ই গ্রাহকবান্ধব। আমরা যে আস্থা হারিয়েছি আশা করছি তা শিগগিরই পুনরুদ্ধার করতে পারব। ভবিষ্যতে বিতরণ কোম্পানিগুলো এ ধরনের সংকট সমাধানে শতভাগ মিটার রিডিং নিয়ে বিল করবে।\nসচিব বলেন, করোনার মধ্যে আমাদের মিটাররিডাররা বাড়ি বাড়ি গিয়ে মিটার রিডিং করতে পারেনি। এ জন্য এই সমস্যা তৈরি হয়েছে। করোনার মধ্যে ৬০১ জন করোনায় আক্রান্ত হয়েছেন এ রমধ্যে ১২ জন বিদ্যুৎ কর্মী মারা গেছেন।


দেশের ইতিহাসে প্রথমবারের মত রোবটদের নিয়ে ফুটবল : চুয়েটে আরএমএ ফুটবট কনটেস্ট-২০১৭ অনুষ্ঠিত | raozantimes24.com\nদেশের ইতিহাসে প্রথমবারের মত রোবটদের নিয়ে ফুটবল : চুয়েটে আরএমএ ফুটবট কনটেস্ট-২০১৭ অনুষ্ঠিত\nসোহেল রানা । রাউজানটাইমস ২৪ .কম\nপ্রকৌশল ও প্রযুক্তি বিশ্ববিদ্যালয় (চুয়েট) -এ দেশের ইতিহাসে প্রথমবারের মত রোবটদের নিয়ে ফুটবল প্রতিযোগিতা অনুষ্ঠিত হয়েছে। চুয়েট-এর রোবটিক চর্চা ও গবেষণামূলক সংগঠন রোবো মেকাট্রনিক্স অ্যাসোসিয়েশন (আরএমএ) এর উদ্যোগে এ প্রতিযোগিতার আয়োজন করা হয়। এতে দেশের ৮ টি বিশ্ববিদ্যালয়ের ৩২ টি দল অংশগ্রহণ করেছে। শুক্রবার (২৬ মে, ২০১৭ খ্রি.) চুয়েটের পেট্রোলিয়াম এন্ড মাইনিং ইঞ্জিনিয়ারিং (পিএমই) ভবনে প্রতিযোগিতার উদ্বোধন করেন চুয়েটের ভাইস চ্যান্সেলর অধ্যাপক ড. মোহাম্মদ রফিকুল আলম। এ সময় উপস্থিত ছিলেন যন্ত্রকৌশল বিভাগের প্রধান অধ্যাপক ড. সজল চন্দ্র বনিক, পেট্রোলিয়াম এন্ড মাইনিং ইঞ্জিনিয়ারিং বিভাগের প্রধান অধ্যাপক ড. জামাল উদ্দিন আহাম্মেদ এবং কম্পিউটার সায়েন্স এন্ড ইঞ্জিনিয়ারিং বিভাগের প্রধান অধ্যাপক ড. মোহাম্মদ সামসুল আরেফিন প্রমুখ।\nপ্রধান অতিথির বক্তব্যে চুয়েট উপাচার্য অধ্যাপক ড. মোহাম্মদ রফিকুল আলম বলেন, চুয়েটের রোবো মেকাট্রনিক্স অ্যাসোসিয়েশন (আরএমএ) সারাদেশে একটি প্রশংসনীয় নাম। তাঁরা অনেক সৃজনশীল কাজের প্রমাণ দিয়েছে। বর্তমান প্রজন্ম অনেক বেশি মেধাবী। তাঁরা যে কোন অসাধ্য সাধন করার সক্ষমতা রাখেন। প্রযুক্তির এই বিশ্বে রোবটের বহুমুখী চর্চার প্রয়োগ ঘটানো হচ্ছে। চুয়েট আরএমএ দেশের রোবটিক চর্চার ক্ষেত্রে অনেক অবদান রেখেছে। তাঁদের এ অগ্রযাত্রায় সামনেও প্রশাসনের পক্ষ থেকে সব ধরণের সহযোগিতা অব্যাহত থাকবে।\nআয়োজকরা জানান, বিশ্বকাপ ফুটবলে আদলে সাজানো প্রতিযোগিতায় ৩২ টি দলের অংশগ্রহণে ৫ টি রাউন্ডে ফাইনালসহ ৩১ টি ম্যাচ অনুষ্ঠিত হবে। বিজয়ীদের জন্য পুরষ্কার হিসেবে থাকছে ৫০ হাজার টাকার প্রাইজমানি। এর মধ্যে চ্যাম্পিয়ন দল পাবেন ৩০ হাজার এবং রানার আপ দল পাবেন ২০ হাজার টাকা।\nPrevious articleচুয়েটে দ্বিতীয় ’গ্রিন ডে’ পালিত : মুক্তিযোদ্ধাদের সম্মানে রোপন করা হলো ‘মুক্তিবৃক্ষ’\nNext articleরাউজানের নোয়াপাড়ায় আম পাড়তে গাছে উঠে স্কুল ছাত্রের মৃত্যু


মাত্র 1 লক্ষ টাকা দিয়ে এই ব্যবসা শুরু করুন, প্রতি মাসে রোজগার হবে 40,000 টাকা! জানুন বিস্তারিত। – EiKolkata\nপ্রথম পাতা /নিউজ/মাত্র 1 লক্ষ টাকা দিয়ে এই ব্যবসা শুরু করুন, প্রতি মাসে রোজগার হবে 40,000 টাকা! জানুন বিস্তারিত।\nনিজস্ব প্রতিবেদন :-বর্তমানে বহু মানুষ রয়েছে যারা ব্যবসায় মনোনিবেশ করেছে কারণ ৫-৭ বছর চাকরির জন্য পড়াশোনা করার পরও যখন পড়ুয়ারা চাকরি পাচ্ছে না তখন তারা মানসিক অবসাদগ্রস্ত হয়ে পড়ছে । এই মুহূর্তে রাজ্যের যে পরিস্থিতি তথা গোটা ভারতবর্ষে যে পরিস্থিতি তাতে যত বেকারত্বের সংখ্যা রয়েছে তার সংখ্যা প্রতিদিনই বেড়ে চলেছে ।\nতাই বিকল্প পথ হিসেবে মানুষ ব্যবসায় মনোনিবেশ করছে । কিন্তু কি ধরনের ব্যবসা করা যেতে পারে এই প্রশ্ন বারবার তাদেরকে চিন্তায় ফেলে দিচ্ছেন । তবে আজকের প্রতিবেদন আপনাদেরকে জানাবো এমন একটি ব্যবসার কথা যেটি বিনিয়োগ মাত্র এক লক্ষ টাকা এর পাশাপাশি প্রতি মাসে প্রায় ৪০ থেকে ৫০ হাজার টাকা উপার্জন করতে পারবেন ।\nঅনেকেই বেকারি শিল্পের প্রতি মনোযোগ দিয়েছে । পারলে জি বিস্কুট হচ্ছে এমন এক ধরনের বিস্কুট জাগত ৮২ বছরের রেকর্ড ভেঙে দিয়েছে । তাই এই ধরনের ব্যবসা শুরু করার ক্ষেত্রে আগ্রহ প্রকাশ করেছে অনেকেই। চাইলে আপনিও এই ধরনের ব্যবসা শুরু করতে পারবেন আপনার নিজের পকেট থেকে মাত্র এক লক্ষ টাকা দিতে হবে। বাকি টাকা কেন্দ্রীয় সরকার আপনাকে লোন হিসেবে প্রদান করবেন এবং এই লোন মূলত মুদ্রা প্রকল্পের অধীনে পালন হবে যেটাকে আপনাকে পাঁচ বছরের মধ্যে শোধ করে দিতে হবে ।\nকেন্দ্রীয় সরকারের এই প্রকল্পে আবেদন করার জন্য, মুদ্রা প্রকল্পের অধীনে যে কোনও ব্যাঙ্কে আবেদন করা যেতে পারে। একটি ফর্ম দেওয়া হবে, যেখানে নিজের সম্বন্ধে বিশদ নথি পূরণ করতে হবে। নাম, ঠিকানা, শিক্ষা, বর্তমান আয় ও লোনের পরিমাণ লিখে দিতে হবে। লোনের জন্য কোনও প্রসেসিং ফি বা গ্যারান্টি ফি দিতে হবে না। ৫ বছর সময়ের মধ্যে লোন শোধ করা যাবে।বেকারি শিল্প স্থাপনের জন্য মোট খরচ হবে ৫.৩৬ লক্ষ টাকা।\nএ ক্ষেত্রে ব্যবসায়ীকে দিতে হবে মাত্র ১ লক্ষ টাকা। কেন্দ্রীয় সরকারের মুদ্রা প্রকল্পের জন্য নির্বাচিত হওয়ার পর ব্যাঙ্ক থেকে ২.৮৭ লক্ষ টাকার একটি মেয়াদি লোন ও ১.৪৯ লক্ষ টাকার ক্যাপিটাল লোন পাওয়া যাবে। ৫০০ বর্গমিটারের জায়গার প্রয়োজন রয়েছে। বার্ষিক প্রায় সাড়ে তিন লাখ থেকে চার লক্ষ টাকা উপার্জন করতে পারে এবং মাসিক প্রায় ৪০,০০০ টাকা মতন উপার্জন হতে পারে এই ব্যবসা থেকে ।\nbengali news small capital buisness viral news\nপ্রেমিক অভিরূপের সঙ্গে দুবাইয়ের বিলাসবহুল হোটেলে ভ্যাকেশন কাটাচ্ছেন অভিনেত্রী শ্রাবন্তী! এক রাতের খরচ জানেন?


বন্ধুত্ব জানে না কাঁটাতারের বাঁধন! – অলি গলি\nAugust 4, 2019 August 4, 2019 অর্ক সাহা\tদেশভাগ, বন্ধুত্ব\n১৯৪৭ সালের আগস্ট মাস। প্রায় শত বছরের ব্রিটিশ ঔপনিবেশিক শাসনকালের অবশেষে সমাপ্তি ঘটেছে, দেশ বিভক্ত হয়ে ভারত এবং পাকিস্তান নামক দু’টি স্বাধীন রাষ্ট্রের অভ্যুদয় হয়। দেশবিভাগের মানদণ্ডটাও অদ্ভুত, ‘ডিভাইড অ্যান্ড রুল’-এর উৎকৃষ্টতম উদাহরণ! সেই সময়কাল থেকে চার বন্ধুর এক অসাধারণ গল্প যেন রীতিমত সিনেমার গল্পকেও হার মানায়!\n‘আমাদের দেশটা ভেঙে গেছে, ভারতবর্ষের বিশাল এবং অক্ষত হৃদয়টি হয়েছে ক্ষতবিক্ষত।’ পাকিস্তানের লাহোরে বসে ১৯৪৯ সালের এক গ্রীষ্মে লিখেছিলেন এক তরুণ, উদ্দেশ্য ছিলো তাঁরই এক বন্ধু, যাকে তিনি হারিয়ে ফেলেছিলেন দেশভঙ্গের অদ্ভুত এক মানদন্ডে। অভিজাত ভঙ্গিতে ফিরোজা নীল রঙের কালিতে টানা টানা লেখায় সেই তরুণ যেন নিজের ক্ষতবিক্ষত হৃদয়টিকেই তুলে ধরেছিলেন মর্মান্তিকভাবে। সেই তরুণটির নাম ছিলো আসাফ খাজা; যাকে উদ্দেশ্য করে লেখাটি লিখেছিলেন, তাঁর নাম অমর কাপুর।\n‘লাহোরে গত পঁচিশটি বছর ধরে আমরা ছিলাম বন্ধু, ছোটবেলার খেলার সাথী, স্কুল-কলেজের সহপাঠী, আমরা ছিলাম অবিচ্ছেদ্য। আমি পরিপূর্ণ আস্থার সঙ্গে নিশ্চিত করছি তোমাদের, এই দূরত্ব তোমাদের প্রতি ভালোবাসা, প্রীতি এবং স্নেহে বিন্দুমাত্র প্রভাব ফেলতে পারবে না। তোমাকে আমরা সবসময় মনে রাখবো, মনে রাখবো সেই ভ্রাতৃত্বপূর্ণ বন্ধন, যা গত পঁচিশটি বছরে আমাদের বন্ধুত্বকে মাহাত্ম্যপূর্ণ করে তুলেছিলো।’ পাকিস্তান টাইমসের তৎকালীন সাংবাদিক আসাফ লিখেছিলেন। তিনি আরও লিখেছিলেন, ‘আমরা দারুণ কিছু সময় কাটিয়েছি অমর, দুর্ধর্ষ কিছু মুহূর্ত!’\nআসাফ খাজা ছিলেন পাকিস্তান টাইমসের সাংবাদিক\nআসাফ, অমর ছাড়াও আরও ছিলেন আগা রেজা এবং রিশাদ হায়দার; তাঁরা ঠিক বন্ধু ছিলেন না যেন, ছিলেন সহোদরের মতোই! থাকতেন তিন মাইলের ভিতরেই, প্রায়শঃই চলে যেতেন একে অন্যের বাড়িতে, স্কুল থেকে ফেরার পথে রাস্তা থেকে খাবার কিনে একসাথে খেতেন, গাছের ডাল দিয়ে স্ট্যাম্প এবং এক টুকরো কাঠকে ব্যাট বানিয়ে সফট বল ক্রিকেট খেলতে নেমে যেতেন একসঙ্গে। নিষ্পাপ শৈশব থেকে শুরু করে দুরন্ত যৌবন, ছিলেন একে অন্যের অচ্ছেদ্য অংশ।\nহঠাৎ এক কালবৈশাখী ঝড়ে এক পলকে এলোমেলো হয়ে গেলো সব। এতগুলো বছরের বন্ধুত্ব, এতদিনের ভালোবাসা, সব মিথ্যে হয়ে হয়ে গেলো ধর্মীয় প্রতিহিংসাময় এক দেশবিভক্তিতে। চারজনের মধ্যে অমরই ছিলেন একমাত্র হিন্দু, ফলে তাঁকে লাহোর ছাড়তেই হলো। অতি প্রিয় ‘পন্ডিতজী’ অমরের বিদায়টা ছিলো হৃদয়বিদারক, মনে হচ্ছিলো যেন পাঁজরটা ছিড়ে যাচ্ছে।\nতিন সপ্তাহ বাদে গোটা পরিবারসহ অমর তল্পিতল্পা গুটিয়ে চললেন ভারতের উদ্দেশ্যে, সাথে চললো ৫৭ বছর ধরে চলমান বংশীয় ব্যবসাও। এতদিনের কলিজার টুকরা বন্ধুটি লাখ লাখ রিফিউজির মধ্যে মিশে যাচ্ছেন নিজের অস্তিত্বকে বিসর্জন দিয়ে, হৃদয়ের সে রক্তক্ষরণটা কীভাবে লুকাতেন আসাফরা?\nস্ত্রীকে নিয়ে অমর কাপুরের দিল্লী ঘুরে গেছেন আগা রেজা\nএই ঘটনাটি রাতারাতিই বদলে দিয়েছিলো সব। আসাফ হয়ে গেলেন পাকিস্তান টাইমসের সাংবাদিক, আগা এবং রিশাদও ঢুকে পড়লেন ব্যবসাতে। ‘তুমি যদি আগাকে দেখতে! ইয়া মোটা হয়েছে, মাথায় এত্ত বড় একটা টাক – আমি নিশ্চিত, এখন ওকে দেখলে তুমি চিনতেই পারবে না! উন্নতির লক্ষণ, কি বলো?’ লিখেছিলেন আসাফ।\nআসাফের লেখাতেই পরিষ্কার, দুই বছরের এই বন্ধুবিরহ বিন্দুমাত্র প্রভাব ফেলতে পারেনি তাঁদের সম্পর্কে। সেই আগের মতোই অনুভূতি তাঁকে অমরের মনের খুব কাছাকাছিই রেখেছিলো। যেটা হয়ে গিয়েছে, সেটা ঠিক করা আর তাঁদের পক্ষে সম্ভব ছিলো না। আসাফ লিখলেন, ‘যেটা হয়ে গেছে, সেটা তো গেছেই। এখন আমরা যেটা করতে পারি, সেটা হলো মনপ্রাণ দিয়ে দ্বিধাবিভক্ত জনগণের মধ্যে আবার শান্তি আনয়নের জন্য চেষ্টা করা।’\nতবে অমরের মনে শান্তি ছিলো না ঠিক। তাঁর বাবা কিছুতেই পৈতৃক ব্যবসা এবং বসতভিটা ছেড়ে বেরোতে রাজি ছিলেন না, বাসায় স্ত্রী-সন্তানকে কড়া নির্দেশ দিয়েছিলেন, কোনোক্রমেই যেন বাড়ির বাইরে পা না রাখে। পরে যখন সত্যিই বসতভিটা ছাড়তে হলো, সাথে করে নিয়েছিলেন .৩৮ ক্যালিবারের একটি রিভলভার। অমরের ভাষায়, সেটা ছিলো ‘পাগলামি, বদ্ধ পাগলামি’!\nঅমর কাপুরের দেয়ালে বন্ধুদের স্মৃতি\nদেশ ছেড়ে দিল্লীতে আসার পর থেকে টানা তিন বছর বিদ্যুৎবিহীন অবস্থায় মালিকানাবিহীন এক বাসায় মানবেতর জীবনযাপন করতে বাধ্য হয়েছিলেন তাঁরা। সেখানে বসেই লেখা এক ডায়েরিতে তিনি পরে লেখেন, ‘১৯৪৭ সালের ৩ জুন, যেদিন ভারত-পাকিস্তান ভাগ হয়ে গেলো, ভারতবর্ষ শেষ হয়ে গেছে ওইদিনই।’ তিনি আরও লেখেন, জিঘাংসার পরিমাণ ওই ঘোষণার পর তো কমেইনি, উল্টো বেড়ে গিয়েছিলো কয়েকগুণ, ‘ধর্ম হওয়া উচিত ছিলো মানুষের ব্যক্তিগত আচার-ব্যবহার এবং একান্তই ব্যক্তিগত ব্যাপার। অথচ সেটাকেই ব্যবহার করা হলো খুন-দাঙ্গা-রাহাজানিময় এক মৃত্যুৎসবে।’\nদূরত্ব, অভিজ্ঞতা এবং সময়, তিনের মারপ্যাঁচে পড়ে একটা সময় চার বন্ধু আলাদা হয়ে যেতে হলো ঠিকই। তিন দশকের মধ্যেই তাঁদের কারও সাথে কারও আর তেমন যোগাযোগ রইলো না, এমনকি কারও কাছে কারও ঠিকানাও ছিলো না! একটা ছোট্ট ‘টুইস্ট’ তাঁদেরকে আবারও নিয়ে এসেছিলো কাছাকাছি, বেঁধেছিলো এক সূত্রে।\n১৯৮০ সালে আগা রেজার এক চাচা দিল্লীতে গিয়েছিলেন একটি কনফারেন্সে, যাওয়ার আগে আগা তাঁকে বলেন অমরকে খুঁজে বের করার একটা চেষ্টা চালাতে। আগা বলে দিয়েছিলেন, অমরদের দিল্লীতে একটি প্রিন্টিং প্রেসের ব্যবসা রয়েছে যা তাঁদের কাপুর বংশের নামেই চলমান। দিল্লীতে পৌঁছেই তাঁর চাচা টেলিফোন ডিরেক্টরি খুঁজে খুঁজে অমর কাপুরদেরকে ফোন করতে শুরু করলেন।\nদেশবিভাগের সময় নিয়মিত ডায়রি লিখতেন অমর কাপুর\nসৌভাগ্যের বিষয়, চতুর্থ কলটি করতেই খোঁজ পেয়ে গেলেন অমরের। এরপর দেশে ফিরলেন অমরের ঠিকানাসহ, আবার একই সাথে মিললো চার বন্ধু। শুরু হলো তাঁদের পরিবার-পরিজন এবং নিজের কাজ সম্পর্কে জানা-অজানা অনেক কথার ফুলঝুড়ি, ফোনে কিংবা চিঠিতে তাঁদের যোগাযোগ হয়ে উঠলো নিয়মিত। ততদিনে রিশাদ হয়ে উঠেছিলেন পাকিস্তানের সফলতম ব্যাংকিং প্রোফেশনালদের একজন, আগা নিজের ব্যবসা দেখাশোনা করছিলেন, আসাফ পাকিস্তান টাইমসে চাকরিটার পাশাপাশি জাতীয় প্রেস ট্রাস্টের চেয়ারপারসন হয়ে গিয়েছিলেন। অন্যদিকে অমর ততদিনে মন দিয়েছেন নতুন প্রিন্টিং প্রেসের ব্যবসায়, ব্যবসাটা তো বড় করতে হবে!\nইতিমধ্যে আগা রেজার ছেলের বিয়ে ঠিক হলো, অমর তাই দাওয়াত গ্রহণ করে পাড়ি জমালেন লাহোরে। যেহেতু অমরের পারমিশন ছিলো কেবল লাহোর ভ্রমণের, অগত্যা অন্যদেরকেই করাচি থেকে আসতে হলো ইসলামাবাদে। এরপর এক দশকে অমর পাকিস্তানে গিয়েছেন আরও তিনদফা, রক্তের সম্পর্ক না থাকা সেই বন্ধুগুলোর পরিবারটাই আবারও হয়ে উঠলো অত্যন্ত আপনজন।\nনিয়মিত দেখা না হলেও বন্ধুদের ভেতর চলতো চিঠি চালাচালি\nভালোবাসার তীব্রতাটা বোঝা যায় রিশাদের মেয়ে সাইমা হায়দারের কথাতেই, ‘তাঁরা যেন ছিলো একই মায়ের পেটের চার ভাই। দারুণ একটা ব্যাপার ছিলো, প্রত্যেকেই ব্যক্তিগতভাবে ছিলেন দারুণ ব্যক্তিত্ববান এবং সফল। কিন্তু নিজেদের মধ্যে যখন আড্ডায় বসতেন, একদম শিশুদের মতো আমুদে ব্যবহার করতেন। তাঁদের মধ্যকার বন্ধুত্বের তীব্রতাটা ছিলো স্বর্গীয়!”\nআগাকে মাঝেমধ্যেই অমর বলতেন দিল্লীতে এসে একটু ঘুরে যেতে। অবশেষে ১৯৮৮ সালে আগা কথা দিলেন, তিনি ভারতে পরের বছরই আসবেন। কিন্তু সে ভাগ্য আর হয়নি আগার, ওই বছরেরই ডিসেম্বরে ৬৭ বছর বয়সে হৃৎযন্ত্রের ক্রিয়া বন্ধ হয়ে গিয়ে মৃত্যুবরণ করেন আগা রেজা। এরপর ১৯৯৩ সালে সেই ৬৭ বছর বয়সেই রিশাদ হায়দারও মারা গেলেন।\nএকাকী, নিঃসঙ্গ আসাফ দুঃখবিদগ্ধ চিত্তে অমরকে লিখলেন, ‘আজন্ম যাদের সঙ্গে বন্ধুত্ব ছিলো, তাঁদেরকে এভাবে হারানোটা অত্যন্ত দুঃখজনক। নিজের একটা অংশই যেন হারিয়ে ফেলেছি। আগা আর রিশাদ আমার জীবনে বিশাল এক শূণ্যতা তৈরি করে রেখে গেছে, যা পূরণ করা আর সম্ভব নয়। আমার নিজেরও শরীরের অবস্থা খুব ভালো নয়, কে জানে, হয়তো খুব দ্রুতই আমার বেহেশতবাসী বন্ধুদের সাথে হয়তো আমি নিজেও যোগ দিতে যাচ্ছি! আমার এখন শুধু একটাই ইচ্ছে, আমার মৃত্যু যেন ওদের মতো করেই হঠাৎ হয়, যন্ত্রণাহীন মৃত্যু!’\nস্ত্রী মিনাকে ১৯৫৫ সালে বিয়ে করেন অমর কাপুর\nআসাফ দুঃখ করে বলেন, ‘জীবনটাকেই ইদানিং অর্থহীন বলে মনে হয়।’ তিনি আরও বলেন, ‘যদি আমি আর তুমি আর দেখা করতে না-ই পারি, আমাদের ছেলেমেয়েদেরকে একসাথে হওয়ার সুযোগ করে দিও, যেন আমাদের মধ্যকার বন্ধুতাটা ওদের মধ্যেও ছড়িয়ে পড়ে।’\nএর ঠিক এক মাস পর, ২৯ জুলাই সকালে ঘুম থেকে উঠে গোসল আর খাওয়াদাওয়া শেষে সকালের পত্রিকা হাতে নিতে না নিতেই হঠাৎ হৃৎযন্ত্রের ক্রিয়া বন্ধ হয়ে মৃত্যুর কোলে ঢলে পড়েন আসাফ খাজা।\nদেশ বিভাগের মাসখানেক পরই লাহোর ছেড়ে দিল্লী আসেন অমর\nসেই চার বন্ধুর মধ্যে এখন একমাত্র বেঁচে আছেন ৯৪ বছর বয়সী অমর কাপুর। ২০ বছরের পুরোনো ব্যবসা বিক্রি করে দিয়ে স্ত্রীকে নিয়ে ভারতের দিল্লীর অদূরেই ফরিদাবাদে দোতলা বাসায় জীবনযাপনে ব্যস্ত হয়ে উঠেছেন। বয়সের ভারে কিছুটা দূর্বল হয়ে গেলেও এখনও বেশ শক্তসমর্থ তিনি, এখনও পেন্সিলে আঁকিবুকি, পেইন্টিং, ফটোগ্রাফ আর একরাশ স্মৃতি বুকে নিয়ে বেঁচে আছেন বেশ ভালোভাবেই। কিন্তু তিনি কি এখনও মনে করতে পারেন তাঁর বন্ধুদের? জিজ্ঞাসা করতেই ছলছল করে উঠলো দুই চোখ, ধরে আসা গলাতে বললেন, ‘আজও প্রতিটা দিন ওদেরকে মিস করি। আগে ওদের যতটা ভালোবাসতাম, হয়তো এখন তার চেয়েও বেশি ভালোবাসি। তাঁরা ছিলো আমার বন্ধু, আমার জীবনের একমাত্র সত্যিকারের বন্ধু!’\n← ওয়াজির: আর দশটা থ্রিলার ছবির মত নয়!\nবন্ধুত্ব নিয়ে ঢাকাই সিনেমা →\nJuly 28, 2020 July 28, 2020 কিংশুক কাওসার


asaduddin, owaiyei, urge, muslim, donatem plasma, fight, corona | Mahanagar24x7\nকরোনা-মুক্ত মুসলিমদের প্লাজমা দান করার আবেদন জানালেন ওয়েইসি\nমহানগর ওয়েবডেস্ক: করোনা সংকটের জেরে চলছে লকডাউন। আর এরই মাঝে চলে এসেছে মুসলিমদের পবিত্র রমজান মাস। সেই মাস শুরু হওয়ার আগেই পরিযায়ী শ্রমিকদের দুর্দশা নিয়ে কেন্দ্রীয় সরকারকে নিশানায় নিলেন এআইএমআইএম চিফ আসাদুদ্দিন ওয়েইসি। মোদী সরকার পরিযায়ী শ্রমিকদের জন্য যথেষ্ট পদক্ষেপ নিচ্ছে না বলেই দাবি করেছেন তিনি। একই সঙ্গে মুসলিম সমাজের কাছে আবেদন জানিয়েছেন, তারা যেন সরকারের নিয়ম পালন করেই রমজান মাস পালন করেন।\nদিনকয়েক আগেই লকডাউনের মধ্যে বাড়ি ফেরার পথে ১২ বছর বয়সের এক নাবালিকার মৃত্যু হয়েছিল। সেই ঘটনার উদাহরণ টেনে এদিন ওয়েইসি বলেন, কেন্দ্র যদি সত্যি সত্যি পরিযায়ী শ্রমিকদের রেহাই দেওয়ার জন্য প্যাকেজের ঘোষণা করে থাকে তবে তারা এখনও রাস্তায় কেন? কেনই বা হাইওয়ের ধারে শ্রমিকদের লাশ পাওয়া যাচ্ছে? গুরুগ্রামের দিন আনা দিন খাওয়া শ্রমিকরা আত্মহত্যা কেন করছে সেই সওয়ালও তোলেন তিনি।\nএকই সঙ্গে এদিন মুসলিম সমাজের কাছে আরও একটি গুরুত্বপূর্ণ আবেদন জানিয়েছেন তিনি। যেসব মুসলিমরা করোনার কবল থেকে সেরে উঠেছেন তাদের নিজের প্লাজমা দান করার আবেদন জানান হায়দরাবাদের সাংসদ। যারা করোনার বিরুদ্ধে লড়ে চলেছেন তাদের প্রাণ বাঁচানোর স্বার্থে এই আবেদন জানান ওয়েইসি। সরকারের রেড ক্রস সোসাইটিতে গিয়ে নিজেদের রক্ত বা প্লাজমা দান করার আবেদন জানিয়েছেন তিনি। এর দ্বারা প্রচুর মানুষের প্রাণ রক্ষা করা সম্ভব হবে বলে মত তাঁর।\nPrevious articleকরোনাভাইরাস মারতে সূর্যের আলো ইঞ্জেকশনের মাধ্যমে মানবদেহে প্রবেশ করাতে চান ট্রাম্প\nNext articleরামের পর কৃষ্ণ, অবারও একটি পুরনো ধারাবাহিক ফেরাচ্ছে দূরদর্শন


এ যেন মানুষ মারার কারখানা! || মহানগর সময় || Somoynews.tv\nগরু ছাগলের পচে যাওয়া চামড়া, ট্যানারির উচ্ছিষ্ট আর কসাইখানার বস্তাপচা হাড়ে- কেমিকেল মিশিয়ে তৈরি হচ্ছে মানুষের দৈনন্দিন প্রোটিনের উৎস পোলট্রি মুরগি ও মাছের খাবার। অবৈধভাবে নগরীতে গড়ে ওঠা এমন ৬টি কারখানায় অভিযান চালিয়েছে র‌্যাব। ২ হাজার ৮০০ টন বিষাক্ত এসব ফিড জব্দ করে ৩ মালিকসহ অন্তত ১০ জনকে আটক করে ভ্রাম্যমাণ আদালত। মানুষের খাদ্য তালিকার প্রাণীরা এসব খাবার গ্রহণ করায় যকৃৎ, কিডনি বিকলসহ ক্যান্সারের মত রোগ হতে পারে বলে মনে করেন বিশেষজ্ঞরা।\nএ যেন মানুষ মারার কারখানা। নাক চেপে বস্তাপচা হাড়, চামড়ার স্যাঁতস্যাঁতে পথ পেরোলে দম বন্ধ হবার উপক্রম। পোকায় ধরা বস্তা বস্তা ট্যানারি বর্জ্য এখানে প্রধান কাঁচামাল। তা দিয়েই তৈরি হচ্ছে খাদ্য তালিকার নিত্যপ্রয়োজনীয় পোলট্রি মুরগি, গরু ও মাছের খাবার।\nসারি সারি রাসায়নিকের ড্রাম, এসিড, মিথানল, পচে যাওয়া চামড়া গলানোর চৌবাচ্চা ঝুঁকিপূর্ণ সব উপাদানই জড়ো করেছে একটি চক্র। নজরদারির নানা ঘোষণার মধ্যেও বছরের পর বছর ধরে চলছে এসব কারখানা। দিনে পরিত্যক্ত মনে হলেও রাতের আধারে সক্রিয় হয়ে ওঠে দুষ্কৃতিকারী চক্র।\nআটক মালিক সেলিম বলেন, মাঝখানে তিনমাস বন্ধ রেখেছিলাম। পরে কিছু মাল ছিল তাই চালু করেছি।\nগোয়েন্দা নজরদারির পর হাজারীবাগের এমন ৬টি কারাখানায় অভিযান চালায় র‌্যাব। দুই হাজার ৮০০ টন বিষাক্ত এ ফিডসহ আটক করে ৩ কারখানা মালিকসহ অন্তত ১০ জনকে। র‌্যাবের ভ্রাম্যমাণ আদালত বলছে, এর নেপথ্যে যে ট্যানারিগুলো তা অনেকটাই স্পষ্ট।\nর‌্যাব ম্যাজিস্ট্রেট সারওয়ার আলম বলেন, আইন অনুযায়ী কোনভাবেই ট্যানারির এই বর্জ্য এর বাইরে আসা কথা না। এই মালিকরা এসব করছে।\nপ্রাণিবিজ্ঞনীরা বলছেন, কিডনি, লিভার সংক্রমণসহ ক্যান্সার রোগের কারণ বিষাক্ত এ ফিডগুলো।\nপ্রাণিসম্পদ কর্মকর্তা মো. এমদাদুল হক বলেন, 'এগুলো হাই প্রোটিন, এতে মাছ দ্রুত বেড়ে উঠবে। অনেক মোটাতাজাকরণ করেন। কিন্তু এর মাধ্যমে যে হেবি মেটাল আমাদের শরীরে যাচ্ছে তাতে কিডনি, লিভার সংক্রমণসহ ক্যান্সার, ব্রেনের ক্ষতি হতে পারে।'\nর‌্যাব জানিয়েছে, মুরগি ও মাছের খাবার আমদানীকারক কয়েকটি প্রতিষ্ঠান জড়িত এই প্রতারণায়। যে কোন মূল্যে এ চক্রকে আইনের আওতায় আনার ঘোষণা দিয়েছে র‌্যাব।


এসিডের ক্ষতিকারক দিক? | Bissoy Answers\nAbidMdTasdik জিজ্ঞাসা করেছেন July 11, 17:39\nSaifmehedi উত্তর দিয়েছেন July 11, 18:10\nRushaIslam উত্তর দিয়েছেন July 11, 18:09\nকয়েকটি লঘু এসিডের নাম বলুন...?যে ব্যক্তি সঠিক এবং বেশি সংখ্যক লঘু এসিডের নাম বলবেন তার উত্তর নিবাচিত করা হবে?\nপেপটাইড বন্ধনী তে একটি অ্যামিনো এসিডের কারবক্সিল গ্রপ পার্শ্ববর্তী অ্যামিনো এসিডের কোন গ্রুপের সাথে যুক্ত হয়?\nসক্রিয় ধাতুর সাথে লঘু এসিডের বিক্রিয়ার পরীক্ষায় লঘু এসিডের সাথে কি যোগ করতে হয়?\nজারণ ধর্মহীন এসিড বলতে কি বুঝায়? কপার গাঢ় সালফিউরিক এসিডের সাথে বিক্রিয়া করে কিন্তু লঘু H2SO4 এসিডের সাথে বিক্রিয়া করে না কেন?\nকপার সালফিউরিক এসিডের সাথে বিক্রিয়া করে কিন্তু হাইড্রোক্লোরিক এসিডের সাথে বিক্রিয়া করে না কেন?\nজৈব এসিড অজৈব এসিডের থেকে দুর্বল কেন? অজৈব এসিড জৈব এসিডের থেকে সবল কেন? বুঝিয়ে বলুন?\nতামাক ক্ষতিকারক কেন?\nবীর্যপাত কি ক্ষতিকারক?


Education minister Partha Chatterjee insulted Baisakhi Bannerjee\nশিক্ষামন্ত্রীর বেনজির আক্রমণ, চোখের জলে বিকাশ ভবন ছাড়লেন বৈশাখী\nPublished by: Paramita Paul | Posted: March 19, 2020 9:45 am| Updated: March 19, 2020 11:05 am\nদীপঙ্কর মণ্ডল: অধ্যাপক বৈশাখী বন্দ্যোপাধ্যায়কে বেনজির আক্রমণের অভিযোগ উঠল শিক্ষামন্ত্রীর বিরুদ্ধে। অভিযোগ, বুধবার কলেজের পরিচালন সমিতির বৈঠকে বৈশাখী বন্দ্যোপাধ্যায়কে করোনা ভাইরাসের সঙ্গে তুলনা করে চূড়ান্ত অপমান করেন রাজ্যের শিক্ষামন্ত্রী। তারপরই কাঁদতে কাঁদতে বৈঠক ছেড়ে বেড়িয়ে যান বৈশাখী। এই ঘটনায় স্বভাবতই হইচই পড়ে গিয়েছে।\nপ্রসঙ্গত, মিল্লি আল আমিন কলেজের অভ্যন্তরীণ সমস্যা বেশ পুরনো। বুধবার কলেজের ভারপ্রাপ্ত অধ্যক্ষ বৈশাখী বন্দ্যোপাধ্যায় এবং পরিচালন সমিতির সদস্যদের বিকাশ ভবনে বৈঠকে ডাকেন শিক্ষামন্ত্রী। সূত্রের খবর, এই ত্রিপাক্ষিক বৈঠকের শুরুতেই পার্থবাবু বলেন, “করোনা ভাইরাস যেমন পশ্চিমবঙ্গে ছড়িয়ে পড়েছে, তেমনি মিল্লি আল আমিন কলেজের ভাইরাস হচ্ছেন বৈশাখী।” এখানেই শেষ নয়। বিকাশ ভবনে উচ্চশিক্ষা দপ্তরের বৈঠকে ন্যূনতম সহবৎ মেনে হাজির থাকা সবাইকে চা দিলেও প্রথমে বৈশাখীকে তা দেওয়া হয়নি বলেও অভিযোগ। পরে বৈশাখীকে জানানো হয়, মিল্লি আল আমিন কলেজের শিক্ষকদের প্রাপ্ত সুবিধা কাটছাঁট করা হবে। নির্দিষ্ট যে শিক্ষক বৈশাখীকে লাগাতার অপমান করেন, তাঁকে শিক্ষা দপ্তরের একটি উঁচু পদে বসানো হবে বলেও জানানো হয়। এই পদক্ষেপের প্রতিবাদ করেন কলেজের ভারপ্রাপ্ত অধ্যক্ষা। তিনি শিক্ষামন্ত্রীকে জানিয়ে দেন, বিশ্ববিদ্যালয় মঞ্জুরী কমিশন (ইউজিসি)-র নিয়ম মেনে যা করার করতে হবে। সূত্রের খবর শিক্ষামন্ত্রী বৈশাখীকে জানান, তাঁর সিদ্ধান্তই চূড়ান্ত। বিকাশ ভবনের একটি সূত্র জানাচ্ছে, শিক্ষামন্ত্রীর এই কথায় অট্টহাস্যে ফেটে পড়েন পরিচালন সমিতির সদস্যরা। প্রসঙ্গত, এই সদস্যরাই বৈশাখী-সহ কলেজের কয়েকজনকে কার্যত ছাঁটাই করতে চান বলে অভিযোগ। গত বছর আগস্ট মাসে বৈশাখী দিল্লিতে গিয়ে বিজেপিতে যোগ দেওয়ার পর থেকে পরিচালন সমিতির এই সদস্যরা তাঁকে হেনস্থা করতে শুরু করে বলে অভিযোগ। কিন্তু তারপরেও শিক্ষামন্ত্রীর সঙ্গে বৈশাখীর যোগাযোগ ছিল। তাহলে এদিন হঠাৎ কেন বিরূপ হলেন পার্থবাবু। ওয়াকিবহাল মহল মনে করছে, কিছুদিন আগে নবান্নে গিয়ে মুখ্যমন্ত্রীর সঙ্গে বৈশাখীর বৈঠক ভাল চোখে দেখেননি শিক্ষামন্ত্রী।\n[আরও পড়ুন : ছেলের স্বাস্থ্যপরীক্ষা না করিয়ে শপিং মলে! নেটিজেনদের রোষের মুখে নবান্নের আমলা]\nনবান্নে মুখ্যমন্ত্রী-বৈশাখী বৈঠকের ২৪ ঘন্টার মধ্যে বেহালা পূর্ব বিধানসভা কেন্দ্রের তৃণমূল পর্যবেক্ষকের পদে বসানো হয় কলকাতার প্রাক্তন মেয়র শোভন চট্টোপাধ্যায় ঘনিষ্ঠ এক কাউন্সিলরকে। সেই কারণেই কি এদিন শিক্ষামন্ত্রী ক্ষোভ উগরে দিয়েছেন? প্রশ্ন উঠেছে রাজনৈতিক মহলে।অপমানিত বৈশাখী বৈঠক ছেড়ে কাঁদতে কাঁদতে বেরিয়ে আসেন। জানা গিয়েছে, পার্থবাবু তখন উপস্থিত পরিচালন সমিতির সদস্যদের উদ্দেশ্যে বলেন, “এবার চলল নবান্নে আমার নামে অভিযোগ করতে।”\n[আরও পড়ুন : ‘কেউ VIP নয়, প্রভাব খাটাবেন না’, অসুস্থতায় করোনা পরীক্ষার কড়া নির্দেশ মমতার]\nএদিনের বৈঠকের পর শোভন চট্টোপাধ্যায়ের কি তৃণমূলে ফেরা কঠিন হয়ে গেল? প্রশ্ন করছে রাজনৈতিক মহল। তবে অধ্যাপক বৈশাখী বন্দ্যোপাধ্যায় এ প্রসঙ্গে কিছু বলতে চাননি। তিনি শুধু বলেন, “আমার অনেক বকেয়া রয়েছে। তা কোনদিনও শিক্ষামন্ত্রীর কাছে পাওয়ার জন্য তদ্বির করিনি। আমি কলেজের শিক্ষক, কর্মী এবং ছাত্র-ছাত্রীদের ভালোবাসি। তাদের সমস্যা নিয়েই বারবার শিক্ষামন্ত্রীর কাছে যাই। কেন উনি আজ এমন অসৌজন্য দেখালেন তা বলতে পারব না।”\nমিল্লি আল আমিন কলেজের অভ্যন্তরীণ সমস্যা বেশ পুরনো।\nমিল্লি আল আমিন কলেজের শিক্ষকদের প্রাপ্ত সুবিধা কাটছাঁট করা হবে।


East Bengal's target Sukhdev Singh is in the rader of Jamshedpur dgtl-Ebela.in\nমিনার্ভার বিতর্কিত ফুটবলারে হাত আইএসএল দলের! স্বপ্নভঙ্গের মুখে ইস্ট-মোহন\nনিজস্ব প্রতিবেদন, এবেলা.ইন | ২ মে, ২০১৮, ১৯:৩৩:৩৮ | শেষ আপডেট: ১৮ মে, ২০১৮, ১৭:৫৬:০০\nইস্ট-মোহনের নজরে থাকা ফুটবলারের দিকে হাত আইএসএল ফ্র্যাঞ্চাইজির!\nমিনার্ভা পঞ্জাবের ফুটবলাররা। — মিনার্ভার ফেসবুক পেজ\nইস্টবেঙ্গল-মিনার্ভা বিতর্কে নয়া মোড়। বিতর্কের কেন্দ্রবিন্দুতে সেই সুখদেব সিংহ।\nআইলিগ চ্যাম্পিয়ন মিনার্ভার অন্যতম বড় ভরসা ছিলেন সুখদেব। মরশুম শেষ হতেই পঞ্জাবী ডিফেন্ডারকে পেতে ঝাঁপিয়েছিল ইস্টবেঙ্গল। অর্ণব-গুরবিন্দরের বদলি হিসেবে দেশীয় ডিফেন্ডার হিসেবে লাল-হলুদ কর্মকর্তাদের নজরে ছিলেন সুখদেব-ই। তবে সুখদেবকে পরের মরশুমে জামশেদপুরে দেখা গেলে অবাক হওয়ার কিছু নেই।\nকয়েকদিন আগেই ইমেল মারফত ইস্টবেঙ্গলের তরফে সই হওয়া ফুটবলারদের এক তালিকা প্রকাশ করা হয়। সেই তালিকায় সুখদেব-সহ মিনার্ভার পাঁচ ফুটবলারের নাম ছিল। এরপরেই পালটা রঞ্জিত বজাজ বলেন, ট্রান্সফার ফি ছাড়া ফুটবলারদের সই করানো হলে, তা গ্রাহ্য হবে না। পালটা তিনি আরও জানিয়েছিলেন, সুখদেব সিংহের সঙ্গে মোহনবাগানেরও কথাবার্তা চলছে।\nসূত্রের খবর, ইতিমধ্যেই নিজেদের ফুটবলার ঘোষণা করা সুখদেবকে পাওয়ার বিষয়ে আগ্রহ দেখিয়েছে জামশেদপুর। মোহনবাগান-ইস্টবেঙ্গলের থেকে তাঁদের প্রস্তাবও বেশ ভাল। পাশাপাশি, মোহনবাগানের র‌্যাডারে থাকা কমলপ্রীত সিংহকে নিতে ইচ্ছুক চেন্নাইয়ান এফসি।\nসবমিলিয়ে সুখদেব, কমলপ্রীত— জোড়া সিংহের গন্তব্য আইএসএল নাকি আইলিগ, তা ঠিক হয়ে যাবে কিছুদিনের মধ্যেই।


জার্মানি থেকে চলে যাচ্ছেন মেধাবীরা | জার্মানিতে উচ্চশিক্ষা | DW | 17.03.2014\nজার্মানি থেকে চলে যাচ্ছেন মেধাবীরা\nবহু শীর্ষ গবেষক ও বিজ্ঞানী জার্মানিকে বিদায় জানাচ্ছেন৷ গবেষণা ও আবিষ্কার সংক্রান্ত বিশেষজ্ঞ কমিশন বা ইএফআই-এর নতুন রিপোর্টে এই তথ্য জানা গিয়েছে৷ যা গবেষণা অঙ্গনে রীতিমত অসন্তোষ ও বিস্ময়ের সৃষ্টি করেছে৷\nএটা কোনো অজানা বিষয় নয় যে, মার্কিন যুক্তরাষ্ট্র ও যুক্তরাজ্য গবেষকদের জন্য আকর্ষণীয় দেশ৷ সেসব দেশে সুযোগ-সুবিধা ও ক্যারিয়ারের সম্ভাবনা চমত্কার, বেতন ভাল৷ এছাড়া সব কিছুই মানানসই৷ আমলাতান্ত্রিক জটিলতা কম৷\n‘ব্রেইন ড্রেইন' হচ্ছে\nঅনেক গবেষক বিদেশে চলে যাওয়ার ফলে এক ধরনের ‘ব্রেইন ড্রেইন' দেখা দিচ্ছে জার্মানিতে৷ গবেষণার জন্য কিছুদিন অন্যদেশে অভিজ্ঞতা অর্জন করা গুরুত্বপূর্ণ৷ কিন্তু অনেকেই তারপর আর ফিরে আসেন না৷\nগত ২০ বছরে জার্মান নোবেল বিজয়ীদের মধ্যে অনেকেই বিদেশে বিশেষ করে অ্যামেরিকার হার্ভার্ড, ইয়েল, স্ট্যানফোর্ড কিংবা কলোম্বিয়া ইউনিভার্সিতে কাজ করছেন৷ এশিয়া ও ল্যাটিন অ্যামেরিকার শীর্ষ গবেষকরা শুধু ভাষায় কারণেই জার্মানির চেয়ে ইংরেজি ভাষাভাষী দেশগুলিকে প্রাধান্য দেন৷\nজার্মানির ১১টি ইউনিভার্সিটিকে এলিট ইউনিভার্সিটি আখ্যা দেওয়া হয়েছে\nজার্মানিতে আসছেন কম\nইএফআই-এর নতুন রিপোর্টে বলা হয়েছে : জার্মানির সেরা গবেষকদের অনেকেই দেশ ছাড়ছেন, কিন্তু জার্মানিতে আসছেন সেই তুলনায় কম৷\nবিষয়টি নতুন নয়, কিন্তু একেবারে সঠিকও নয়৷ ইএফআই-এর তথ্যমতে ১৯৯৬ থেকে ২০১১ সাল পর্যন্ত প্রায় ২৩ হাজার গবেষক জার্মানি ছাড়েন, জার্মানিতে আসেন ১৯,০০০৷\nসংখ্যাটা সঠিক হলেও হালনাগাদ করা হয়নি বলেন ‘হেল্মহল্জ অ্যাসোসিয়েশন অফ জার্মান রিসার্চ সেন্টার'-এর প্রেসিডেন্ট ইউর্গেন মিনেক৷ তাঁর মতে, গত ১০ বছরে জার্মানির বিশ্ববিদ্যালয়গুলি এক্ষেত্রে শক্ত একটা ভিত তৈরি করেছে৷ গবেষণার অনেক ক্ষেত্রে বিশ্বের শীর্ষস্থানীয়দের সঙ্গে তাল মিলিয়ে চলতে পারছে তারা৷\nআকর্ষণীয় করার উদ্যোগ\nগত বছরগুলিতে জার্মানিকে দেশি-বিদেশি গবেষকদের জন্য আকর্ষণীয় করার জন্য বেশ কিছু উদ্যোগ নেওয়া হয়েছে৷\n১১টি ইউনিভার্সিটিকে এলিট ইউনিভার্সিটি আখ্যা দেওয়া হয়েছে৷ এই সব শিক্ষা প্রতিষ্ঠানের জন্য মিলিয়ন অঙ্কের অতিরিক্ত আর্থিক অনুদান নির্ধারণ করা হয়েছে৷ যাতে তারা বিজ্ঞান ও গবেষণা ক্ষেত্রে ভালোভাবে প্রস্তুতি নিতে পারে৷ এ সব কিছুই সেরা গবেষকদের বিদেশ থেকে দেশে ফিরিয়ে আনতে উৎসাহিত করবে৷\nজার্মানির শিক্ষা গবেষণা মন্ত্রী ইওহানা ভাংকা বলেন, এই সব উদ্যোগের ফলে দেখা যাচ্ছে জার্মানি সারা বিশ্বের গবেষক, বিশেষজ্ঞ ও শিক্ষার্থীদের জন্য আকর্ষণীয় হয়ে উঠছে৷ এমনকি নোবেল প্রাইজ বিজয়ীরাও ফিরে আসার অনুপ্রেরণা পাচ্ছেন৷ যেমন ২০১৩ সালে চিকিৎসায় নোবেলজয়ী বিজ্ঞানী টোমাস স্যুডহোফ স্বাস্থ্য গবেষণা ইন্সটিটিউটে গবেষণা করার জন্য বার্লিনে আসবেন বলে জানিয়েছেন৷ এতদিন কালিফোর্নিয়ার স্ট্যানফোর্ড ইউনিভার্সিটিতে কাজ করেছেন তিনি৷\nঅনেক কিছু করতে হবে\nতবুও এক্ষেত্রে আরো অনেক কিছু করতে হবে৷ গবেষণা ও শিক্ষায় আরো বেশি অর্থ বিনিয়োগ করা হলেও এবং কয়েকটি ইউনিভার্সিটিকে ‘এলিট উনি' আখ্যা দেওয়া হলেও শিক্ষাঙ্গনের সেরা ব্যক্তিরা অ্যামেরিকা, গ্রেট ব্রিটেন, সুইজারল্যান্ড এমনকি ডেনমার্কেও যাওয়ার সিদ্ধান্ত নেন৷ সেসব দেশে ইংরেজি ভাষা চলে৷ জার্মানিতে কোনো কোনো বিষয়ে ইংরেজির প্রচলন মাত্র শুরু হয়েছে৷ এছাড়া গবেষক ও বিজ্ঞানীদের জন্য চাকরির চুক্তি প্রায় ক্ষেত্রেই তেমন আকর্ষণীয় নয় এখানে৷\nছয় মাসের চুক্তি নিয়ে কোনো গবেষক কি পরিবার নিয়ে হাইডেলব্যার্গ কিংবা হামবুর্গে আসতে আগ্রহী হবেন? এক্ষেত্রে যে আরো অনেক কিছু করার আছে৷ পাঁচ বছর পর হয়ত কিছুটা উন্নতি হবে৷ এমনই ধারণা ইএফআই-এর৷\nখোঁজা হচ্ছে ইঞ্জিনিয়ার – দেওয়া হচ্ছে ‘অনিশ্চয়তা’\nজার্মানি উচ্চশিক্ষিতদের জন্য অভিবাসন সহজ করেছে৷ কিন্তু তা সত্ত্বেও বিদেশ থেকে আসা শিক্ষিতদের জনস্রোত তেমন লক্ষ্য করা যাচ্ছে না৷ প্রশ্ন জাগতে পারে জার্মানি কি অভিবাসনের দেশ হিসাবে আদৌ আকর্ষণীয়? (10.02.2014)\nজার্মানির স্কুলগুলিতে নানা দেশ, সংস্কৃতি, ও ধর্মের ছেলে-মেয়েরা একসাথে ক্লাস করে৷ শিক্ষকদের এক্ষেত্রে আরো ভালোভাবে প্রস্তুত করার জন্য হিল্ডেসহাইম বিশ্ববিদ্যালয়ে চিন্তাভাবনা করা হচ্ছে৷ (10.03.2014)\nলেখক ইউডিথ হার্টল/আরবি\nকি-ওয়ার্ডস জার্মানি, মেধাবী, বিজ্ঞানী, ব্রেইন ড্রেইন, গবেষণা, বিজ্ঞান, বেতন, ক্যারিয়ার


‘শ্রেণিচেতনাকে আড়াল করার ষড়যন্ত্র চলছে’\nপ্রকাশ: ২০১৯-০৫-০১ ৩:১৬:০০ পিএম || আপডেট: ২০১৯-০৫-০১ ৩:১৬:০০ পিএম\nনিজস্ব প্রতিবেদক : মালিক ও শ্রমিক মিলেমিশে মে দিবস পালনের মাধ্যমে শ্রেণিচেতনাকে আড়াল করার ষড়যন্ত্র চলছে বলে অভিযোগ করেছেন শ্রমিকনেতারা।\nবুধবার রাজধানীর গুলিস্তানে জাতীয় গণতান্ত্রিক ফ্রন্টের কার্যালয়ের সামনে শ্রমিক সমাবেশে এ অভিযোগ করেন তারা।\nবক্তারা বলেন, মে দিবস হচ্ছে শ্রমিক শ্রেণির নিজস্ব দিন। এই দিনে শ্রমিক শ্রেণির সংহতি, সংগ্রাম ও শপথের দিন। শ্রমিক শ্রেণির রক্তে রঞ্জিত এই দিনের চেতনা ভুলিয়ে দিতে সাম্রাজ্যবাদ ও তার দালালরা মালিক-শ্রমিক মিলেমিশে মে দিবস পালনের মাধ্যমে মে দিবসের শ্রেণিচেতনাকে আড়াল করতে ষড়যন্ত্র-চক্রান্ত করে চলেছে। আজ তাই শ্রমিক শ্রেণিকে নিজ শক্তির প্রতি আস্থা স্থাপন করতে হবে। কারণ, প্রচলিত সমাজব্যবস্থায় সরকার হচ্ছে মালিক শ্রেণির সংস্থা।\nতারা আরো বলেন, আমাদের দেশে ক্ষমতাসীন সকল সরকারই মালিক গোষ্ঠির স্বার্থ রক্ষা করায় ব্যক্তি মালিকানাধীন শিল্পে ৮ ঘণ্টা কর্ম দিবস কার্যকর নেই বললেই চলে। বর্তমান বিশ্ব প্রেক্ষাপটে ৮ ঘণ্টা শ্রম দিবসের দাবিসহ শ্রমিক শ্রেণির অর্জিত অধিকার হরণ করাসহ সকল সংকটের বোঝা চাপিয়ে দিচ্ছে শ্রমিক শ্রেণির কাঁধে। আজ তাই প্রয়োজন অর্জিত অধিকার রক্ষা, কর্মক্ষেত্রে নিরাপত্তার দাবিসহ পুঁজির শোষণের বিরুদ্ধে আর স্বৈরতন্ত্র উচ্ছেদে ঐক্যবদ্ধ শ্রমিক আন্দোলন গড়ে তোলা।\nশ্রমিক সমাবেশে উপস্থিত ছিলেন বাংলাদেশ ট্রেড ইউনিয়ন সংঘের সভাপতি শ্রমিকনেতা হাবীব উল্লা, জাতীয় গণতান্ত্রিক ফ্রন্টের সাধারণ সম্পাদক অবসরপ্রাপ্ত ব্রিগেডিয়ার জেনারেল ডা. এম জাহাঙ্গীর হুসাইন, বাংলাদেশ ট্রেড ইউনিয়ন সংঘের সাধারণ সম্পাদক চৌধুরী আশিকুল আলম, যুগ্ম সাধারণ সম্পাদক প্রকাশ দত্ত, বাংলাদেশ নৌ-যান শ্রমিক ফেডারেশনের সভাপতি মো. শাহ আলম ভূইয়া, বাংলাদেশ হোটেল রেস্টুরেন্ট সুইটমিট শ্রমিক ফেডারেশনের সাধারণ সম্পাদক আনোয়ার হোসেন, বাংলাদেশ স’মিল শ্রমিক ফেডারেশনের সভাপতি মো. খলিলুর রহমান, বাংলাদেশ ওএসকে গার্মেন্টস অ্যান্ড টেক্সটাইল শ্রমিক ফেডারেশনের সভাপতি মো. ইয়াসিন, বাংলাদেশ হোটেল রেস্টুরেন্ট মিষ্টি বেকারি শ্রমিক ইউনিয়নের সভাপতি আক্তারুজ্জামান খান, ঢাকা পোশাক প্রস্তুতকারী শ্রমিক সংঘের আহ্বায়ক আহমেদ সুজন।\nসমাবেশ শুরুর আগে বিভিন্ন সংগঠনের নেতৃবৃন্দ লাল পতাকা সহকারে নানা স্লোগান দিয়ে সমাবেশস্থলে উপস্থিত হয়। সমাবেশের শুরুতেই মে দিবসে শহীদদের স্মরণে দাঁড়িয়ে ১ মিনিট নীরবতা পালন করা হয়। সমাবেশ শেষে একটি লাল পতাকা মিছিল নগরীর বিভিন্ন সড়ক প্রদক্ষিণ করে সমাবেশস্থলে এসে শেষ হয়।\nরাইজিংবিডি/ঢাকা/১ মে ২০১৯/আসাদ/রফিক


কিন্তু বিচার বিভাগের দুর্নীতির মূল উৎপাটনটা করবে কে - NotunDesh\nMonday, 25th of January, 2021, 09:26 AM\nSun, Oct 4, 2020 1:36 AM\nশওগাত আলী সাগর: “মানুষের আশা-আকাঙ্ক্ষার সর্বশেষ আশ্রয়স্থল হচ্ছে বিচার বিভাগ। যখন এই শেষ আশ্রয়স্থলের বিচারকরা দুর্নীতির মাধ্যমে রায় বিক্রি করেন, তখন সাধারণ মানুষের আর যাওয়ার জায়গা থাকে না।‘- লাইনগুলো পড়তে পড়তে একটা জায়গায় এসে চোখ আটকে গেলো।\n’যখন বিচারকরা দুর্নীতির মাধ্যমে রায় বিক্রি করে ‘—কি সাংঘাতিক কথা।’বিচারকরা তা হলে দুর্নীতির মাধ্যমে রায় বিক্রি’ করেন? নিশ্চয় করেন,নইলে এই কথাগুলো উঠবে কেন? আর কথাগুলো বলেছেন খোদ আদালত - বিচারপতি মো. আশরাফুল কামাল ও বিচারপতি রাজিক-আল-জলিলের হাই কোর্ট বেঞ্চ। পরিত্যক্ত সম্পত্তি নিয়ে একটি রিট মামলার রায়ে এ পর্যবেক্ষণ দিয়েছে ওই বেঞ্চ।\nআমাদের বলা হতো, আদালতের, বিচারকদের সম্পর্কে তেমন কিছু বলা যায় না। এখন দুইজন বিচারকই আদালতের, বিচারকদের দুর্নীতি নিয়ে কথা বলেছেন। কোনো সভা সমাবেশে নয়, একটি মামলায় রায়ে পর্যবেক্ষণে। ফলে এই বক্তবের অবশ্যই গুরুত্ব আছে। রায়ের পর্যবেক্ষণে হাই কোর্ট বলেছে, ’জনগণের শেষ আশ্রয়স্থল বিচার বিভাগের আমূল সংস্কার করে দুর্নীতির মূল উৎপাটনের সময় এসেছে।’\n’দুর্নীতির মূল উৎপাটন’ মানে বিচার বিভাগের দুর্নীতির মূল উৎপাটনের সময় এসেছে,,, কথাগুলো বলছেন আদালত, হাইকোর্টের বিচারক। কিন্তু মূল উৎপাটনটা করবে কে? আদালত নিজেরা কি তাদের আঙ্গিনার আগাছা পরিষ্কারের দায়িত্ব নিতে পারে? নিদেনপক্ষে উদ্যোগ! দুর্নীতিরোধের ব্যাপারে আমরা সরকারের কাছে বেশি কিছু চাইতে পারি না। আদালতের নিজেদের কাছেও কি চাইতে পারবো না!


যে কোন মূল্যে আলু রপ্তানি করতে হবে –কৃষি মন্ত্রী - Agrinews24\nHome / অর্থ-শিল্প-বাণিজ্য / যে কোন মূল্যে আলু রপ্তানি করতে হবে –কৃষি মন্ত্রী\nযে কোন মূল্যে আলু রপ্তানি করতে হবে –কৃষি মন্ত্রী\nPublished at ডিসেম্বর ৪, ২০১৯\nআলু রপ্তানি বিষয়ক পর্যালোচনা সভায় কৃষি মন্ত্রী ড. আবদুর রাজ্জাক এম.পি এবং কৃষি সচিব মো. নাসিরুজ্জামান।\nনিজস্ব প্রতিবেদক: দেশে প্রতি বছর আলুর উৎপাদন ৫ দশমিক ১৯শতাংশ হারে উৎপাদন বৃদ্ধি পাচ্ছে। তাই যে কোন মূল্যে আলু রপ্তানি করতে হবে –এ ব্যাপারে সকলে মিলে সম্মিলিতভাবে কাজ করে এই শিল্পটিকে লাভজনক করতে হবে। ফ্রেঞ্চ ফ্রাই ও চিপসের জন্য উপযোগী আলুর জাত আবাদ করতে হবে। আলু প্রক্রিয়াজাত করে মূল্য সংযোজন করে রপ্তানির মাধ্যমে এই শিল্পকে লাভবান করতে হবে। এজন্য আমাদের রপ্তানি উপযোগি আলু পেতে হলে কন্ট্রাক্ট ফারর্মিং এ যেতে হবে। সরকার যে রপ্তানি উপযোগী আলুর বীজ অবমুক্তির বছরের সময়সীমা তুলে নিয়েছে, এখন যে যেকেউ রপ্তানি উপযোগি আলুর জাত আবাদ করতে পারবেন। তবে রোগবালাইয়ের ক্ষেত্রে গবেষণা প্রতিষ্ঠান তদারকি করবে।\nবুধবার (৪ ডিসেম্বর) কৃষিমন্ত্রী ড. মো. আব্দুর রাজ্জাক, এমপি মন্ত্রণালয়ের সভাকক্ষে আলু রপ্তানির বিষয়ে সার্বিক পর্যালোচনা সভায় তিনি এসব কথা বলেন।\nবৈঠকে কৃষি মন্ত্রী বলেন, মানুষ নিরাপদ খাদ্য চায়। বর্তমান মৌসুমে আলু রপ্তানির ব্যাপারে কি উদ্যোগ গ্রহণ কর হেয়েছে, কি কি পদক্ষেপ গ্রহণ করা প্রয়োজন তা জানতে চান এবং আলু রাপ্তানির ক্ষেত্রে কোন ক্ষেত্রে সমস্যা হয়েছে কিনা জানতে চান। আলু রপ্তানির উদ্দেশ্য আমদানিকারকদের চাহিদার প্রেক্ষিতে বাংলাদেশ কৃষি গবেষণা ইনস্টিটিউট (বারি) ডিসেম্বরের মধ্যে একটি অ্যাক্রিডেটেড ল্যাব স্থাপন করবে। বারি এ প্রর্যন্ত ৯১টি আলুর জাত অবমুক্ত করেন। আলু প্রসেসিং করে রপ্তানির উদ্যোগ নিতে হবে।\nতিনি বলেন, রাশিয়া ও ইন্দোনেশিয়ায় আলু রপ্তানির জন্য যে পর্যবেক্ষণ রয়েছে তা পূরণ করে রপ্তানির ব্যবস্থা গ্রহণ এবং আরও নতুন নতুন বাজার সৃষ্টি করতে হবে। এছাড়া অন্যান্য যেসব দেশে আলু রপ্তানি হচ্ছে সে সব দেশে কি জাতের আলুর চাহিদা রয়েছে তা জানতে হবে এবং আমাদের দেশে আবাদ রতে হবে।\nসভায় অংশগ্রহণকারীরা বলেন, আমাদের আলুতে কোন নেমাটোড নেই। এছাড়া ব্রাউন রড এর কারণে রাশিয়া আলু নেয়া বন্ধ করেছে। পুনরায় সে দেশে আলু রপ্তানির জন্য সেদেশের সাথে আলোচনার প্রয়োজন রয়েছে। মানসম্মত আলু ও আন্তর্জাতিক মানের চিপস তৈরি করতে হবে। পাকিস্তানের আলুর মূল্য কম হওয়ায় তারা বাজার দখল করে রেখেছে, সেক্ষেত্রে কি উদ্যোগ গ্রহণ করা যায় তা তারা বলেন। এর মধ্যে পরিবহন খরচ কমানো ওপর তারা জোর দেন। শ্রীলংকা,পাকিস্তান, তুরস্কসহ অনেক দেশে আলু রপ্তানির সুযোগ রয়েছে।\nতাঁরা বলেন, আলু সংরক্ষণের অভাবে উপযুক্ত দাম না পেয়ে কৃষক ক্ষতিগ্রস্ত হচ্ছে। দেশে পর্যাপ্ত কোল্ড স্টোরেজ এবং লাগসই সংরক্ষণ প্রযুক্তির সহজলভ্যতার অভাব। বাংলাদেশ থেকে আলু আমদানিকারক দেশ যে সব শর্ত দিয়েছে তা মেনে ফাইটোস্যানিটারি সার্টিফিকেট বা উদ্ভিদ স্বাস্থ্য সার্টিফিকেট (পিসি)নিশ্চিত করতে কাজ করতে হবে।\nকৃষি সচিব মো. নাসিরুজ্জামান সভাপতিত্বে সভায় আলু উৎপাদতকারী, রপ্তারীকারক ও আলুবীজ উৎপাদনকারীগণ অংশগ্রহণ করেন। এছাড়া মন্ত্রণালয়ের ঊর্ধ্বতন কর্মকর্তাবৃন্দ, সংস্থার প্রধানগণ ও কৃষি বিজ্ঞানী, গবেষক কর্মকর্তাবৃন্দ উপস্থিত ছিলেন।\nPrevious: ডিম, মুরগি ও বাচ্চার আজকের (বুধবার, ০৪ ডিসেম্বর) পাইকারি মূল্য\nNext: ফের কমানো হলো ডিএপি সারের দাম


অনুরূপ কোণ কাকে বলে - EduDesh\nঅনুরূপ কোণ কাকে বলে\nঅনুরূপ কোণ কাকে বলে - তা বর্ণনা করতে পারা যাবে।\nঅনুরূপ কোণ কাকে বলে চিত্র সহ ব্যাখ্যা করতে পারা যাবে।\nঅনুরূপ কোণের বৈশিষ্ট্য উল্লেখ করতে পারা যাবে।\nঅনুরূপ কোণের বৈশিষ্ট্য\nদুটি সমান্তরাল সরল রেখাকে অপর একটি সরলরেখা ছেদ করলে ছেদকের একই পাশে যে কোণ উৎপন্ন হয় তাকে অনুরূপ কোণ বলে। অন্যভাবে বললে, দুটি সমান্তরাল রেখাকে অপর একটি রেখা তির্যকভাবে ছেদ করলে ছেদক রেখার একই দিকে সমান্তরাল রেখার পাশে যে কোণ উৎপন্ন হয় তাকে অনুরূপ কোণ বলে।\nদুই জোড়া অনুরূপ কোণ\nচিত্রে, PQ এবং RS পরস্পর দুইটি সমান্তরাল সরলরেখাকে MN সরলরেখা যথাক্রমে O এবং T বিন্দুতে ছেদ করেছে। ফলে, O বিন্দুতে চারটি কোণ এবং T বিন্দুতে চারটি কোণ উৎপন্ন হয়েছে। O বিন্দুতে ∠MOQ এবং T বিন্দুতে ∠OTS উৎপন্ন হয়েছে। এভাবে উৎপন্ন ∠MOQ এবং ∠OTS পরস্পর অনুরূপ কোণ।\nঅনুরূপ কোণদ্বয় পরস্পর সমান। সুতরাং, ∠MOQ = অনুরূপ ∠OTS.\n∴ ∠MOQ = ∠OTS.\nআবার, O বিন্দুতে ∠MOP এবং T বিন্দুতে ∠OTR তৈরি হয়েছে। এভাবে উৎপন্ন ∠MOP এবং ∠OTR কোণ দুইটি পরস্পর অনুরূপ কোণ।\nআবার, অনুরূপ কোণ দুইটি পরস্পর সমান বলে, ∠MOP = অনুরূপ ∠OTR.\nঅতএব, ∠MOP = ∠OTR.\nলক্ষ্য করা যাচ্ছে যে, উভয় অনুরূপ কোণ যুগলের ক্ষেত্রে, অনুরূপ কোণ দুইটির শীর্ষবিন্দু ভিন্ন। অর্থাৎ, অনুরূপ কোণ দুইটির একটির শীর্ষবিন্দু O এবং অপরটির শীর্ষবিন্দু T. আবার অনুরূপ কোণ দুইটি ছেদকের একই পাশে অবস্থিত। অর্থাৎ, হয় অনুরূপ কোণ দুইটি ছেদকের ডানপাশে অবস্থিত অথবা অনুরূপ কোণ দুইটি ছেদকের বামপাশে অবস্থিত।\nতাছাড়া, আরও লক্ষ্য করা যাচ্ছে যে, অনুরূপ কোণ দুইটির একটি অন্তঃস্থ কোণ এবং একটি বহিঃস্থ কোণ। এখানে, ∠MOQ ও ∠OTS অনুরূপ কোণদ্বয়ের মধ্যে ∠MOQ হলো বহিঃস্থ কোণ এবং ∠OTS হলো অন্তঃস্থ কোণ। আবার, ∠MOP ও ∠OTR অনুরূপ কোণদ্বয়ের মধ্যে ∠MOP হলো বহিঃস্থ কোণ এবং ∠OTR হলো অন্তঃস্থ কোণ।\nঅনুরূপ কোণ কাকে বলে - এ প্রশ্নের উত্তর বা অনুরূপ কোণের সংজ্ঞা আরও ভিন্নভাবে ও পরিশীলিত আকারে দেওয়া যায়। তাহলে অনুরূপ কোণের পরিশীলিত সংজ্ঞা নিম্নরূপঃ\nদুইটি সমান্তরাল সরলরেখাকে অপর একটি ছেদক রেখা ছেদ করলে যে চার জোড়া কোণ উৎপন্ন হয়, তাদের মধ্যে ভিন্ন শীর্ষবিন্দু বিশিষ্ট যেসব জোড়া কোণ ছেদকের একই পাশে অবস্থিত এবং কোণ দুইটির একটি বহিঃস্থ কোণ এবং অপরটি অন্তঃস্থ কোণ হয়, সেই কোণ জোড়াকে পরস্পর অনুরূপ কোণ বলে।\nঅনুরূপ কোণকে আরেকভাবে সংজ্ঞায়িত করা যায় - তা হলোঃ\nদুইটি সমান্তরাল সরলরেখাকে অপর একটি সরলরেখা ছেদ করলে যে চার জোড়া বা আটটি কোণ উৎপন্ন হয়, তাদের মধ্যে প্রত্যেক জোড়ার অন্তর্গত কোণ দুইটিকে পরস্পর অনুরূপ কোণ বলা হয় যদি ও কেবল যদি তারা নিচের শর্তগুলো পূরণ করেঃ\nকোণ দুইটির শীর্ষবিন্দু আলাদা হয়।\nকোণ দুইটির উভয়েই ছেদকের একই পাশে অবস্থান করে।\nকোণ দুইটির একটি বহিঃস্থ কোণ এবং অপরটি অন্তঃস্থ কোণ হয়।\nএরূপ চার জোড়া অনুরূপ কোণ পাওয়া যায়।\nচিত্রে, AB এবং CD সরলরেখা দুইটিকে EF সরলরেখা যথাক্রমে G এবং H বিন্দুতে ছেদ করেছে। ফলে G এবং H বিন্দু হলো ছেদক রেখার সাথে দুইটি ছেদ বিন্দু। G বিন্দুতে দুইজোড়া বা চারটি এবং H বিন্দুতে আরও দুইজোড়া বা আরও চারটি কোণ উৎপন্ন হয়েছে। ফলে, মোট চার জোড়া বা আটটি কোণ উৎপন্ন হয়েছে। EF সরলরেখাটি উভয় সরলরেখাকে ছেদ করেছে বলে EF সরলরেখাকে ছেদক রেখা বলা হয়।\nচার জোড়া অনুরূপ কোণ\n∠EGB এবং ∠GHD কোণ দুইটি লক্ষ্য করলে দেখা যায় যে, উভয় কোণের শীর্ষবিন্দুই আলাদা অর্থাৎ, একটির শীর্ষবিন্দু G এবং অপরটির শীর্ষবিন্দু H. আবার, উভয় কোণই ছেদক রেখা EF এর একই পাশে অবস্থিত অর্থাৎ, EF এর ডানপাশে অবস্থিত। তাছাড়া, কোণ দুইটির একটি অন্তঃস্থ কোণ এবং অপরটি বহিঃস্থ কোণ অর্থাৎ, ∠EGB বহিঃস্থ কোণ এবং ∠GHD অন্তঃস্থ কোণ। একারণে এই কোণ দুইটি পরস্পর অনুরূপ কোণ।\nসুতরাং, ∠EGB = অনুরূপ ∠GHD\nআবার, ∠EGA ও ∠GHC কোণ দুইটির শীর্ষবিন্দু ভিন্ন, ছেদকের একইপাশে বা বামপাশে অবস্থিত এবং কোণ দুইটির একটি বহিঃস্থ কোণ এবং অপরটি অন্তঃস্থ কোণ।\nসুতরাং, ∠EGA = অনুরূপ ∠GHC.\nএকইভাবে, ∠BGH = অনুরূপ ∠DHF এবং\n∠AGH = অনুরূপ ∠CHF\nলক্ষ্য করা যাচ্ছে যে, এরূপ চারজোড়া অনুরূপ কোণ রয়েছে।\nঅনুরূপ কোণের সংজ্ঞা বিশ্লেষণ করেলে কতকগুলো অনুরূপ কোণের বৈশিষ্ট্য পরিলক্ষিত হয়। আবার, অনুরূপ কোণ চিত্র বিশ্লেষণ করেলে কতকগুলো অনুরূপ কোণ এর বৈশিষ্ট্য খুঁজে পাওয়া যায়। অনুরূপ কোণের সংজ্ঞা ও অনুরূপ কোণ চিত্র বিশ্লেষণ করে অনুরূপ কোণের বৈশিষ্ট্য কয়টি নিচে উল্লেখ করা হলো:\nঅনুরূপ কোণ দুইটি শীর্ষবিন্দু ভিন্ন হয়।\nঅনুরূপ কোণ দুইটির একটি সূক্ষ্মকোণ হলে অপর কোণটিও সূক্ষ্মকোণ হয়।\nঅনুরূপ কোণ দুইটি ছেদক রেখার একই পার্শ্বে অবস্থান করে।\nদুইটি অনুরূপ কোণের অভ্যন্তরস্থ বিন্দু কখনও সাধারণ হতে পারে না।\nঅনুরূপ কোণ দুইটির মধ্যে একটি কোণ অন্তঃস্থ হলে অপর কোণটি অবশ্যই বহিঃস্থ কোণ হয়।\nছেদক রেখাটি প্রত্যেকটি সরলরেখার উপর লম্ব হলে অনুরূপ কোণ দুইটির প্রত্যেকটি কোণের পরিমাপ ৯০০ বা এক সমকোণ হয়।\nঅনুরূপ কোণ দুইটির একটি স্থুলকোণ হলে অপর কোণটিও স্থুলকোণ হয়।\nঅনুরূপ কোণ দুইটি একই সমতল বিশিষ্ট হয় অর্থাৎ, অনুরূপ কোণ দুইটি সমতলে অবস্থান করে।\nঅনুরূপ কোণ সংশ্লিষ্ট সচরাচর যেসব প্রশ্নসমূহ মানুষ করে থাকে।\nপ্রশ্ন ১. অনুরূপ কোণ কাকে বলে\nউত্তরঃ দুটি সমান্তরাল রেখাকে অপর একটি রেখা ছেদ করলে ছেদকের একই পাশে যে কোণ উৎপন্ন হয় তাকে অনুরূপ কোণ বলে।\nপ্রশ্ন ২. অনুরূপ কোণ কাকে বলে চিত্র সহ\nউত্তরঃ দুইটি সমান্তরাল রেখাকে অপর একটি রেখা ছেদ করলে যে চার জোড়া কোণ তৈরি হয়, তাদের মধ্যে প্রতি জোড়ার অন্তর্গত কোণ দুইটিকে পরস্পর অনুরূপ কোণ বলা হয় যদি ও কেবল যদি তারা নিচের শর্তগুলো পূরণ করেঃ\nকোণ দুইটির উভয়েই ছেদকের একই পাশে অবস্থিত হয়।\nকোণ দুইটির একটি অন্তঃস্থ কোণ এবং অপরটি বহিঃস্থ কোণ হয়।\nঅনুরূপ কোণদ্বয় দুইটি পরস্পর সমান।\nএখানে, ∠QOM = অনুরূপ ∠STM এবং\n∠POM = অনুরূপ ∠RTM.\nপ্রশ্নঃ ৩. একান্তর কোণ ও অনুরূপ কোণ কাকে বলে\nউত্তরঃ একান্তর কোণ: দুইটি সমান্তরাল সরলরেখাকে অপর একটি সরলরেখা তির্যকভাবে ছেদ করলে ছেদক রেখার বিপরীত পাশে সমান্তরাল সরলরেখা যে কোণ উৎপন্ন করে তাকে একান্তর কোণ বলে। একান্তর কোণদুইটি পরস্পর সমান।\nঅনুরূপ কোণ: একটি রেখা অপর দুইটি সমান্তরাল রেখাকে ছেদ করলে ছেদকের একই দিকে একটি অন্তঃস্থ ও একটি বহিঃস্থ যে কোণ উৎপন্ন হয় তাকে অনুরূপ কোণ বলে। অনুরূপ কোণযুগল পরস্পর সমান হয়।\nপ্রশ্নঃ ৪. অনুরূপ কোণের বৈশিষ্ট্য\nউত্তরঃ অনুরূপ কোণের অন্যতম তিনটি বৈশিষ্ট্য হলো:\nঅনুরূপ কোণ দুইটির শীর্ষবিন্দু আলাদা হয়।\nঅনুরূপ কোণ দুইটি ছেদক রেখার একই পাশে অবস্থিত হয়।\nঅনুরূপ কোণ দুইটির একটি অন্তঃস্থ কোণ এবং অপরটি বহিঃস্থ কোণ হয়।\nপ্রথম প্রকাশ: 2021-09-23\nসর্বশেষ সম্পাদনা ও পরিমার্জন: 2021-09-23


Lifestyle – Banglar Barta\nপ্যান্টের পেছনের পকেটে মানিব্যাগ রাখেন? জানুন নিজেই নিজের কি ক্ষতি করছেন!\nপ্যান্টের পেছনের পকেটে মানিব্যাগ রাখেন? জানুন নিজেই নিজের কি ক্ষতি করছেন! সাধারণত প্যান্টের পিছনের পকেটে মানিব্যাগ রেখে থাকি আমরা পুরুষরা। ইউরোপের দেশগুলোতে মেয়েরাও প্যান্টের পেছনের পকেটে মানিব্যাগ রাখেন। আজ আমরা জানবো প্যান্টের পিছনের পকেটে মানিব্যাগ রাখলে আমাদের কি কি ক্ষতি হয়। চলুন জেনে নিই। দিনের পর দিন পিছনের পকেটে মানিব্যাগ রাখলে কোমরে ব্যথা, হাড়ের সমস্যা […]\nযেসব লক্ষণ দেখে বুঝবেন মেয়েটি আপনার প্রেমে পাগল।\nআপনি কি জানতে চান আপনার ক্রাশ আপনাকে পছন্দ করে কি না? অথবা অন্য কোনো মেয়ে আপনাকে মনে মনে ভালোবাসে কিনা।কিংবা কোনো মেয়ে আপনাকে খুব পাত্তা দিচ্ছে কিন্ত আপনি বুঝতে পারছেন না মেয়েটি আপনাকে পছন্দ করে নাকি এমনি এমন করছে।চলুন দেখে নিই কি কি লক্ষণ দেখে বুজবেন মেয়েটি সত্যিই আপনার প্রেমে পাগল। 1.চোখ। মেয়েরা যখন তাদের […]\nPosted on November 30, 2018 November 30, 2018 Author Parvina\tComment(0)\nLifestyle News Viral Post\nইন্টারভিউ তে করা5টি কঠিন প্রশ্ন,যার উত্তর সচরাচর কেও দিতে পারেনা।\nচাকরির ইন্টারভিউয়ের জন্য সর্বোত্তম মন্ত্র হলো সব পরিস্তিতির জন্য প্রস্তুত থাকা।ইতিবাচক মনোভাব এবং যথাযথ পূর্ব পরিস্থিতির মাধ্যমে জয় সম্ভব।তবে সবসময় প্রস্তুত হলেই হয় না কারণ ইন্টারভিউ যিনি নিচ্ছেন তিনি মাঝে মাঝে এমন প্রশ্ন করে বসেন যার উত্তর কেও দিতে পারেনা সচরাচর।চলুন দেখে নিই কি সেই প্রশ্ন। 1.নিজের সম্পর্কে কিছু বলুন? এই প্রশ্নটি করার পেছনের […]


ওডিশায় ২৫ হাজার কোটির চিটফান্ড কেলেঙ্কারি, জাল বাংলাতেও | Financial scam of 25k crore unearthed in Odisha, CBI in full swing - Bengali Oneindia\n12 min ago বিজয়বর্গীয়র চিড়ে-মন্তব্যের সমালোচনায় পার্থ, বিজেপি নেতাদের বঙ্গ সংস্কৃতি জ্ঞান নিয়ে কটাক্ষ\n32 min ago ২০২০-তে পদ্ম সম্মান পাচ্ছেন ১৪১ জন, সদ্য প্রয়াত চার কেন্দ্রীয়মন্ত্রীও এবার তালিকায়\n1 hr ago বিজেপির ‘বন্ধু’ রাজ্যও সমর্থন তুলে নিল, সিএএ বিরোধী প্রস্তাব আনা হচ্ছে তেলেঙ্গানাতেও\n1 hr ago সামাজিক কাজের স্বীকৃতিস্বরূপ পদ্মসম্মান পাচ্ছেন যাঁরা, ঘোষিত পুরস্কার প্রাপকের নাম\nওডিশায় ২৫ হাজার কোটির চিটফান্ড কেলেঙ্কারি, জাল বাংলাতেও\n| Updated: Mon, Sep 15, 2014, 17:05 [IST]\nকলকাতা ও ভুবনেশ্বর, ১৫ সেপ্টেম্বর: এনফোর্সমেন্ট ডিরেক্টরেট (ইডি) বলছে, সারদা-কাণ্ডে আড়াই হাজার কোটি টাকা নয়ছয় হয়েছে। কিন্তু জানেন কি, এর দশ গুণ টাকা বাজার থেকে তোলার পর পাততাড়ি গুটিয়েছে একটি কোম্পানি? ২৫ হাজার কোটি টাকার এই কেলেঙ্কারি এখন দেশের বৃহত্তম আর্থিক কেলেঙ্কারির তকমা পেয়েছে!\nবাংলা দৈনিক 'এই সময়' জানাচ্ছে, ২৫ হাজার কোটি টাকার ওই কেলেঙ্কারির আঁতুরঘর ওডিশা। আর সংশ্লিষ্ট কোম্পানিটির নাম হল গ্রিন রে ইন্টারন্যাশনাল লিমিটেড। ওডিশার শাসক দল বিজেডি-র কিছু রাঘববোয়ালের মদতে এই কেলেঙ্কারি শিকড় ছড়িয়েছে। দেশের ১৪টি রাজ্যে জাল বিছিয়েছে গ্রিন রে ইন্টারন্যাশনাল লিমিটেড। এই রাজ্যগুলি হল ওডিশা, পশ্চিমবঙ্গ, ঝাড়খণ্ড, বিহার, ছত্তিশগড়, অন্ধ্রপ্রদেশ, তেলেঙ্গানা, মহারাষ্ট্র, গোয়া, কর্নাটক, তামিলনাড়ু, উত্তরপ্রদেশ, গুজরাত এবং মধ্যপ্রদেশ। শুধু ওডিশাতেই এদের ৪১টি শাখা রয়েছে। শুধু তাই নয়, দুবাইতেও এদের শাখা ছিল। দ্রুত টাকা দ্বিগুণ করে দেওয়ার প্রতিশ্রুতি দিয়ে দেশের ১৪টি রাজ্য থেকে ২৫ হাজার কোটি টাকা তুলেছে তারা।\nগ্রিন রে ইন্টারন্যাশনালের কর্তার খোঁজে সিবিআই, কেলেঙ্কারির জাল দেশের ১৪ রাজ্যে\nপশ্চিমবঙ্গেও গ্রিন রে ইন্টারন্যাশনাল রমরমিয়ে ব্যবসা করেছে। কলকাতার খিদিরপুর, গার্ডেনরিচ ও মেটিয়াবুরুজ এবং পূর্ব মেদিনীপুর, হাওড়া, হুগলী, মুর্শিদাবাদ, মালদহ জেলা থেকে এরা তুলেছে কয়েক শো কোটি টাকা। সন্দেহ করা হচ্ছে, ওডিশার মতো পশ্চিমবঙ্গেও শাসক দল অর্থাৎ তৃণমূল কংগ্রেসের একাংশের মদতে ব্যবসা বাড়িয়েছিল গ্রিন রে ইন্টারন্যাশনাল।\n২০১৩ সালের জুন মাসে ওডিশার জলেশ্বরে গ্রিন রে ইন্টারন্যাশনালের অফিসে হানা দিয়েছিল ওডিশা পুলিশের একটি দল। তার পর সেবি (সিকিউরিটিজ এক্সচেঞ্জ বোর্ড অফ ইন্ডিয়া) তাদের নির্দেশ দেয়, আমানতকারীদের টাকা ফেরানোর ব্যাপারে। কিন্তু তারা গড়িমসি করতে শুরু করে। সুপ্রিম কোর্টের নির্দেশে চলতি বছরের মে মাসে পশ্চিমবঙ্গ, ওডিশা ও অসমে চিটফান্ড কেলেঙ্কারি নিয়ে তদন্ত শুরু করে সিবিআই। তদন্তে ক্রমশ উঠে এসেছে গ্রিন রে ইন্টারন্যাশনালের কীর্তিকলাপ! এই কোম্পানির এমডি মীর শহিরুদ্দিনের খোঁজে তল্লাশি শুরু হয়েছে।\nগ্রিন রে ইন্টারন্যাশনালের সঙ্গে জড়িত থাকার অভিযোগে সিবিআই রবিবারই গ্রেফতার করে 'কামিয়াব টিভি'-র সিএমডি মনোজ দাস এবং 'ওডিশা ভাস্কর' সংবাদপত্রের মালিক মধুসূদন মোহান্তিকে। খুব শীঘ্রই বিজেডি-র কিছু রাঘববোয়াল সিবিআইয়ের জালে ধরা পড়বেন বলে মনে করা হচ্ছে।\nsaradha odisha chit fund সারদা ওডিশা চিটফান্ড\nFinancial scam of 25k crore unearthed in Odisha, CBI in full swing


গ্রেডিং পদ্ধতির সংস্কার এ বছর নয়!\nদেশে পাবলিক পরীক্ষার গ্রেডিং পদ্ধতি পরিবর্তন হচ্ছে এমন ঘোষণা দেওয়া হয়েছিলো। কিন্তু পরীক্ষার ফল তৈরির বিদ্যমান গ্রেডিং পদ্ধতির সংস্কার এ বছরে আর হচ্ছে না। তবে কখন হবে তা এখনও চূড়ান্ত হয়নি। সংস্কার প্রস্তাব উত্থাপনের পর থেকে বিভিন্ন বিকল্প প্রস্তাব আলোচনা করার সময় জিপিএর (গ্রেড পয়েন্ট অ্যাভারেজ) পরিবর্তে কেবলমাত্র ‘জিপি’ তে (গ্রেড পয়েন্ট) ফল তৈরির প্রস্তাবও এসেছে। এছাড়াও বিদ্যমান ব্যবস্থা বহালের প্রস্তাব রয়েছে। তবে শেষ পর্যন্ত কি হবে তা নীতিনির্ধারক চূড়ান্ত করবেন বলে জানান সংশ্লিষ্টরা।\nঢাকা শিক্ষা বোর্ডের চেয়ারম্যান ও আন্তঃশিক্ষা বোর্ড সমন্বয় কমিটির আহ্বায়ক অধ্যাপক মু. জিয়াউল হক বলেন, সনাতনী পদ্ধতি বাতিল করে ২০০১ সালে জিপিএ চালু করা হয়। ইতিমধ্যে ১৮ বছর চলে যাওয়ায় এ পদ্ধতি সংস্কারের বিষয়টি সময়ের দাবি। কিন্তু আমরা হুট করে বা একটি প্রজ্ঞাপনের মাধ্যমে নতুন কিছু চাপিয়ে দেব না।\nএ জন্য শিক্ষক, শিক্ষাবিদ ও শিক্ষা বিশেষজ্ঞ, অভিভাবক এবং সাংবাদিকসহ অংশীজনের সঙ্গে আলোচনা করা প্রয়োজন। সেটি শেষ করে পদ্ধতিটি চালু করা হবে। আমরা এখন সেই সময়টা নিচ্ছি। পাশাপাশি এর প্রস্তুতিমূলক কাজ চলছে।\nঅন্যদিকে কতিপয় গণমাধ্যমে বিকৃতভাবে বিষয়টি উপস্থাপিত হওয়ায় এ নিয়ে অভিভাবকদের মধ্যেও ভুল বার্তা ছড়িয়ে পড়েছে। এছাড়া জামাতপন্থী কতিপয় অভিভাবক এ নিয়ে সরকারের বিরুদ্ধে নানা অপপ্রচারও করছে। উদ্বিগ্ন অনেকে এ নিয়ে মন্ত্রণালয়ের কর্মকর্তাদের সঙ্গে যোগাযোগ করেন।\nএমন পরিস্থিতিতে এ পদ্ধতি সংস্কারের আগে আরও বেশি পর্যালোচনার ব্যাপারে মন্ত্রণালয় থেকে পরামর্শ দেয়া হয়। এ কারণে আসন্ন জেএসসিতে বাস্তবায়নের কথা থাকলেও সেই চিন্তা থেকে সরে আসা হয়েছে বলে জানা গেছে।


বাঙালির সেক্স ভাবনা! - পাঠকের চিঠি - Premier News Syndicate Limited (PNS)\n৬ জানুয়ারী ২০১৮, ১:৩৯ দুপুর\nপিএনএস (গাজী জয়িতা মাহিদ):বাঙালি মুখে সেক্স শব্দটা উচ্চারণ করে না, কিন্তু ধ্যানে জ্ঞানে সারাক্ষণ সেক্স নিয়ে চিন্তা করে! কোন প্রেমিক যুগল হাত ধরে হেঁটে গেলে- সবার মনে হয় আহ! কি সুন্দর একটা কাপল, অথচ বাঙালি ভাবে এরা এখনই কোন চিপায় গিয়ে সেক্স করা শুরু করবে!\nবাঙালির কাছে নারী পুরুষের সম্পর্ক মানেই সেক্স! বন্ধুত্ব বা ভালোবাসাকে এরা সেক্সের বাইরে চিন্তা করতে পারে না! অথচ এরাই আবার প্রেমিক প্রেমিকার লোক সম্মুখে হাত ধরা বা চুমু খাওয়া সাপোর্ট করে না! কি হিপোক্রেসি রে ভাই!\nদুই জন প্রাপ্ত বয়স্ক নারী পুরুষের মাঝে ভাল বোঝাপড়া থাকলেই ঘনিষ্ঠ মহলে কানাকানি শুরু হয়ে যায়! বুঝো না- সব তো শরীরের চাহিদা, রাতে ঘরে নিয়ে তুলে! আর ব্যাচেলর সিনেমার সুবাদে লিটনের ফ্ল্যাট তো বাঙালির প্রিয় শব্দ অন্যকে টিটকারি করার জন্য। কেন রে ভাই, কেউ কারও সাথে শুইলে আপনাদের মাথাব্যথাটা কি! উপরে এত রক্ষণশীল আর ভিতরে এতটা কামুক মনোভাবের এই ডাবল স্ট্যান্ড এরই বা দরকার টা কি?\nঅনেক বাঙালি পর্ন দেখা খুব খারাপ বলে চিল্লান, অথচ কোন কাপল দেখলে তারা এমন ভাব করে যেন সেই কাপল না তাদের করা ব্লু ফিল্ম দেখছেন!\nযুবতী হবার পর যখন আমার কিশোরী বয়সে করা একমাত্র প্রেমটা ভেঙে যায়, তখন আমার এক বড় ভাই আমাকে উপদেশ দেয়- শোন। আর যাই কর প্রেম করো না, তোমার যা বয়স তাতে তোমায় কেউ ভালবাসবে না, বরং তোমার শরীরটাই চাইবে! অথচ সেই ভদ্রলোক আমার প্রায় ১৫ বছর বড় হয়েও দিব্যি প্রেম করছিলেন! ওনারটা প্রেম, যেহেতু ওনি পুরুষ! আমারটা শরীর, যেহেতু আমি মেয়ে মানুষ! মাইয়া মানুষ, বুঝতে হবে!\nআমার এনগেইজমেন্টের পর আমার মা খুব খুশি মনে তার সকল আত্মীয় স্বজনের বাসায় মিষ্টি পাঠানো শুরু করলেন, অনেকেই তাকে ফোন করে শুভ কামনা জানাচ্ছেন, তিনিও মহাখুশি হচ্ছেন। হঠাৎ দেখি তিনি ফোন রেখে কাঁদছেন! আমি বললাম কি হয়েছে! তার কোন পরম আত্মীয় নাকি বলেছে- আপনার মেয়ে তো কয়টা ছেলের সাথে কি কি করে বেড়িয়েছে তার হিসাব নাই! তো ডিয়ার আপা/খালাম্মা, আপনারা আছেন তো হিসাব টা রাখার জন্য!\nনিজে বাঙালি বলে এত গর্ব আমার, অথচ আমিই দিলাম এই পোস্ট? হুম, দিলাম। কারন উপরে সেক্স শব্দ টা উচ্চারণই করতে পারে না আর ভিতরে সারাক্ষণ সেক্স ভাবনায় ডুবে থাকা একটা অসভ্য জাতি আমরা!\nগাজী জয়িতা মাহিদ এর ফেসবুক থেকে


প্রধানমন্ত্রী চরিত্রে অপু বিশ্বাস! –বিস্তারিত ভিতরে\nMarch 18, 2021 BD NEWS বিনোদন 0\nপ্রধানমন্ত্রী শেখ হাসিনার চরিত্রে অভিনয় করবেন চিত্রনায়িকা অপু বিশ্বাস। প্রধানমন্ত্রীকে নিয়ে নির্মিতব্য স্বল্পদৈর্ঘ্য চলচ্চিত্র ‘বঙ্গবন্ধুকন্যা শেখ হাসিনা’তে এমন চরিত্রেই দেখা যাবে ঢালিউড এই অভিনেত্রীকে।\nবিষয়টি নিশ্চিত করেছেন ছবির প্রযোজক ও পরিচালক অনন্যা রুমা। বঙ্গবন্ধু কন্যা শেখ হাসিনা’প্রসঙ্গে অনন্যা রুমা জানান, অপু বিশ্বাস ছাড়াও এতে অনেক গুণী শিল্পীরা অভিনয় করবেন। ৫ ভাষায় নির্মিত হবে চলচ্চিত্রটি। শিগগিরই চিত্রায়ণ শুরু হবে। শেখ হাসিনা চরিত্রে অভিনয়ের সুযোগ পেয়ে উচ্ছ্বসিত অপু বিশ্বাস। চলচ্চিত্রটি প্রসঙ্গে তিনি জানান, এটি তার স্বপ্নের চরিত্র। অভিনয় ক্যারিয়ারে অন্যরকম এক পাওয়া ‘বঙ্গবন্ধু কন্যা শেখ হাসিনা’ চলচ্চিত্রটি।\nশুক্রবার বিকালে রাজধানীর ইন্টারন্যাশনাল কনভেনশন সেন্টারের রাজকাহন হল-৩ এ নির্মিতব্য ছবিটির মহরত অনুষ্ঠিত হয়। এ সময় ভিডিও কনফারেন্সে প্রধান অতিথি হিসেবে উপস্থিত ছিলেন জাতীয় সংসদের স্পিকার ড. শিরীন শারমিন চৌধুরী। বিশেষ অতিথি ছিলেন সাবেক রেলমন্ত্রী মুজিবুল হক এমপি ও চাঁপাইনবাবগঞ্জ-১ আসনের সংসদ সদস্য ডা. সামিল উদ্দিন আহমেদ শিমুল।\nএ ছাড়াও অনুষ্ঠানে অন্যান্য অতিথির মধ্যে জাতির জনক বঙ্গবন্ধু শেখ মুজিবুর রহমান স্মৃতি জাদুঘরের কিউরেটর মো. নজরুল ইসলাম খান, স্থানীয় সরকার বিভাগের অতিরিক্ত সচিব মেজবাহ উদ্দিন, এটিএন বাংলা, এটিএন নিউজ ও এটিএন এন্টারটেইনমেন্টের চেয়ারম্যান ড. মাহফুজুর রহমানসহ চলচ্চিত্র অঙ্গনের একঝাঁক তারকা উপস্থিত ছিলেন। ‘বঙ্গবন্ধুকন্যা শেখ হাসিনা’ চলচ্চিত্রটি প্রযোজনা করছে এটিএন এন্টারটেইনমেন্ট।\nবন্ধ হচ্ছে আরো একটি ভারতীয় সিরিয়াল


ব্যাগ ভর্তি বুদ্ধি নিয়ে গেছেন সাকিব-এমন কথাই জানিয়েছিল আইপিএলের দল সানরাইজার্স হায়দ্রাবাদ। কিন্তু, বিশ্বসেরা এই অলরাউন্ডারকেই টানা ৭ ম্যাচে বসিয়ে রেখেছে দলটি। নিজেদের অষ্টম ম্যাচ খেলতে নামা হায়দ্রাবাদ সাকিবকে শুধু প্রথম ম্যাচটিতেই মাঠে নামিয়েছিল। এই ম্যাচে লিগ টেবিলের শীর্ষ দল মহেন্দ্র সিং ধোনির চেন্নাইয়ের বিপক্ষে খেলতে নেমেছে হায়দ্রাবাদ।\nএদিকে, বিশ্বকাপ সামনে রেখে ১৫ সদস্যের চূড়ান্ত দল ঘোষণা করেছে বাংলাদেশ ক্রিকেট বোর্ড, বিসিবি। ২২ এপ্রিল থেকে শুরু হবে মাশরাফিদের কন্ডিশনিং ক্যাম্প। সেখানে যোগ দিতে আইপিএলের মাঝপথ থেকে ফিরে আসার কথা টাইগারদের প্রাণভোমরা সাকিবের।\nবিসিবির ক্রিকেট পরিচালনা বিভাগের প্রধান আকরাম খান এমনটিই নিশ্চিত করেছেন। আজ (বুধবার, ১৭ এপ্রিল) চেন্নাই সুপার কিংসের বিপক্ষে ম্যাচ শেষে ২১ এপ্রিল সাকিবের সাবেক ক্লাব কলকাতার বিপক্ষে খেলবে হায়দ্রাবাদ। এই দুটি ম্যাচ পর্যন্ত দলে থেকে সাকিবের ফিরে আসার সম্ভাবনা বেশি।\nযেহেতু আইপিএলে খেলার সুযোগ সেভাবে হচ্ছে না, সেহেতু দেশে ফিরে জাতীয় দলের অনুশীলন ক্যাম্পে সাকিবের থাকাটাই শ্রেয়তর। এটা বুঝতে ক্রিকেট বোদ্ধা হতে হয় না। টানা ৭ ম্যাচে যেখানে খেলার সুযোগ পাননি সাকিব, সেখানে বসে থেকে কী লাভ? আজকের ম্যাচে হায়দ্রাবাদ বিদেশি চার ক্রিকেটারকে মাঠে নামিয়েছে। একাদশে আছেন ইংল্যান্ডের উইকেটরক্ষক ব্যাটসম্যান জনি বেয়ারস্টো, অস্ট্রেলিয়ান ওপেনার ডেভিড ওয়ার্নার, নিউজিল্যান্ডের কেন উইলিয়ামসন (অধিনায়ক) এবং আফগানিস্তানের স্পিনার রশিদ খান।\nবিশ্বকাপের প্রস্তুতি সাকিবের ভারতে বসেই নেওয়ার কথা শোনা গিয়েছিল। সেজন্য কোচ মোহাম্মদ সালাহউদ্দিনকে ভারতে ডেকে পাঠিয়েছেন। তার অধীনে অনুশীলন সেরে নাকি ত্রিদেশীয় সিরিজে অংশ নিতে ভারত থেকেই আয়ারল্যান্ডের বিমান ধরার কথা ছিল। কিন্তু, বিসিবি থেকে সাকিবকে ডেকে চিঠি পাঠানো হয়েছে। টাইগারদের কন্ডিশনিং ক্যাম্প শুরু ২২ তারিখ থেকে। আকরাম খান জানিয়েছেন, ২০ বা ২২ এপ্রিল দলের সঙ্গে যোগ দেবেন সাকিব।\nইনজুরির কারণে নিউজিল্যান্ড সফরে ছিলেন না সাকিব। সেরে উঠতে না উঠতেই আইপিএলে খেলতে ভারতে উড়াল দেন। শর্ত সাপেক্ষে তাকে আইপিএল খেলতে অনুমতি দেয় বাংলাদেশ ক্রিকেট বোর্ড। যদিও ওয়ানডে বিশ্বকাপের আগে সাকিবের টি-টোয়েন্টি ফরম্যাটে খেলা ভালোভাবে নেননি অনেকেই। বিশ্বকাপের আগে ম্যাচ প্র্যাকটিসের কথা বিবেচনা করেই আইপিএলে খেলার ছাড়পত্র দেয়া হয় সাকিবকে। যদি তিনি ম্যাচই খেলতে না পারেন তাহলে সেখানে থেকে লাভ কী?\nবাংলাদেশ প্রিমিয়ার লিগে (বিপিএল) ম্যান অব দ্য টুর্নামেন্ট নির্বাচিত হওয়া সাকিব বল হাতে তুলে নেন ১৫ ম্যাচে সর্বোচ্চ ২৩ উইকেট। এছাড়াও রানার্সআপ ঢাকা ডায়নামাইটসের দলপতি ব্যাট হাতে করেছিলেন ৩০১ রান। কিন্তু আইপিএলে নিজেদের প্রথম ম্যাচের বোলিং বিবেচনা করে একাদশ থেকে বাদ পড়েন আন্তর্জাতিক টি-টোয়েন্টিতে শহীদ আফ্রিদি আর লাসিথ মালিঙ্গার পরেই উইকেট শিকারির তালিকায় থাকা সাকিব। ফ্র্যাঞ্চাইজিভিত্তিক টি-টোয়েন্টির টুর্নামেন্টে সাকিবের উপরে আছেন শুধু ডোয়াইন ব্রাভো, লাসিথ মালিঙ্গা এবং সুনীল নারাইন।\n** অবসরের সিদ্ধান্ত নেইনি কিংবা কাউকে বলিওনি: ইমরুল\nTags: আইপিএল ২০১৯, সাকিব


প্রকাশ: রোববার, ২৮ নভেম্বর, ২০২১, ৪:২৮ পিএম | অনলাইন সংস্করণ\nকরোনাভাইরাসের নতুন 'উদ্বেগজনক' ভ্যারিয়েন্ট ওমিক্রনের বিস্তার বাংলাদেশে ঠেকাতে দেশের সব বন্দরে সতর্কবার্তা দেওয়া হয়েছে। স্বাস্থ্য অধিদফতরের পরিচালক (রোগ নিয়ন্ত্রণ) মো. নাজমুল ইসলাম বলেছেন, বন্দরগুলোয় নিরাপত্তা জোরদার করার জন্য নির্দেশ দেওয়া হয়েছে।\nরোববার (২৮ নভেম্বর) স্বাস্থ্য অধিদফতরের নিয়মিত ব্রিফিংয়ে এ কথা জানান মো. নাজমুল ইসলাম।\nগত মঙ্গলবার দক্ষিণ আফ্রিকায় করোনার নতুন একটি ধরন শনাক্ত হয়। দক্ষিণ আফ্রিকা ছাড়াও বতসোয়ানা, ইসরায়েল, হংকং, বেলজিয়াম, নেদারল্যান্ডস, যুক্তরাজ্য, জার্মানি ও ইতালিতেও নতুন এ ধরনের সন্ধান মিলেছে।\nডব্লিউএইচও করোনার নতুন ধরনের নাম দিয়েছে ‘ওমিক্রন’। ধরনটিকে ‘উদ্বেগজনক’ বলে আখ্যায়িত করেছে সংস্থাটি। করোনার আগের সব ধরনের চেয়ে এটি অনেক বেশি সংক্রামক।\nতবে ওমিক্রন করোনার অন্য ধরনের তুলনায় কম নাকি বেশি মারাত্মক, তা এখনো নিশ্চিত হতে পারেননি বিশেষজ্ঞরা।\nএবিষয়ে নাজমুল ইসলাম বলেন, ডব্লিউএইচও ইতিমধ্যে ওমিক্রন ধরনটিকে “উদ্বেগজনক” বলেছে। আমরাও এ বিষয়ে সতর্ক আছি।\nতিনি আরো বলেন, গত ৩০ দিনে দেশে করোনা শনাক্তের নিম্নহার দেখা গেছে। এ হার ২ শতাংশের নিচে থেকেছে। কিন্তু এ পরিস্থিতিতে আমাদের আত্মতুষ্টিতে ভোগার কোনো কারণ নেই। মাস্ক পরাসহ অন্যান্য স্বাস্থ্যবিধি মেনে চলার কোনো বিকল্প নেই।\nএদিকে নাজমুল ইসলাম রোববারের ব্রিফিঙে দেশের ডেঙ্গু পরিস্থিতি তুলে ধরে বলেন, ডেঙ্গু পরিস্থিতি সহনীয় আছে। গত ২৪ ঘণ্টায় ডেঙ্গুতে আক্রান্ত হয়ে ঢাকার হাসপাতালগুলোয় ৫৭ এবং ঢাকার বাইরের হাসপাতালগুলোয় ৩০ জন ভর্তি হয়েছেন। এখন সক্রিয় রোগীর সংখ্যা ৪২৮।\nআরও সংবাদ বিষয়: করোনাভাইরাস স্বাস্থ্য-অধিদফতর বাংলাদেশ বিমানবন্দর স্থলবন্দর


পুরো ইন্টারনেট ইতিহাসে যা কিছু প্রথম – Coxsbazar Tech\nক্রিপার ভাইরাস টি BBN কোম্পানির বব থমাস নামের একজন ইঞ্জিনিয়ার তৈরি করেন। তিনি ক্রিপার ভাইরাসকে শুধু পরীক্ষামূলক ভাবে তৈরি করেছিলেন। ক্রিপার আক্রান্ত কম্পিউটারে শুধু ”Im the creeper: catch me if you can” বার্তাটি প্রদর্শিত হতো, ক্রিপার কোনো ক্ষতি করার জন্য তৈরি করা হয়নি। ক্রিপারের এই বার্তার উপর ভিক্তি করেই দুনিয়ার প্রথম এন্টিভাইরাস “দ্যা রিপার” তৈরি করা হয়! দ্যা রিপার এন্টিভাইরাসও সিস্টেমের সর্বত্র ছড়িয়ে গিয়ে ক্রিপার ভাইরাসকে সনাক্ত করে সেটিকে মুছে দেয়।\nজনপ্রিয় ভিডিও শেয়ারিং ওয়েবসাইট ইউটিউবের সর্বপ্রথম ভিডিও কোনটি সেটি জানেন কি?? সাইট নির্মাণের পর ২০০৫ সালের ২৩ এপ্রিল “Me at the zoo” শিরোনামে একটি ১৮ সেকেন্ডের ভিডিও আপলোড করা হয়। এবং এই ভিডিওটিই হচ্ছে ইউটিউবের সর্বপ্রথম ভিডিও! এই ভিডিওটি স্যান ডিয়াগোর চিড়িয়াখানায় হাতিদের সামনে থেকে শুট করা হয়েছিল। ভিডিওটি হাস্যকর হলেও এই টিউনটি লেখা পর্যন্ত ভিডিওটি ৪০,৭৪,৩৭২৪ বার দেখা হয়েছে!! কি আজব তাই না??\nWritten by গেমওয়ালা


নিলামে ৩৯ লাখ টাকায় বিক্রি হলো একটি কাঁকড়া!\nপ্রথম পাতা আন্তর্জাতিক নিলামে ৩৯ লাখ টাকায় বিক্রি হলো একটি কাঁকড়া!\nআন্তর্জাতিক ডেস্ক: জাপানের রাজধানী টোকিওতে ৩৯ লাখ টাকায় বিক্রি হলো একটি কাঁকড়া। যা ৪৬ হাজার মার্কিন ডলারের সমমূল্য। বৃহস্পতিবার রাজধানী টোকিওতে তুষার কাঁকড়া (স্নো ক্র্যাব) রেকর্ড দামে নিলামে কেনে নেন এক ব্যক্তি।\nযে এলাকায় কাঁকড়াটি নিলাম হয়েছে, সেখানকার স্থানী প্রশাসনের আধিকারিক দাবি করেছেন, একটি কাঁকড়ার ক্ষেত্রে একটি বিশ্বে সব থেকে বেশি দাম।\nএই কাঁকড়ার দামের বিষয়টি যাতে গিনস বুক অফ ওয়ার্ল্ড রেকর্ডে ওঠে তার আবেদন করা হবে বলেও জানিয়েছে প্রশাসনিক কর্তারা\nপূর্ববর্তী খবরভিক্ষুকের ব্যাংক অ্যাকাউন্টে ২ লাখ রুপি!\nপরবর্তী খবরকাশ্মীর সীমান্তে গোলাগুলিতে প্রাণ গেলো ভারতীয় সেনার\nডিবি পরিচয়ে ছিনতাইকালে ধরা খেলো ৩ যুবক\nআরসিপিসি’র নয়া সভাপতি মনি, সম্পাদক সুইটি\nসিলেটকে বিদায় করে আশা বাঁচিয়ে রাখল রাজশাহী কিংস\nরাজশাহী, নাটোর ও পাবনায় বিএনপির আহ্বায়ক কমিটি


(১ মাস আগে) জুন ২৪, ২০২১, বৃহস্পতিবার, ৪:১৩ অপরাহ্ন\nঅবৈধভাবে বাংলাদেশে প্রবেশ ও পদ্মা সেতু পরিদর্শনের অভিযোগে এক ভারতীয় নাগরিককে গ্রেপ্তার করা হয়েছে। তদন্ত শেষে তার বিরুদ্ধে চার্জশিট দাখিল করেছে পুলিশ। অভিযোগে বলা হয়েছে, ওই ভারতীয় নাগরিক যথাযথ কাগজপত্র ছাড়াই বাংলাদেশে প্রবেশ করেন এবং গতকাল রাতে জাজিরার পদ্মা সেতু প্রকল্প এলাকা পরিদর্শন করেন। ভারতীয় নাগরিক বিজয় কুমার রায়ের বিরুদ্ধে দ্য কনট্রোল অব এন্ট্রি অ্যাক্ট-এর ৪ ধারায় অভিযোগ আনা হয়েছে।\nজাজিরা থানার সাব-ইন্সপেক্টর অপু বড়ুয়া বিজয়ের বিরুদ্ধে এই আইনে মামলা করেন। পরে তার বিরুদ্ধে চার্জশিট দাখিল করা হয়। চার্জশিটে পাঁচ জনকে সাক্ষী করা হয়েছে। জাজিরা থানার ভারপ্রাপ্ত কর্মকর্তা (ওসি) মাহবুবুর রহমান গণমাধ্যমকে বলেন, গভীর রাতে কাগজপত্র ছাড়া জাজিরার পদ্মা সেতু প্রকল্প এলাকায় ঘোরার সময় বিজয়কে আটক করা হয়। তিনি বলেন, বিজয়ের বিরুদ্ধে একটি মামলা হয়েছে এবং তদন্ত শেষে পুলিশ অভিযোগপত্র দিয়েছে।\nওসি আরও জানান, তদন্তে জানা যায়- বিজয় ভারত থেকে এসেছেন।\nতবে, বাংলাদেশে এসে তার পদ্মা সেতু প্রকল্প পরিদর্শনের কারণ জানা যায়নি।\n২৪ জুন ২০২১, বৃহস্পতিবার, ৬:২৭\nসে যদি ভারতীয় না হয়ে এই দেশের কোন নাগরিক হত তাহলে প্রথমেই তার জন্য রিমান্ড ফরজ হয়ে যেত। কিন্তু যেহেতু সে ভারতীয় সেহেতু একটু কুটুমগীড়ী না করলে কি চলে ?! তাকে এখনও যে স্বসম্মানে নিজের দেশের টাকা খরচ করে ভারতে পাঠানো হয়নি সেটাই অপরাধ হয়ে গেছে !!


দুর্গন্ধযুক্ত ডিশওয়াশারের গন্ধের বিরুদ্ধে 3টি কার্যকরী টিপস।\nআপনার ডিশওয়াশার থেকে খারাপ গন্ধ আসছে?\nএটি প্রায়শই ঘটে যখন ডিশওয়াশার অর্ধেক পূর্ণ থাকে ...\n.... এবং আমরা এটি চালু করার জন্য এটি পূরণ করার জন্য অপেক্ষা করছি।\nএবং যখন গরম, হ্যালো মস্টি গন্ধ! ইয়াক...\nসৌভাগ্যবশত, এমন ডিওডোরেন্ট রয়েছে যা দুর্গন্ধ প্রতিরোধে কার্যকর।\nদুর্গন্ধযুক্ত ডিশওয়াশারের গন্ধের বিরুদ্ধে এখানে 3টি প্রাকৃতিক টিপস রয়েছে। দেখুন:\n1. সাদা ভিনেগার\nবাজে গন্ধ থেকে মুক্তি পেতে সাদা ভিনেগারের চেয়ে ভালো আর কিছু নেই! এছাড়াও, এটি ডিশওয়াশারকে জীবাণুমুক্ত করতে অত্যন্ত কার্যকর। এর জন্য, হয় আপনি সাদা ভিনেগারে ভরা 1/4 গ্লাস সরাসরি আপনার অর্ধ-খোলা ডিশওয়াশারের দরজায় ঢেলে দিন। হয় এটি একটি স্প্রে বোতলে রাখুন এবং আপনার ডিশওয়াশারের ভিতরে স্প্রে করুন।\nনিয়মিত লেবুর রস তৈরি করলে লেবুর খোসা রাখতে ভুলবেন না। থালাবাসন সতেজ করতে লেবু খুবই কার্যকরী। এটি করার জন্য, লেবুর জেস্ট নিন এবং এটি ডিশওয়াশারে রাখুন। আপনার ডিশওয়াশার চালানোর আগে এটি সরান। সেখানে আপনি যান, এখন এটি পচা ডিমের পরিবর্তে লেবুর মতো গন্ধ পাবে!\nকীভাবে একটি লেবু দিয়ে আপনার ডিশওয়াশারকে ডিওডোরাইজ করবেন তা জানুন।\nবেকিং সোডা ডিশওয়াশার সহ সমস্ত খারাপ গন্ধ শোষণ করার বিশেষত্ব রয়েছে। পুরো রান্নাঘর জুড়ে এটিকে দুর্গন্ধ থেকে বাঁচাতে, আপনার সম্পূর্ণ ডিশওয়াশার চালানোর জন্য অপেক্ষা করার সময় এটি আপনার প্লেট এবং থালা-বাসনে ছিটিয়ে দিন।\nডিশওয়াশার থেকে দুর্গন্ধ থেকে মুক্তি পেতে আপনি কি এই টিপসগুলির কোনও চেষ্টা করেছেন? এটি আপনার জন্য কাজ করে তাহলে মন্তব্যে আমাদের জানান। আমরা আপনার কাছ থেকে শুনতে অপেক্ষা করতে পারি না!\nভিনেগার দিয়ে কীভাবে সহজেই আপনার ডিশওয়াশার পরিষ্কার করবেন।\nএকটি লেবু দিয়ে আপনার ডিশওয়াশারকে ডিওডোরাইজ করার কৌশল।


নোয়াখালীতে আদালতের নিষেধাজ্ঞা অমান্য করে বিএনপি নেতার মার্কেট ভাঙার অভিযোগ - সোনালী স্বপ্ন নোয়াখালীতে আদালতের নিষেধাজ্ঞা অমান্য করে বিএনপি নেতার মার্কেট ভাঙার অভিযোগ - সোনালী স্বপ্ন\nনোয়াখালীতে আদালতের নিষেধাজ্ঞা অমান্য করে বিএনপি নেতার মার্কেট ভাঙার অভিযোগ\nনোয়াখালী জেলা প্রতিনিধি, শাহাদাৎ বাবুঃ বহুল আলোচিত নোয়াখালী কোম্পানীগঞ্জের বসুরহাট পৌরসভার মেয়র আবদুল কাদের মির্জার নেতৃত্বে পৌরসভার লোকজন আদালতের নিষেধাজ্ঞা অমান্য করে উপজেলা বিএনপির সভাপতির পারিবারিক মার্কেটের একাংশ ভেঙে দিয়েছেন।\nগতকাল শুক্রবার সকাল ছয়টা থেকে মোহাম্মদী সুপার মার্কেট নামের ওই দ্বিতল মার্কেট ভাঙা শুরু হয়। মার্কেট ভাঙা শুরু হলে উপজেলা বিএনপির সভাপতি আবদুল হাই ওরফে সেলিমের ছোট ভাই বেলায়েত হোসেন ওরফে স্বপন বিষয়টি জেলা প্রশাসন ও পুলিশকে মুঠোফোনে অবহিত করেছেন বলে জানা গেছে।\nপ্রশাসন এ বিষয়ে পদক্ষেপ নেওয়ার আশ্বাস দিলেও দুপুর সোয়া ১২টা পর্যন্ত মার্কেটটি ভাঙার কাজ চলছে। এ বিষয়ে জানতে জেলা পুলিশ সুপার মো. শহীদুল ইসলামের সঙ্গে মুঠোফোনে যোগাযোগের চেষ্টা করা হলেও তিনি ফোন ধরেননি। এদিকে কোম্পানীগঞ্জ থানার ভারপ্রাপ্ত কর্মকর্তা (ওসি) মো. সাইফুদ্দিন আনোয়ার বলেন, ওই মার্কেট না ভাঙার জন্য আদালতের নিষেধাজ্ঞা থাকার বিষয়টি থানা-পুলিশের একটি দল কাদের মির্জাকে অবহিত করেছে। এই বিষয়ে পুলিশের যা করণীয়, পুলিশ তা–ই করেছে বলে তিনি জানান।\nপ্রত্যক্ষদর্শী ও স্থানীয় সূত্রে জানা গেছে, গতকাল সকাল থেকে বসুরহাট পৌরসভার মেয়র কাদের মির্জা ও তাঁর শতাধিক অনুসারীর উপস্থিতিতে পৌরসভার কর্মচারী ও শ্রমিকেরা বসুরহাটের জিরো পয়েন্ট-নিত্যানন্দমোড় এলাকার ওই মার্কেটের খাল পাড় অংশের প্রায় ১০ ফুট অংশ ভাঙা শুরু করে।\n১৯৯৯ সালে আবদুল হাই ওরফে সেলিমের পারিবারিক প্রায় ১৬ শতাংশ জমির ওপর মার্কেটটি নির্মাণ করা হয় বলে জানা গেছে। সূত্র জানায়, মেয়র লোকজন নিয়ে আকস্মিকভাবে মার্কেটে ভাঙচুর শুরু করায় কমপক্ষে ১২ জন ব্যবসায়ী আর্থিক ক্ষতির মুখে পড়েছেন। তাঁদের ব্যবসাপ্রতিষ্ঠানের অনেক মালামাল নষ্ট হয়ে গেছে। কিন্তু মেয়র ও তাঁর লোকজনের ভয়ে ব্যবসায়ীদের কেউই এ বিষয়ে মুখ খুলতে রাজি হননি। অনেকে নিরুপায় হয়ে কিছু মালামাল অন্যত্র সরিয়ে নিতে বাধ্য হয়েছেন।\nআবদুল হাই সেলিমের ছোট ভাই বেলায়েত হোসেন বলেন, তাঁদের মার্কেটটি সরকারি জায়গায় পড়েছে দাবি করে ২০২০ সালের প্রথম দিকে কাদের মির্জা তাঁদের একটি চিঠি দেন। ওই চিঠির বিরুদ্ধে তাঁরা জেলা সহকারী জজ আদালতে একটি মামলা করেন। পরে ওই বছরের ৪ মার্চ আদালত থেকে মার্কেটের বিষয়ে ‘স্থিতাবস্থা’ বজায় রাখার জন্য আদেশ জারি করা হয়। ওই আদেশ এখনো বলবৎ রয়েছে।\nএরই মধ্যে গতকাল শুক্রবার সকাল থেকে কাদের মির্জা দলবল নিয়ে বেআইনিভাবে মার্কেট ভাঙা শুরু করেছেন। বেলায়েত হোসেন জানান, ভাঙা শুরু হওয়ার পর তিনি জেলা প্রশাসক, জেলা পুলিশ সুপার এবং কোম্পানীগঞ্জ থানার ওসিকে মুঠোফোনে অবহিত করেছেন। তাঁরা এ বিষয়ে পদক্ষেপ নেওয়ার কথা জানালেও দুপুর পর্যন্ত মার্কেট ভাঙা অব্যাহত ছিল। সকাল সাড়ে ১০টার দিকে পুলিশের এক সদস্য ঘটনাস্থলে গিয়ে ঘুরেফিরে চলে আসেন বলে তিনি দাবি করেন।\nএদিকে কাদের মির্জা ঘোষিত উপজেলা আওয়ামী লীগের সাধারণ সম্পাদক মো. ইউনুছ আজ দুপুর ১২টার দিকে বলেন, ‘দলীয় বিষয় ছাড়া অন্য কোনো বিষয়ে কাদের মির্জার সঙ্গে আমার কথা হয় না। এগুলো তাঁর (কাদের মির্জার) পৌরসভার বিষয়। তিনি পৌরসভা থেকেই এসব বিষয়ে পদক্ষেপ নিচ্ছেন। এর সঙ্গে দলীয় সম্পর্ক নেই।’


Slap yourself awake with this alarm-Ebela.in\nনিজস্ব প্রতিবেদন | ২৩ নভেম্বর, ২০১৫, ১২:৩১:৪৩ | শেষ আপডেট: ৭ ডিসেম্বর, ২০১৫, ২০:৫১:৫৪\nএবার থেকে আর আধঘুমে অ্যালার্মের মাথা চাপড়ে তাকে চুপ করিয়ে রাখতে পারবেন না। উলটে, ঘুম থেকে না-উঠলে অ্যালার্মই আপনাকে সপাটে চড়-থাপ্পড় মেরে তুলবে। মানে, পালটা মারের পালা। সত্যি, উদ্ভাবনে কী না হয়!\nমাথার উপর এভাবেই পাহারা দেবে হাত। নিজস্ব চিত্র\nসকালে বিছানা ছাড়তে ইচ্ছে করে না? আপনাকে ডেকে ডেকে ঘড়ির অ্যালার্ম -এর গলা ফেটে যায়? তবু আপনি ঘুম থেকে উঠতে পারেন না।\nএই সমস্যার সমাধান হাজির। এবারে ঘুম থেকে না-উঠলে সপাটে চড় মেরে আপনাকে ঘুম থেকে তুলবে নতুন অ্যালার্ম। ক্রিয়েটিভ টেকনোলজিস্ট সিমোনে গিয়ারৎজ বের করে ফেলেছেন সেই চড়-কষানো অ্যালার্মটি।\nনেমে আসছে যন্ত্র-থাপ্পড়। নিজস্ব চিত্র\nএই উদ্ভাবনের নেপথ্য রয়েছে সিমোনে-র নিজের ঘুম থেকে দেরি করে ওঠার অভ্যাস। বলেছেন, ‘‘মাঝে মাঝে আমার মনে হয়, লাঞ্চ বা বিকেলের স্ন্যাক্স দিয়েই দিনটা শুরু হোক। কিন্তু ইচ্ছে থাকলেই তা বাস্তবায়িত হবে, তার কোনও মানে নেই। ব্রেকফাস্টের জন্য রোবোট-হাত আর দাঁতের জন্য টুথব্রাশ মেশিন বের করেছিলাম। কিন্তু তাতেও দেখলাম কাজ হচ্ছে না।’’\nঘুম থেকে ওঠা ছাড়া গতি নেই বুঝে সিমোনে মন দেন অ্যালার্মে। ঘড়ির অ্যালার্মে হাত লাগিয়ে, তা দিয়েই নিজেকে থাপ্পড় কষানোর বন্দোবস্ত করলেন। নিজের এমন উদ্ভাবন তো আর অন্যের উপর পরীক্ষামূলকভাবে প্রয়োগ করা যায় না!\nপরীক্ষা করতে গিয়ে কত রকমের বিপত্তি হয়েছিল, তা নীচের ভিডিও দেখলেই স্পষ্ট হয়ে যাবে। ক্রমাগত চড়-থাপ্পড় খেয়ে ঘুম থেকে ওঠার অভিজ্ঞতা কেমন, তারও একটা হাতেগরম নমুনা দেখতে পাবেন এই ভিডিও-য়। মন দিয়ে দেখুন। সিদ্ধান্ত পরে নেবেন।


প্রবাসীরা ২০ ভরি পর্যন্ত সোনা আনতে পারবে, ব্যাগেজ রুলে বিশাল পরিবর্তন – সোনার বাংলা নিউজ\nপ্রবাসীরা ২০ ভরি পর্যন্ত সোনা আনতে পারবে, ব্যাগেজ রুলে বিশাল পরিবর্তন\nজুন 13, 2019 by shownarbanglanews\nআগামী ২০১৯-২০ অর্থবছরের বাজেটে ব্যাগেজ রুলে বড় পরিবর্তন হচ্ছে। বিনা শুল্কে ১০০ গ্রাম স্বর্ণালংকার আনার পাশাপাশি বিদেশফেরত যাত্রী বা প্রবাসীরা ব্যাগেজ রুলের আওতায় নামমাত্র শুল্ক দিয়ে আরও স্বর্ণালংকার (সর্বোচ্চ ২০ ভরি) আনতে পারবেন। মূলত দেশে অবৈধ স্বর্ণের লাগাম টানতে ও জুয়েলারি শিল্পকে শৃঙ্খলায় আনতে এ উদ্যোগ নেয়া হচ্ছে। অর্থ মন্ত্রণালয় ও জাতীয় রাজস্ব বোর্ডের (এনবিআর) একাধিক দায়িত্বশীল সূত্রে এ তথ্য জানা গেছে।\nএছাড়াও আরও জানায়, ১০০ গ্রাম স্বর্ণালংকারের পর চাইলে যে কেউ বৈধ পথে আরও স্বর্ণালংকার বা স্বর্ণের বার আনতে পারবেন। এ ক্ষেত্রে তাকে ভরিপ্রতি এক হাজার টাকা শুল্ক দিতে হবে। সর্বোচ্চ ২৩৪ গ্রাম স্বর্ণের বার বা ২০ ভরি স্বর্ণালংকারে এ সুবিধা পাওয়া যাবে। অর্থাৎ ২০ ভরি স্বর্ণালংকারের জন্য ২০ হাজার টাকা শুল্ক দিতে হবে। এর বেশি কেউ স্বর্ণের বার বা স্বর্ণালংকার আনলে তাকে ৩৮ দশমিক ৮৩ শতাংশ শুল্ক দিতে হবে।অর্থাৎ আগে ১০০ গ্রাম ওজনের স্বর্ণালংকার শুল্কমুক্ত সুবিধায় আনতে পারত বিদেশফেরত যাত্রী বা প্রবাসীরা। এরপর বাড়তি স্বর্ণের বার আনতে ভরিপ্রতি ৩ হাজার টাকা দিতে হতো। আগামী অর্থবছর থেকে ১০০ গ্রামের পর আরো ২৩৪ গ্রাম ওজনের স্বর্ণের বার বা স্বর্ণালংকার ভরিপ্রতি এক হাজার টাকা শুল্ক দিয়ে আনতে পারবেন। অবশ্য এক বছরে ৩ বারের বেশি ব্যাগেজ রুলের এ সুবিধা পাওয়া যাবে না।\nPrevious postম্যাস’কে দল থেকে বাদ দেওয়া হোক ….\nNext postথামুন! বাজেট!! হ্যান্ডস’আপ!!!\nঢাকায় পুরুষত্বের ব্যবসা রমরমা!\nডিসি সাহেব স্ত্রীকে পাশে নিয়ে আকাশের গাড়িটি চালালেন\nমাদককে অস্বীকৃতির কারণে আগুন দিয়ে পুড়িয়ে মারলো জান্নাতকে\nবড় জয়ের সাথে সাথে বাংলাদেশকে যে বার্তা দিলেন আফ্রিদি\nহৃদরোগে আক্রান্ত হয়ে ‘সিআইডি’-… প্রকাশনায় Md Daniyal\nশোকে স্তব্ধ শ্রীলঙ্কায় নিহত বে… প্রকাশনায় shownarbanglanews\nধানমণ্ডির কফিশপ মালিক গুজবের ম… প্রকাশনায় fuad\nআমরা যাবো…. প্রকাশনায় shownarbanglanews\nসারা এশিয়ায় নারী ধূমপায়ীদের তা… প্রকাশনায় Strangers'World


04:01pm Tuesday, 25 Jun 2019 ||\nনেত্রকোনার হাওরা লে ধানে চিটা, কৃষক দিশেহারা\nনেত্রকোনা : ধান উদ্ধৃত্ত জেলা হিসেবে পরিচিত নেত্রকোনার হাওরা লে এবার বোরো ধানে চিটা দেখা দিয়েছে। এতে করে কৃষকরা দিশেহারা হয়ে পড়েছেন। কৃষকের মূখে হাসির বদলে কান্না দেখা দিয়েছে।\nজেলা কৃষি সম্প্রসারন অধিদপ্তর সূত্রে জানা গেছে, জেলার ৫টি হাওর উপজেলাসহ ১০টি উপজেলায় বোরো আবাদের লক্ষমাত্রা নির্ধারণ করা হয় ১ লাখ ৮০ হাজার ৯শত ৫২ হেক্টর জমি। আবাদ হয়েছে ১ লাখ ৮৪ হাজার ৬ শত হেক্টর জমি। এর মধ্যে ২৩ হাজার ৮শত হেক্টর জমিতে হাইব্রীড, ১ লক্ষ ৬০ হাজার ৪ শত ৮০ হেক্টরে উচ্চ ফলনশীল ও ৩ শত ২০ হেক্টর জমিতে স্থানীয় জাতের বোরো ধান আবাদ করা হয়েছে। চাল হিসাবে উৎপাদনের লক্ষ্যমাত্রা নির্ধারণ করা হয়েছিল ৭ লাখ ২৫ হাজার ৮শত ২১ টন।\nহাওরা লে বছরের ৭/৮ মাস পানি থাকায় তাদের একমাত্র ফসল হচ্ছে বোরো। এ সফল ঘরে তুলে তারা সারা বছর পরিবার পরিজন নিয়ে সুখে শান্তিতে জীবনযাপন করে আসছে। ছেলে মেয়েদের লেখাপড়ার খরচ চালানোর পাশাপাশি বিয়ে সাদিও এ ফসলের ওপর নির্ভরশীল। বোরো ধানের চারা তর তর করে বেড়ে উঠায় কৃষকের চোখে মুখে হাসির ঝিলিক দেখা দেয়। সবুজ ধানের শীষে বাতাসের দোল খাওয়ার সাথে সাথে তাদের নানা ধরনের স্বপ্নও দোল খেতে শুরু করে। আগামীর স্বপ্নে কৃষকরা বিভোর হয়ে পড়ে। সবুজ ধান সোনালী বর্ণ ধারণ করার পর (ব্রি আর-২৮) ধানে চিটা দেখা দেয়ায় তাদের সেই স্বপ্ন অনেকটাই ফিকে হয়ে পড়তে শুরু করেছে। মাত্র কয়েকদিন আগেও যে কৃষক সোনার ফসল ঘরে তোলার স্বপ্নে আনন্দে উদ্বেলিত ছিলেন, আজ তাদের চোখে মুখে চরম হতাশার চাপ।\nপ্রতিবছর চৈত্রের শেষ দিকে হাওরা লে বোরো ধান কাটা শুরু হয়। হাওরা লের কৃষকরা প্রতি বছর প্রকৃতির বৈরী আবহাওয়া ও আগাম বন্যার ঝুঁকিতে থাকেন। পাহাড়ি ঢল, অতি বৃষ্টিতে প্রায় প্রতি বছর আগাম বন্যায় তলিয়ে যায় কৃষকের সোনালী ফসল। এ বছর হাওরা লে পাহাড়ী ঢল ও আগাম বন্যা দেখা না দিলেও ধানে চিটা দেখা দেয়ায় কৃষকরা দিশেহারা হয়ে পড়ছেন।\nএদিকে ধানে চিটা হবার কারণ নির্ণয়ের জন্য গাজীপুর কৃষি গবেষণা ইনিষ্টিটিউটের প্রধান বৈজ্ঞানিক কর্মকর্তা ড. মুহম্মদ আশিক, উর্ধ্বতন বৈজ্ঞানিক কর্মকর্তা ড. হীরেন্দ্র নাথ বর্মন, উদ্ভিদ রোগতত্ব বিভাগের অফিসার ড. তুহিনা খাতুন জেলার মোহনগঞ্জ, খালিয়াজুরী এবং মদন উপজেলার বিভিন্ন হাওর এলাকার আক্রান্ত বোরো জমি পরিদর্শণ করে কৃষকদের সাথে কথা বলেন। এ ব্যাপারে তারা কৃষকদের কিছু প্রয়োজনীয় পরামর্শ প্রদান করেন। কর্মকর্তারা অভিমত দেন যে, ২৯ জানুয়ারী থেকে ৩১ জানুয়ারী পর্যন্ত রাতে তাপমাত্রা ১০ থেকে ১২ ডিগ্রী সেলসিয়াসে এবং দিনে ২৫ থেকে ২৬ ডিগ্রী সেলসিয়াসের মধ্যে থাকায় বীজ তলা তৈরী ও চারা রোপন কালে বোরো ধানের চারা কোল্ড ইনজুরিতে আক্রান্ত হয়। ফলে ধানে চিটা দেখা দিয়েছে।\nনেত্রকোনা জেলা কৃষি সম্প্রসারণ অধিদপ্তরের উপ-রিচালক মো. হাবিবুর রহমান হাওরা লে বোরো ধানে চিটা দেখা দেয়ার কথা স্বীকার করে বলেন, খালিয়াজুরী, মোহনগঞ্জ, মদন ও কলমাকান্দায় হাওরা লের প্রায় ৬ হাজার হেক্টর জমির বোরো ধান কোল্ড ইনজুরিতে আক্রান্ত হয়েছে। বিষয়টি উর্ধ্বতন কর্মকর্তাদেরকে জানানো হয়েছে।


মাদারীপুরে ট্রাক-মোটরসাইকেল সংঘর্ষে নিহত ১ মাদারীপুরে ট্রাক-মোটরসাইকেল সংঘর্ষে নিহত ১\nমাদারীপুরে ট্রাক-মোটরসাইকেল সংঘর্ষে নিহত ১\nসারাদেশ | 26th April, 2021 8:02 pm\nমাদারীপুরের কালকিনিতে পণ্যবাহী ট্রাকের সঙ্গে মোটরসাইকেল সংঘর্ষে মো. জাহাঙ্গীর সরদার (৬০) নামে এক ব্যক্তি নিহত হয়েছেন। এ সময় তার ছেলে\nইমাম সরদার (২০) গুরুতর আহত হয়েছেন।\nমঙ্গলবার দুপুরে কালকিনি-ভুরঘাটা আঞ্চলিক সড়কের উপজেলার প্রাণী সম্পদ অফিসের সামনে এ দুর্ঘটনা ঘটে। নিহত জাহাঙ্গীর পৌর এলাকার কৃষ্ণনগর এলাকার আক্কেল আলী সরদারের ছেলে।\nপুলিশ ও স্থানীয় সূত্র জানায়, কৃষ্ণনগর এলাকা থেকে জাহাঙ্গীর সরদার তার ছেলে ইমামের মোটরসাইকেলে করে ভুরঘাটার দিকে যাচ্ছিলো। তাদের মোটরসাইকেলটি উপজেলা প্রাণিসম্পদ অফিসের সামনে এলে বিপরীত দিক থেকে আসা একটি ট্রাকের সঙ্গে মোটরসাইকেলটির সংঘর্ষ হয়। এতে মোটরসাইকেলে থাকা বাবা-ছেলে উভয়ই গুরুতর আহত হন।\nপরে স্থানীয় লোকজন তাদের গুরুতর আহত অবস্থায় উদ্ধার করে প্রথমে কালকিনি উপজেলা স্বাস্থ্য কমপ্লেক্সে ভর্তি করে। পরে জাহাঙ্গীর সরদারের অবস্থার অবনতি হলে উন্নত চিকিৎসার জন্য বরিশাল শেরে বাংলা মেডিকেল কলেজ হাসপাতালে নেয়ার পথে তার মৃত্যু হয়।\nনিহতের চাচাতো ভাই মুক্তিযোদ্ধা মো. মুজিবর রহমান বলেন, সড়ক দুর্ঘটনায় আহত জাহাঙ্গীর সরদারকে বরিশালে নেয়ার পথে মারা গেছে। তার ছেলে কালকিনি উপজেলা স্বাস্থ্য কমপ্লেক্সে ভর্তি।\nকালকিনি থানার ভারপ্রাপ্ত কর্মকর্তা (ওসি) ইশতিয়াক আসফাক বলেন, সড়ক দুর্ঘটনায় মোটরসাইকেল আরোহী একজন মারা গেছে। আহত অপরজন শঙ্কামুক্ত। ঘটনার পরেই ট্রাকটির চালক পালিয়ে গেলেও ঘাতক ট্রাকটি পুলিশ জব্দ করেছে।\nকথিত বন্দুকযুদ্ধে ডাকাতি মামলার আসামি নিহত\nমৃত্যুদণ্ডপ্রাপ্ত কায়সারের আপিলের রায় ১৪ জানুয়ারি\n৫ ঘণ্টা পর ঢাকা-উত্তরাঞ্চল ট্রেন চলাচল শুরু\nকুয়াকাটায় সপরিবারে সূর্যাস্ত দেখলেন রাষ্ট্রপতি


রাজশাহী বিশ্ববিদ্যালয়ের সাম্প্রতিক ছাত্র আন্দোলনঃ কিছু জরুরী প্রশ্নের অবতারণা – ইস্টিশন ব্লগ\nAuthor: সৈকত মল্লিক Published Date: ফেব্রুয়ারি ৪, ২০১৪\nসান্ধ্যকালীন বাণিজ্যিক কোর্স চালুর সিদ্ধান্ত ও বর্ধিত বেতন-ফি প্রত্যাহারের দাবিতে গত ২১ জানুয়ারি থেকে রাজশাহী বিশ্ববিদ্যালয়ে আন্দোলন শুরু হলেও সেটা গতকালের আগে পত্রিকার পাতায় কিংবা টিভির পর্দায় ‘সেইভাবে’ স্থান পায়নি, ফলে সারাদেশে তা প্রচারিতও তেমনভাবে হয়নি। তবে গতকাল দেশের সবগুলো পত্রিকা, অনলাইন নিউজ পোর্টাল, ইলেক্ট্রোনিক মিডিয়া রাবি’র ছাত্র আন্দোলনকে ‘স্থান’ দিতে বাধ্য হয়েছে। ফলে দেশবাসী বিষয়টা একমাত্রায় জেনেছেন, নিজ নিজ অবস্থান থেকে তারা বিভিন্ন পরিসরে মতামতসহ বিবেচনাও করেছেন।\nরাজশাহী বিশ্ববিদ্যালয়ের এই আন্দোলন সম্পর্কে বিভিন্ন পক্ষের অবস্থান বিভিন্ন ধরনের। শিক্ষা প্রশ্নেও তেমন ভিন্নতা বর্তমান। মোটাদাগে পক্ষ দুইটা; শিক্ষা বাণিজ্যের পক্ষের শক্তি আর শিক্ষা বিস্তারের পক্ষের শক্তি। আবার রাবি’র ছাত্র আন্দোলন প্রশ্নেও দুইটা পক্ষ; আন্দোলনকারী আর আন্দোলন দমনকারী। বিরোধী পক্ষগুলো একজন অন্যজনকে খারিজ করছেন, একজনের যুক্তি অন্যজনের কাছে অসার ও হাস্যকর মনে হচ্ছে।\nকিন্তু উৎপাদনমূখী অর্থনীতি বিকাশের লক্ষ্যে জাতীয় সক্ষমতা বৃদ্ধির জন্য গণতান্ত্রিক শিক্ষাব্যবস্থার পক্ষেও একটা পক্ষ আছে। বোধ করি দেশের বেশিরভাগ মানুষ মর্মবস্তুতে এই পক্ষেই অবস্থান করেন !!!\nবিবেচ্য একঃ ‘শিক্ষা বৈষম্যের’ শুরু কোথায় ?\nএকটা দেশের ‘জাতীয় সংহতি’ প্রতিষ্ঠার জন্য অন্যতম প্রধান জরুরী বিষয় হলো- সেই দেশের প্রতিটা শিশু একটা নির্দিষ্ট বয়স পর্যন্ত একই শিক্ষায় শিক্ষিত হচ্ছে কিনা। কোন শিশুর প্রতিভা কোন দিকে বিকশিত হবে তার জন্যও একটা নির্দিষ্ট পর্যায় পর্যন্ত কিছু সাধারণ বোঝাপড়া জরুরি। তারপর শিশুর ঝোঁক ও মেধার ভিত্তিতে তাকে বিশেষায়িত শিক্ষায় শিক্ষিত করলে শিক্ষার সাথে মনের সংযোগ ঘটবে, যাতে করে তার যোগ্যতা-দক্ষতার সর্বোচ্চ বিকাশ ‘জাতীয় সক্ষমতা বিকাশে’ যুক্ত হবে। তখন সেই নির্দিষ্ট ব্যক্তির (ততোদিনে শিশু ব্যক্তি হয়ে উঠবে) যোগ্যতা-দক্ষতা কোন ব্যক্তিগত ব্যাপার হবে না, তা হবে জাতীয় সম্পদের অংশ। কিন্তু আমাদের দেশের প্রেক্ষিতে শুরু থেকেই শিক্ষা বিষয়টা বহুধা বিভক্ত। ইংলিশ মিডিয়াম, বাংলা মিডিয়ামের ইংলিশ ভার্শন, সরকারী প্রাথমিক বিদ্যালয়ের বাংলা মাধ্যম, বেসরকারী কিন্ডার গার্টেন, মাদ্রাসা (আলিয়া ও কওমী), মসজিদ ভিত্তিক মক্তব ইত্যাদি ইত্যাদি। এই বিভক্তির ‘একমাত্র’ কারণ অর্থনীতি। যা আবার আরো দূর্বল ‘জাতীয় অর্থনীতি’র নিয়ামক হিসেবেই কাজ করছে। ফলে দিন দিন দেশের অর্থনীতি হয়ে পড়ছে দূর্বল ও পরনির্ভরশীল (সাম্রাজ্যবাদ কবলিত)।\nকে কোথায় শিক্ষা গ্রহণ করবে তা যখন প্রাথমিক স্তরেই ঠিক হচ্ছে অর্থনৈতিক মাপকাঠিতে, ফলে সেখানেই ঝড়ে পড়ছে বিপূল অধিকাংশ শিশু। মাধ্যমিক স্তরে এসে এই বৈষম্য আরো স্পষ্ট হয়ে ওঠে প্রাইভেট টিউশন আর কোচিং সংক্রান্ত সামর্থ্যের মাপকাঠিতে। এরপর উচ্চ মাধ্যমিক স্তরে আরো স্পষ্ট হয় বৈষম্য, উচ্চশিক্ষায় আরো আরো… ।\nফলে এককথায় বলা যায়, বাংলাদেশের শিক্ষাব্যবস্থা একটি সহিংস ব্যবস্থা। যেখানে একজন অন্যজনকে পরাস্ত না করলে তথাকথিত ‘উপরে উঠা’ যায় না। অর্থনৈতিক সামর্থ্যই অন্যকে পরাস্ত করার হাতিয়ার, মেধা নয়। কারণ ‘মেধা-জ্ঞান’ অন্যকে জয় করে, অন্যকে ধারন করে সামগ্রিক হয়ে ওঠে।\nবিবেচ্য দুইঃ সবার জন্য উচ্চশিক্ষার দরকার আছে কি?\nউচ্চশিক্ষা একটা বিশেষায়িত ও গবেষণা নির্ভর শিক্ষা, বৈশ্বিক জ্ঞান উৎপাদন ও চর্চার সাথে তা যুক্ত। ফলে উচ্চশিক্ষা মানুষের সাধারণ মৌলিক অধিকার ভোগ করার জন্য আবশ্যিক নয়। উচ্চশিক্ষা মূলতঃ যোগ্যতা অনুযায়ী সামাজিক-সামগ্রিক এবং রাষ্ট্রীয় সক্ষমতার প্রয়োজনে নির্ধারিত হওয়ার বিষয়। ব্যক্তির জীবনধারণের প্রয়োজনে উচ্চশিক্ষা নয়, বরং দেশের সকল জনগণের জীবনযাত্রার মান বৃদ্ধির প্রয়োজনীয়তার জন্য জরুরী। ফলে তা হবে বিশেষত উৎপাদনমুখী। ফলে “কেরানীর চাকুরী পাওয়ার জন্যও উচ্চশিক্ষার ডিগ্রী-সার্টিফিকেট লাগবে, তাই বিশ্ববিদ্যালয়ে পড়তে হবে”— এই যদি হয় উচ্চশিক্ষার অবস্থা(!!!) তখন সেই উচ্চশিক্ষা দিয়ে জাতীয় সক্ষমতার বিকাশ হবে না, হচ্ছে না। যা হচ্ছে এবং যা সামনে আরো হবে তা হলো- ‘শিক্ষা ব্যবসা’। ফলে জেলায় জেলায় ‘শিক্ষা ব্যবসার দোকান’ হিসেবে বিশ্ববিদ্যালয় প্রতিষ্ঠা জাতীয় সক্ষমতা বাড়াবে না, জাতীয় অর্থনীতিকেও করবে না উৎপাদনমূখী। যা দরকার তা হলো- কৃষি-শিল্পায়নের বিকাশ ঘটিয়ে, উৎপাদনমুখী শিক্ষার উপযোগী কারিকূলাম ঠিক করে প্রত্যেকের জন্য কর্মসংস্থানের ব্যবস্থা করা। এবং সেভাবে সবাইকে একটা নির্দিষ্ট পর্যায় পর্যন্ত শিক্ষা প্রদান করা, কর্মক্ষম হিসেবে গড়ে তোলা। আর সেই কর্মক্ষম জনগোষ্ঠীর জীবনযাত্রার মান বৃদ্ধির জন্য, সাংস্কৃতিক বিকাশের জন্যই বিশেষায়িত ও গবেষণা নির্ভর শিক্ষাই রাষ্ট্র তার প্রয়োজনে প্রদান করবে উচ্চশিক্ষা স্তরে।\nকিন্তু প্রশ্ন হলো, বাংলাদেশে উচ্চশিক্ষার ডিগ্রী না নিয়ে নূন্যতম মৌলিক অধিকার ভোগ কিংবা সুস্থ, স্বাভাবিক জীবনযাপন করার মতো কর্মসংস্থানের সুযোগ আছে কতোটুকু? এই প্রশ্নের উত্তরে প্রশ্ন তুলতে হবে, বাংলাদেশে বর্তমানে উচ্চশিক্ষায় কি শেখানো হচ্ছে আর চাকুরীতে কি কাজ করতে হচ্ছে। বাংলাদেশের কোচিং টাইপের উচ্চশিক্ষায় একদিকে যেমন ‘খাবার বিতরণ করার আধুনিক শিক্ষা’র প্রসার লক্ষ করা যাচ্ছে, অন্যদিকে মৌলিক বিষয়গুলোর (ইতিহাস, দর্শণ, সাহিত্য, পদার্থ, রষায়ন ইত্যাদি) প্রতি চরম অবহেলা ও উন্নাসিকতাও প্রতিয়মান হচ্ছে। কাজেই তৈরি হচ্ছে না দার্শনিক, সাহিত্যিক, বিজ্ঞানী, ইতিহাসবিদ…। ফলে উচ্চশিক্ষা হয়ে পড়ছে পুরোটাই বাজারী, মৌলিক জ্ঞানের সাথে ও সমাজের উৎপাদনের সাথে সম্পর্কহীন এবং সাম্রাজ্যবাদের সেবাদাস তৈরির শিক্ষা হিসেবে। কর্পোরেট সেবাদাস হিসেবে উচ্চশিক্ষিত যুবক কিংবা যুবতী কোট-টাই পড়ে বিভিন্ন টাইপের পণ্য বিক্রি করছে বিশেষ বিশেষ স্বার্থে। যার সাথে সমাজের বেশিরভাগ মানুষের জীবনের কোন সম্পর্ক নেই। ফলে দেশ আরো বেশি পরনির্ভরশীল হচ্ছে। মানুষ হয়ে পড়ছে পরষ্পর থেকে বিচ্ছিন্ন।\nরাবি’তে সাম্প্রতিক ছাত্র আন্দোলনের প্রেক্ষিতে যে সকল জরুরী প্রশ্ন সামনে এসেছেঃ\nবেশিরভাগ শিক্ষক (সবাই নন) যুক্তি দিচ্ছেন যে, তাদের টাকা নাই ফলে সান্ধ্যকালে প্রাইভেট পড়িয়ে কিছু টাকা তারা আয় করতে চান। যাতে করে কিছুটা উন্নত জীবন তারা ‘যাপন’ করতে পারেন।\nঅর্থাৎ বোঝা যাচ্ছে যে, শিক্ষকদের বেতন পর্যাপ্ত নয়। হ্যা, ঠিক কথা। শিক্ষকরা যে বেতন পান তাতে তাদের পরিবার নিয়ে সম্মানজনক জীবনযাপন কষ্টকর। গবেষণায় তাদের জন্য বরাদ্দ খুবই কম, পর্যাপ্ত ল্যাব সুবিধা নেই। ফলে শিক্ষকদের ‘জ্ঞান চর্চা’ও বাধাগ্রস্থ হচ্ছে।\nএই কথাগুলো ছাত্ররা বোঝে, জানে। ছাত্রদের বেতন বাড়লে যেমন জীবনযাপন কষ্টসাধ্য হয়ে পড়ে, তেমনি শিক্ষকদের বেতন কম হওয়ার কারনে তাদেরও কষ্ট করতে হচ্ছে। ছাত্ররা বেতন কমানোর জন্য রাস্তায় নেমে আন্দোলনের মাধ্যমে দাবি আদায়ের চেষ্টা করে। কিন্তু অবাক করা ব্যাপার- কষ্ট সহ্য করেও জ্ঞান চর্চাকারী মহান শিক্ষকদের তাদের বেতন কিংবা শিক্ষাখাতে বরাদ্দ বৃদ্ধি বিষয়ে কোনদিন দল বেঁধে কথা বলতে দেখা যায় না। বরং যখন বাংলাদেশের শ্রমিকরা মজুরি বৃদ্ধির দাবিতে মাঠে নামেন, তখন সেই শিক্ষকেরাই মালিকদের পক্ষ নিয়ে সুশীল সেজে মতামত প্রদান করতে থাকেন, যা দালালীর পর্যায়েই পড়ে। তবে তারা দল বাঁধেন, কথাও বলেন— কিন্তু সেটা সাদা কিংবা নীল রংযের ব্যানারের পেছনে। বেশিরভাগ শিক্ষক সাদা কিংবা নীলে বিভক্ত থাকলেও ছাত্রদের বেতন-ফি বৃদ্ধি কিংবা সান্ধ্যকালীন কোর্সের মতো শিক্ষা ব্যবসার ক্ষেত্রে ভেদাভেদ ভুলে একই কাতারে দাঁড়িয়ে যান !!! শিক্ষকদের এই ‘রাজনৈতিক সাদা-নীল বিভক্তি’ এবং ‘শিক্ষা ব্যবসার ক্ষেত্রে আবার তাদের একই কাতারে দাঁড়িয়ে যাওয়া’ মূলতঃ লুণ্ঠনকেন্দ্রীক ক্ষমতা কাঠামোকে টিকিয়ে রাখার স্বার্থেই পরিচালিত হয়।\nযে শিক্ষকগণ আজ বেতন-ফি বৃদ্ধি কিংবা সান্ধ্যকালীন বাণিজ্যিক কোর্সের পক্ষে সাফাই গাইছেন তারা কি একটিবার ভাববেন তাদের সময়ে কতো ছিল বেতন-ফি !!! তাদের বেশিরভাগ সদস্যই তো সোনার চামচ মুখে দিয়ে জন্মান নি। অধিকাংশই তো সরকারী প্রাথমিক বিদ্যালয়, সরকারী হাই স্কুল, সরকারী কলেজ, পাবলিক বিশ্ববিদ্যালয়, সরকারী বৃত্তিতে বিদেশে উচ্চশিক্ষা… তারপর শিক্ষক। অর্থাৎ তাদের প্রায় গোটা শিক্ষাজীবনটাই তো জনগণের পয়সায় চলেছে। তাহলে এখন তাদের এই হাল কেন? এটা কি নিজেদের অতীত ভুলে যাওয়ার চেষ্টা, নাকি আত্মপ্রতারণা। নাকি শ্রেনী উত্তরণের আত্মতুষ্টিতে বোধশূন্যতায় আত্মহারা !!!\nছাত্রদের বেতন-ফি বৃদ্ধির পক্ষের লোকজন একটা যুক্তি বার বার উত্থাপন করে থাকেন যে, “ছাত্ররা এখন প্রচুর টাকা খরচ করে বিভিন্ন ক্ষেত্রে। তাহলে তারা বেশি বেতন দিয়ে পড়বে না কেন ?” হ্যা, আসলেই এখন ছাত্ররা প্রচুর খরচ করে। কারণ এখন প্রচুর খরচ করা ছাত্ররাই শিক্ষা কেনার সুযোগ পায়, কেননা তা প্রাথমিক স্তর থেকেই নির্ধারিত হয়ে পড়ে। সমাজের সর্বত্রই যখন এই বৈষম্য বিরাজ করছে তখন ছাত্রদের দোষ কি? কিন্তু প্রশ্ন হলো— রাষ্ট্রের শিক্ষানীতিতে “মেধা-জ্ঞান থাকা এবং তার সাপেক্ষে রাষ্ট্রের সামগ্রিক প্রয়োজনীয়তার অনুপাতে বিভিন্ন স্তরের শিক্ষা প্রদান-গ্রহণ” না হয়ে যদি “টাকা যার শিক্ষা তার” নীতি অবলম্বন করা হয়, তাহলে জাতীয় সক্ষমতার বিকাশ ঘটে কিনা। এর উত্তর স্পষ্টতই, ‘না’। কারণ টাকা যেখানে নিয়ামক সেখানে শিক্ষা, মানবিকতা উবে যাবে, সেটাই স্বাভাবিক।\n“রাষ্ট্রের টাকা নাই, দেশ গরিব”- এই ডাহা মিথ্যা কথাগুলো আজ অধিক ব্যবহারে ‘প্রবাদপ্রায়’ ও ‘সত্য’ হয়ে দাঁড়িয়েছে। যে সুশীল লোকগুলো এই কথাগুলো বলে বলে মুখে ফেনা তুলে ফেলেন তারা অবশ্য কথাটা মানেন না। বাংলাদেশের লুটপাটকেন্দ্রীক অর্থনীতিতে “রাষ্ট্রের টাকা নাই, দেশ গরিব” ইত্যাদি বলেই লুটপাট চালানো হয়। খুব বেশি নয়, শুধুমাত্র বাংলাদেশের ব্যাংক লুটের টাকার সাম্প্রতিক হিসাব, কিংবা শেয়ার বাজার থেকে টাকা লোপাট করার হিসাব কষলেই ব্যাপারটা বোঝা যাবে দেশে টাকা আছে কি নাই। যে পরিমাণ অর্থ লুটেরা শাসকশ্রেনী বিদেশে পাচার করে থাকেন তা কোন দেশের টাকা !!! সাম্রাজ্যবাদের দাসত্ব করতে গিয়ে দেশের সম্পদ বিকিয়ে দিয়ে যে পরিমাণ ডাকাতি এই সরকারগুলো করে তা কই যায়? শুধুমাত্র বিদ্যুত খাতেই কুইক রেন্টালের নামে গত কয়েক বছরে হাজার হাজার কোটি টাকা জনগণের পকেট কেটে লুট করা হয়েছে। দেশের সর্বস্তরে এই সরকারগুলোর সাথে যুক্ত লুটেরারা রাজনৈতিক ক্ষমতা ব্যবহার করে টাকার পাহাড় বানাচ্ছে। কিন্তু শিক্ষাখাতে বরাদ্দ দেয়ার সময় রাষ্ট্রের কাছে টাকা থাকে না, বেতন-ফি বাড়াতে হয়। তখন সেই আর্থিক সুবিধাভোগীদের সন্তানেরাই শিক্ষা পায়, বঞ্চিত হয় বিপুল অধিকাংশ জনগণ।দেশের প্রাকৃতিক সম্পদ, খনিজ সম্পদ, জনশক্তি ইত্যাদিই টাকায় রুপান্তরিত হয়। কিন্তু এই বাংলাদেশের লুটেরা শাসকগোষ্ঠী সেই সম্পদগুলো কমিশন খেয়ে পানির দামে বিকিয়ে দেয়। আর বলতে থাকে ‘টাকা নাই, টাকা নাই’। জনগণের সাথে ভাঁড়ামি ও প্রহশণমূলক নির্বাচনের জন্য ৩০০ কোটি টাকা খরচ করার সময় টাকার অভাব হয় না।যারা বলেন, বলছেন ‘দেশ গরিব, দেশের টাকা নাই’ তারা মূলতঃ এই লুটপাটকেন্দ্রীক অর্থনীতিকে টিকিয়ে রেখে লুটের ভাগ নেয়ার পক্ষে এবং জাতীয় সক্ষমতা বিকাশের উপযোগী উৎপাদনমূখী অর্থনীতি নির্মাণের বিরুদ্ধে অবস্থান করছেন।\nসাম্রাজ্যবাদী উন্নয়ণ মডেলের আদলে উন্নত হচ্ছে শিক্ষা প্রতিষ্ঠানগুলোও। ক্যাম্পাসকে বানানো হচ্ছে গাছ-ঘাস-মাঠশূন্য ‘ইটের বস্তি’। ক্লাসরুমে এসি লাগানো হচ্ছে। লাগানো হচ্ছে লিফট। কিন্তু পাশাপাশি লাইব্রেরী হয়ে পড়ছে বইশূন্য, ল্যাব হয়ে পড়ছে গবেষণাহীন। ক্যাম্পাসগুলোতে ছাত্র কিংবা শিক্ষক কোন পক্ষ থেকেই তেমন কোন জার্নাল বের হয় না, নাই কোন সাংস্কৃতিক পরিবেশ। ফলে মুক্তচিন্তা চর্চার বালাই নাই। এগুলোকেই আমাদের বিদগ্ধ শিক্ষক, সুশীল সমাজ শিক্ষা উন্নয়ণ বলে প্রচার করছেন।\nএই উন্নয়ন মডেল মানে আপামর জনগণের “অনুন্নয়ণ ও শোষনের মডেল”, শিক্ষা ধ্বংসের মডেল। ছাত্রদের পকেট কেটে টাকা মেরে এই ধরনের উন্নয়ন শিক্ষাকে ধ্বংসই করবে, বিস্তার ঘটাবে না।\n“ডিগ্রীর চাহিদা বাজারে আছে তাই ডিগ্রী দেয়া দরকার; এবং তা বেশি দামেই”— এই কথাও অনেকে বলছেন, বিশেষ করে ব্যবসার সাথে জড়িত শিক্ষকবৃন্দ। শুরুতেই আলোচনা করেছি যে, উচ্চশিক্ষা জ্ঞান উৎপাদনের সাথে যুক্ত। ফলে বাজারে চাকুরীর সাথে কী যুক্ত আর কী যুক্ত নয়- তা দিয়ে উচ্চশিক্ষা নির্ধারিত হয় না। ফলে চাকুরীর বাজারে যে ডিগ্রীর চাহিদা আছে তা উচ্চশিক্ষার পর্যায়ে পড়ে না। তাছাড়া বাংলাদেশের পরনির্ভরশীল অর্থনীতিই মূলতঃ এই তথাকথিত ডিগ্রীর চাহিদা তৈরি করেছে, যার মাধ্যমে ব্যবসাও হচ্ছে আবার উচ্চশিক্ষিত লোকের সংখ্যা বৃদ্ধি পাচ্ছে বলেও দাবী করা যাচ্ছে।\nফলে ডিগ্রীর চাহিদা মেটানোর জন্য কোচিং টাইপের কোর্সকে উচ্চশিক্ষা বলে চালানো শিক্ষা ধ্বংসেরই নামান্তর। এবং”চাহিদা বাড়লে দাম বাড়ে, চাহিদা কমলে দাম কমে” ধরনের কথা শিক্ষকদের কিংবা প্রগতিশীল মানুষের কথা নয়; বরং ব্যবসায়ী মহাজন বা খুচরা দোকানদারদের মুখেই মানায়।\nবাংলাদেশের শিক্ষাব্যবস্থা কেমন হবে তা নিয়ে বিশ্বব্যাংকের ব্যাপক চিন্তা। যে বিশ্বব্যাংক সারা দুনিয়ায় বিশেষ করে প্রান্তিক দেশগুলোর অর্থনীতি বিকাশের জন্য সবচেয়ে বড় বাঁধা। কিন্তু ইউজিসি সেই বিশ্বব্যাংকের প্রেসক্রিপশানেই ২০ বছর মেয়াদী কৌশলপত্র বাস্তবায়নের পথে হাটছে। বাংলাদেশের অর্থনীতি ধ্বংসের জন্য যে প্রতিষ্ঠান দায়ী সে কিভাবে আমাদের শিক্ষানীতির নিয়ন্ত্রক হতে পারে। আজ আমাদের পাবলিক বিশ্ববিদ্যালয়গুলো থেকে সরকারী ভর্তুকী তুলে নেয়া, নতুন হল নির্মাণ না করা, মৌলিক বিষয়গুলো ধীরে ধীরে তুলে দিয়ে বাজারী বিষয়ের প্রাধান্য দেয়া— এসবই এই ২০ বছর মেয়াদী কৌশলপত্রের মধ্যেই রয়েছে। অর্থাৎ এই রাষ্ট্রের নীতি নির্ধারকরা সাম্রাজ্যবাদের সেবাদাস হয়েই শিক্ষাসহ সকল সেবাখাত প্রাইভেট খাতে ছেড়ে দেয়ার তৎপরতার সাথে যুক্ত।\nআন্দোলন দমনে রাবি প্রশাসন ও সন্ত্রাসী ছাত্র সংগঠনসমূহের ঘৃণ্য রাজনৈতিক কৌশল\nআন্দোলনের শুরু থেকেই সরকার দলীয় ছাত্র সংগঠন ঢোকার চেস্টা করেছিল। আন্দোলনকারী ছাত্রদের প্রতিরোধের মুখে তারা সফল হতে পারেনি। তখন তারা ভিন্ন পথ অবলম্বন করে। আন্দোলনকারীদের শিবির বলে আখ্যা দিতে শুরু করে। আমরাও জানি এবং ইতিহাসও সাক্ষী দেয় যে, কোন কালেই ছাত্রদের স্বার্থের ন্যায্য আন্দোলনে শিবির থাকতে পারে নাই। কখনোই শিবির ছাত্রস্বার্থের পক্ষের শক্তি নয়। কিন্তু আমরা দেখলাম প্রশাসনের মদদে পুলিশের উপস্থিতিতেই ক্যাম্পাসে ককটেল ফাটিয়ে আতংক সৃষ্টি করা হয়েছে। কে বা কারা তা করেছে তা খুজে বের না করে ঢালাও ভাবে দায় চাপানো হয় আন্দোলনকারীদের উপর। অথচ আন্দোলন শুরু থেকেই শান্তিপূর্ণ ভাবেই সংগঠিত হচ্ছিল। আন্দোলন যখন তুঙ্গে তখন গত ২ ফেব্রুয়ারি পুলিশ ও ছাত্রলীগ যৌথভাবে নগ্ন হামলা চালায়। ছাত্রলীগের মাস্তানরা পুলিশের সহযোগি হিসেবে প্রকাশ্যেই গুলি চালায়। গুলিবিদ্ধ করে প্রায় ২০ জন ছাত্রকে, আহত করে প্রায় অর্ধশতাধিক শিক্ষার্থীকে। সেই সুযোগে প্রশাসন ক্যাম্পাস বন্ধ ঘোষণা করে।\nশিবির আখ্যা দিয়ে হামলাকে ‘ন্যায্যতা’ দেয়ার চেষ্টা করলেও পরবর্তীতে আজ (৪ ফেব্রুয়ারি) যখন মামলা দায়ের করা হলো সেখানে দেখা গেল মামলার আসামী প্রায় সবাই বিভিন্ন প্রগতিশীল ছাত্র সংগঠনের নেতা-কর্মীরা। রাবি প্রশাসন ও পুলিশ ছাত্র ফেডারেশন রাজশাহী বিশ্ববিদ্যালয় শাখার সভাপতি, সাধারণ সম্পাদকসহ ৭ জন, বিপ্লবী ছাত্র মৈত্রীর ৫ জন, সমাজতান্ত্রিক ছাত্র ফ্রন্টের ৩ জন এবং ছাত্র ইউনিয়নের ৩ জন নেতাকর্মীসহ মোট ৫০ জনের নামে মামলা দায়ের করেছে।\nঅর্থাৎ শিবির ট্যাগ দিয়ে হামলা-গুলি করে আন্দোলন দমন এবং মামলা করে প্রগতিশীল শক্তিকে দমন করার রাজনৈতিক তৎপরতাই চালাচ্ছে রাবি প্রশাসন, সর্বোপরি এই সরকার। এই ক্ষেত্রে শাসকগোষ্ঠীর বিরোধী অংশের সাথে তাদের কোন বিরোধ নাই। শিক্ষকদের মধ্যেও এই বিষয়ে সাদা কিংবা নীলের কোন তফাত নাই।\nছাত্রসমাজের প্রতি আহবান\nখুব ভালো করে খেয়াল রাখতে হবে– “সন্ত্রাসীদের তিনটি দল, লীগ-শিবির-ছাত্রদল”। এবং “নৌকা-পাল্লা-লাঙ্গল-শীষ, সবার দাঁতেই লূটের বিষ”। তাই জাতীয় মুক্তির লক্ষ্যে উৎপাদনমুখী অর্থনীতির বিকাশের জন্য যারা শিক্ষিত হতে চান, মানুষ হতে চান তাদেরকে এই লুটেরাদের কবল থেকে দেশ ও জাতিকে মুক্ত করার দায়িত্ব কাঁধে তুলে নিতে হবে। ৭১’এ জনগণের সংগ্রামের মধ্য দিয়ে জন্ম নেয়া বাংলাদেশকে জনগণের হাতে ফিরিয়ে আনার লড়াইয়ে শামিল হতে হবে।\n৭ thoughts on “রাজশাহী বিশ্ববিদ্যালয়ের সাম্প্রতিক ছাত্র আন্দোলনঃ কিছু জরুরী প্রশ্নের অবতারণা”\nফেব্রুয়ারি ৫, ২০১৪ at ২:৩১ অপরাহ্ণ\nলেখক সৈকত মল্লিককে ধন্যবাদ\nলেখক সৈকত মল্লিককে ধন্যবাদ সমসাময়িক গুরুত্বপূর্ণ বিষয়ে আলোচনা করার জন্য।\nফেব্রুয়ারি ৭, ২০১৪ at ৮:৪০ পূর্বাহ্ণ\nফেব্রুয়ারি ৭, ২০১৪ at ৯:৩২ পূর্বাহ্ণ\nআন্দোলনের শুরু থেকেই সরকার\nআন্দোলনের শুরু থেকেই সরকার দলীয় ছাত্র সংগঠন ঢোকার চেস্টা করেছিল। আন্দোলনকারী ছাত্রদের প্রতিরোধের মুখে তারা সফল হতে পারেনি। তখন তারা ভিন্ন পথ অবলম্বন করে। আন্দোলনকারীদের শিবির বলে আখ্যা দিতে শুরু করে। আমরাও জানি এবং ইতিহাসও সাক্ষী দেয় যে, কোন কালেই ছাত্রদের স্বার্থের ন্যায্য আন্দোলনে শিবির থাকতে পারে নাই। কখনোই শিবির ছাত্রস্বার্থের পক্ষের শক্তি নয়।\nকুনটা সত্য? আপনের এই কথাগুলো নাকি খবরের সংবাদ এবং চিত্রগুলো? রাবির ছাত্রদলের সহ-সভাপতি স্বীকার করছে যে ঐ আন্দোলনে শিবির ছিলো এমনকি জ্বালাও পোড়াও করেছে আর আপনি বলছেন শিবির ছিলোই না!!!\nছাত্রলীগরে গালি দিতে মুঞ্চাইছে যখন তাইলে এত্তো প্যাঁচানির কি দরকার? ডাইরেক্ট গালি দিয়া দেন কেউ তো ধরে রাখে নাই। রঙ মেখে সং সেজে মেকি বিনোদন না দিলেই কি নয়!!!!\nফেব্রুয়ারি ৭, ২০১৪ at ৭:০০ অপরাহ্ণ\nনিজেই কানা পথ চিনে না,পরকে\nসন্ত্রাস করে তিনটি দল\nসবার দাতেই লুটের বিষ।\nফেব্রুয়ারি ৮, ২০১৪ at ৪:২১ পূর্বাহ্ণ\nবৎস সৈকত, এড়াইয়া যাওয়া কিন্তু\nবৎস সৈকত, এড়াইয়া যাওয়া কিন্তু “ম্যা ম্যা” কারীদের লক্ষণ। খিয়্যাল কইরা কিন্তুক, আমি স্পষ্ট প্রমাণ সহকারে কিছু প্রশ্ন করলাম আর সেসবের উত্তর না দিয়েই কপিতা না মারিয়ে উত্তর দিলেই ভালো হয়। ভন্ডামি করে সবখানে ছাড় পাওয়া যায়, আওয়ামীলীগকে হুদাই গালি দিলে সবখানে বাহবা পাওয়া যায় কিন্তু ইস্টিশনে অন্তত আমি থাকা পর্যন্ত হুদা মিছা অপবাদ আওয়ামীলীগরে লাগাইলে একচুল ছাড় দেওয়া হবে না।\nফেব্রুয়ারি ৮, ২০১৪ at ৪:৪৪ পূর্বাহ্ণ\nমজা পাইলাম ইনার ম্যা ম্যা\nমজা পাইলাম ইনার ম্যা ম্যা শুনে… :হাসি: হেডম থাকলে স্পষ্ট প্রশ্নের সরাসরি দিয়া যান সৈকত সাব… :মানেকি: :এখানেআয়: যদিও আপনার পোস্ট পড়ে আপ্নের হেডম সম্পর্কে স্পষ্ট ধারনা হয়ে গেছে… :ক্ষেপছি: :এখানেআয়:\nফেব্রুয়ারি ১৩, ২০১৪ at ৭:১৪ পূর্বাহ্ণ\nআবারো…… একই উত্তর দিলেই\nআবারো…… একই উত্তর দিলেই হতো।\nতবে তার আগে কয়েকটা কথা কই ভাই…\n১। পত্রিকায় কী ছবি এসছে ?\n২। অংশগ্রহণকারী হিসেবে শিবির থাকাটা অস্বাভাবিক না, ঠিক যেমন ছাত্রলীগের চেস্টা। কিন্তু নেতৃতে কি তারা থাকতে পেরেছে ?


বর্তমানে যখন চলছে ওপেন সোর্সের জয়জয়কার, ঠিক তখনও মাইক্রোসফট ঠিকই রয়ে গেছে ব্যবসায়িক প্ল্যাটফর্মেই। কিন্তু ওপেন সোর্স হওয়ার কারণে ডেস্কটপের জন্য লিনাক্স কিংবা স্মার্টফোনের জন্য অ্যান্ড্রয়েড ঠিকই রাজত্ব করে চলেছে।\nমাইক্রোসফটও কি কখনও ওপেন সোর্স হবে? এমন প্রশ্ন করা হয়েছিল মাইক্রোসফটের একজন শীর্ষ প্রকৌশলী এবং অ্যাজিউর ক্লাউড প্ল্যাটফর্মের সিটিও মার্ক রাশিনোভিচ’কে। কী বললেন তিনি?\n"এটা অবশ্যই সম্ভব। এখনকার মাইক্রোসফট আর আগের মাইক্রোসফটের মধ্যে ব্যবধান রয়েছে। এটা একদম নতুন মাইক্রোসফট।", বলেন রাশিনোভিচ।\nতবে তার কথায় ওপেন সোর্সের কিছুটা ইঙ্গিত পাওয়া গেলেও বিস্তারিত কিছু বলেননি তিনি। তার কথা থেকে মনে হয়েছে, মাইক্রোসফট হয়তো কোন এক সময় এসে উইন্ডোজ অপারেটিং সিস্টেমের অংশ বিশেষ ওপেন সোর্স লাইসেন্সের আওতায় উন্মুক্ত করে দিতে পারে।\nএই প্রশ্নের আরও বিস্তারিত উত্তর খুঁজতে প্রযুক্তি বিষয়ক ওয়েবসাইট ভেঞ্চারবিট যোগাযোগ করে মাইক্রোসফটের সাথে। মাইক্রোসফটের একজন মুখপাত্র ভেঞ্চারবিটকে জানায়, "আমরা এখনও কোন ধরনের ওপেন সোর্স নীতিমালা করিনি কিংবা বিজনেস মডেলেও কোন পরিবর্তন করিনি।"\nতবে ওপেন সোর্স নিয়ে মাইক্রোসফট এখনও যে কিছুই করেনি, তাও নয়। কোডিং বিষয়ক ওয়েবসাইট গিটহাবে আছে মাইক্রোসফটের প্রায় এক হাজার সফটওয়্যার রিপোজিটোরি। এছাড়া মাইক্রোসফট সর্বশেষ ঘোষণা দিয়েছে সফটওয়্যার ফ্রেমওয়ার্ক ডট নেট ওপেন সোর্স লাইসেন্সের আওতায় নিয়ে আসার ব্যাপারে। একই সাথে উইন্ডোজ প্ল্যাটফর্মের পাশাপাশি লিনাক্স এবং ম্যাকের জন্য এই ফ্রেমওয়ার্ক উন্মুক্ত করার কথাও জানিয়েছে এই সফটওয়্যার জায়ান্ট।\nতবে সবকিছুর পরও মাইক্রোসফটের সবথেকে গুরুত্বপূর্ণ পণ্য উইন্ডোজ এখনও ওপেন সোর্স নয়। তবে উইন্ডোজ যদি ওপেন সোর্স লাইসেন্সের আওতায় আনা হয়, তাহলে উইন্ডোজের বাজার আরও সম্প্রসারিত হবে, সে ব্যাপারে কোন সন্দেহ নেই। কিন্তু সন্দেহ একটিই, মাইক্রোসফট আদৌ এটিকে ওপেন সোর্সের আওতায় আনবে কিনা। কারণ সবকিছুর পরও উইন্ডোজই মাইক্রোসফটের সোনার ডিম পাড়া হাঁসগুলোর মধ্যে অন্যতম যে!\nমাটন বটি কাবাব, এই ঈদে ঘরেই তৈরি করুন\nডেল কার্নেগীর বিখ্যাত উক্তি সমূহ


BEANIBAZARBARTA24.COMসৌদিতে ৪ বাংলাদেশির মৃত্যু, দুজন করোনায়\nদুবাগে করোনা উপসর্গ নিয়ে মুক্তিযোদ্ধার মৃত্যু, স্বাস্থ্য বিধি ছাড়াই দাফনের প্রস্তুতি » « ২৪ ঘণ্টায় ২৬৯৫ জন আক্রান্ত, ৩৭ জনের মৃত্যু » « সিলেটে অস্ত্র ও নগদ টাকাসহ দুই ছিনতাইকারী আটক » « সিলেট সিটি মেয়রের স্ত্রী শামা হক করোনা আক্রান্ত » « করোনায় ২৪ ঘণ্টায় ৩৭ মৃত্যু, আক্রান্ত ২৯১১ » «\nBeanibazarBarta24.com | Published on: April 6, 2020 at: 12:10 pm\nবার্তা ডেস্ক: প্রাণঘাতী করোনা ভাইরাসে আক্রান্ত হয়ে সৌদি আরবে আরও দুই বাংলাদেশির মৃত্যু হয়েছে। তারা হলেন- মানিকগঞ্জের সিঙ্গাইর উপজেলার মাদবপুর গ্রামের আজিজুল হকের ছেলে মান্নান মিয়া এবং চট্টগ্রামের ফটিকছড়ি উপজেলার মো. মানিক।\nমান্নান জেদ্দা এবং মানিক মক্কায় মারা গেছেন বলে জানিয়েছে বাংলাদেশ কনস্যুলেট জেনারেল জেদ্দা।\nএ নিয়ে সৌদিতে করোনায় আক্রান্ত হয়ে মারা গেলেন সাতজন।\nএদিকে মক্কায় লক্ষীপুরের মো. ইউসুফ এবং রিয়াদে ভোলার মোহাম্মদ হোসেন নামে দুই বাংলাদেশি মারা গেছেন বলে জানিয়েছেন মৃতের স্বজনরা। তবে তারা করোনায় আক্রান্ত হয়ে মারা গেছেন কিনা সেটা নিশ্চিত হওয়া যায়নি।\nপ্রাণঘাতী এই করোনা ভাইরাসে সৌদি আরবে এখন পর্যন্ত ২ হাজার ৪০২জন আক্রান্ত হয়েছে। আর প্রাণ গেছে ৩৪ জনের। সৌদি স্বাস্থ মন্ত্রণালয়ের তথ্য অনুযায়ী আক্রান্তদের মধ্যে ৪৭শতাংশ সৌদি নাগরিক এবং ৫৩শতাংশ বিদেশি নাগরিক রয়েছেন।


মুসলমানদের হজ্বে যাবার আর্থিক ভর্তুকি আর দিবে না ভারত সরকার - shandhan.com\nYou are at:Home»আন্তর্জাতিক»মুসলমানদের হজ্বে যাবার আর্থিক ভর্তুকি আর দিবে না ভারত সরকার\nমুসলমানদের হজ্বে যাবার আর্থিক ভর্তুকি আর দিবে না ভারত সরকার\nBy 24 Sangbad on\t January 17, 2018 আন্তর্জাতিক, ধর্ম, বিশেষ সংবাদ\nডেস্ক★ এ বছর থেকে ভারতের যে মুসলিমরা হজে যাবেন, তাদের জন্য আর্থিক ভর্তুকি পুরোপুরি উঠিয়ে দেওয়া হচ্ছে বলে সরকার আজ ঘোষণা করেছে।\nসুপ্রিম কোর্টের নির্দেশ ছিল, ২০২২ সালের মধ্যে ধাপে ধাপে এই ভর্তুকি তুলতে হবে – কিন্তু তার পাঁচ বছর আগেই এক ধাক্কায় সরকার তা প্রত্যাহার করার সিদ্ধান্ত নিল।\nভারতের সংখ্যালঘু উন্নয়ন বিষয়ক মন্ত্রী মুখতার আব্বাস নকভি এ কথা জানিয়ে বলেছেন, এখন থেকে হজ ভর্তুকির টাকা মুসলিম মেয়ে ও নারীদের শিক্ষার পেছনে খরচ করা হবে।\nদেশের মুসলিম সমাজের নেতারা অনেকেই এভাবে একবারে ভর্তুকি তুলে নেওয়ার বিরোধী হলেও তাদের কেউ কেউ আবার সরকারি ঘোষণাকে স্বাগতও জানিয়েছেন।\nভারতে হজযাত্রীরা যাতে জাহাজের বদলে বিমানে চেপে সৌদি যেতে পারেন, সে কারণে ভর্তুকি দেওয়ার প্রথা চালু হয়েছিল প্রায় পঞ্চাশ বছর আগে – তদানীন্তন প্রধানমন্ত্রী ইন্দিরা গান্ধীর আমলে।\nএয়ার ইন্ডিয়া বা সৌদিয়ার মতো যে বিমান সংস্থাগুলো ভারত থেকে হজযাত্রীদের নিয়ে পাড়ি দেয়, তখন থেকেই তারা এই ভর্তুকির টাকা সরকারের কাছ থেকে সরাসরি পেয়ে আসছে।\nকিন্তু চলতি বছর থেকেই এই ভর্তুকি উঠে যাবে বলে সরকার আজ সিদ্ধান্ত নিয়ে ফেলেছে।\nসংখ্যালঘু উন্নয়ন বিষয়ক মন্ত্রী মুখতার আব্বাস নকভি জানান, “২০১৮ থেকেই আর কোনও হজ ভর্তুকি থাকবে না। তবে তার পরেও যেটা খুশির খবর তা হল, স্বাধীনতার পর এ বছরেই সবচেয়ে বেশি হজযাত্রী এ বছর ভারত থেকে যাবেন – সংখ্যাটা ১ লক্ষ ৭৫ হাজার।”\n“আর এই ভর্তুকির টাকাটা আমরা খরচ করব মুসলিম মেয়ে ও নারীদের পড়াশুনোর পেছনে, যাতে তাদের শিক্ষাগত ক্ষমতায়ন হয়।”হজ ভর্তুকি তুলে নেওয়া হলে অপেক্ষাকৃত গরিব মুসলিমরা তীর্থযাত্রার সুযোগ হারাবেন, এ কথাও মানছেন না মি নকভি।তার যুক্তি, “আমরা যখন মর্যাদার সাথে উন্নয়নের কথা বলি, তখন হজযাত্রাও কিন্তু মর্যাদার সঙ্গেই হওয়া উচিত। আর এই ভর্তুকিতে মুসলিমদের বিশেষ কোনও উপকার হত না, লাভবান হত শুধু কিছু সংস্থা।”\n“আর দরিদ্র শ্রেণীর মুসলিমরা যাতে অনেক কম খরচে হজে যেতে পারেন, তার জন্য আগামী দিনে আমরা সমুদ্রপথে জাহাজে চেপে যাওয়ার ব্যবস্থাও আবার চালু করছি”, জানিয়েছেন তিনি।\nসরকারের এই ঘোষণা পুরোপুরি অপ্রত্যাশিত না-হলেও ভর্তুকি তুলে নেওয়ার পর হজযাত্রায় এখন কত খরচ পড়বে, সেটা স্পষ্ট না-করায় বিভ্রান্তির অবকাশ কিন্তু রয়েই যাচ্ছে।\nবিবিসিকে অন্তত তেমনটাই বলছিলেন পশ্চিমবঙ্গ হজ কমিটির চেয়ারম্যান ও তৃণমূল কংগ্রেসের এমপি নাদিমুল হক।\nমি হকের কথায়, “যেহেতু সুপ্রিম কোর্টের নির্দেশ ছিল, তাই আমরা জানতাম আজ না-হয় কাল এই ভর্তুকি উঠবেই। এখন শুধু হঠাৎ করে সরকার এই ঘোষণাটা করল। তবে তার সঙ্গে যদি এটাও জানানো হত এখন থেকে হজযাত্রীদের কত খরচ পড়বে, তাহলে অনেক ভাল হত। সেটা যত তাড়াতাড়ি বিবৃতি দিয়ে স্পষ্ট করা যায়, ততই ভাল।”\nগত বছর পর্যন্ত বিভিন্ন ক্যাটেগরিতে ভারতের একজন হজযাত্রীকে পকেট থেকে খরচ করতে হয়েছিল ২ লক্ষ ১৫ হাজার থেকে শুরু করে ২ লক্ষ ৩৫ হাজার রুপি।\nভর্তুকি প্রত্যাহারের পর সেই খরচ ঠিক কত দাঁড়াবে তা পরিষ্কার নয়, কিন্তু হজযাত্রীর সংখ্যাও কি কমবে?\nনাদিমুল হকের জবাব, “সেটা এত তাড়াতাড়ি বলা সম্ভব নয়, কারণ ঘোষণাটা তো সবেমাত্র এল। তবে আমার ধারণা, এখন হজযাত্রীর সংখ্যাটা অনেকটাই নির্ভর করবে মোট খরচের পরিমাণটা কী দাঁড়ায়, তার ওপর।”\nএক ধাক্কায় পুরো ভর্তুকি তুলে নেওয়ার বিরোধিতা করেছেন অনেক মুসলিম নেতাই, তবে তার মধ্যে কিছুটা ব্যতিক্রমী সুর শোনা গেছে হায়দ্রাবাদের এমপি আসাদউদ্দিন ওয়াইসির গলায়।\nতার যুক্তি, “হজ শুধু সেই মুসলিমদের জন্যই ফরজ. যাদের আর্থিক সামর্থ্য আছে। আমি নিশ্চিত, আজ ভর্তুকি তুলে দিলেও মুসলিমরা সানন্দে হজে যাবেন – সরকারি সাহায্যের ভরসায় তারা বসে থাকবেন না।””আর তা ছাড়া আমার নামে দেওয়া ভর্তুকি কেন একটা এয়ারলাইন্স পাবে? বরং হজ নিয়ে একটা গ্লোবাল টেন্ডার ডাকা হলে কম খরচে অনেক বেশি হাজী যেতে পারবেন বলেই আমার বিশ্বাস”, বলছেন মি ওয়াইসি।সাংবিধানিকভাবে ধর্মনিরপেক্ষ রাষ্ট্র ভারত কেন ধর্মীয় কারণে ভর্তুকি দেবে, এই প্রশ্ন অবশ্য অতীতে বারে বারেই উঠেছে।সেই যুক্তিতে যারা হজ ভর্তুকির বিরোধিতা করেছেন তারা অবশ্য একই সঙ্গে বলেন হিন্দুদের কুম্ভমেলা বা কৈলাস-মানসসরোবর যাত্রার নামেও সরকারি কোষাগার থেকে অর্থ খরচ করা একই রকম অনৈতিক।


সকালের ঘুম জীবন-জীবিকার বরকত নষ্ট করে দেয় সকালের ঘুম জীবন-জীবিকার বরকত নষ্ট করে দেয় – Our Media\nসাহরিয়ার কবির\t/ ২২\tপঠিত\nসকালে অর্থাৎ ফজরের নামাজের পর ঘুমানো অনেকের অভ্যাস। আবার অনেকেই এমন আছেন, যারা ঘুমের কারণে ফজরের নামাজও পড়তে পারেন না। ফজরের নামাজের পর ঘুমানো নিয়ে অনেক আলোচনা রয়েছে।\nআবু হুরায়রা (রা.) থেকে বর্ণিত, রাসুলুল্লাহ (সা.) বলেন, ‘তোমাদের কেউ যখন ঘুমায়, তখন শয়তান তার মাথার শেষভাগে তিনটি গিরা দেয়।\nপ্রতিটি গিরার সময় সে এ কথা বলে কুমন্ত্রণা দেয় যে এখনো রাত অনেক রয়ে গেছে, শুয়ে থাকো। অতঃপর সে ব্যক্তি যদি জেগে ওঠে এবং আল্লাহকে স্মরণ করে, তখন একটি গিরা খুলে যায়। অতঃপর যদি সে অজু করে, তবে দ্বিতীয় গিরা খুলে যায়। আর যদি সে নামাজ আদায় করে, তাহলে সব গিরাই খুলে যায়। ফলে প্রফুল্লতার সঙ্গে পবিত্র মনে তার সকাল হয়, অন্যথায় আলস্যের সঙ্গে অপবিত্র মনে তার সকাল হয়। ’ (বুখারি, হাদিস : ৩০৯৬)\nসকালের ঘুম বরকত নষ্ট করে : ফজরের নামাজের পর সকালের ঘুম জীবন-জীবিকার বরকত নষ্ট করে দেয়। দিনের শুরুটা ঘুমে কেটে যাওয়ার ফলে দিন সংকীর্ণ হয়ে যায়। কাজের সময় ও পরিধি কমে যায়। পক্ষান্তরে ফজরের নামাজ আদায়, কোরআন তিলাওয়াত এবং ইশরাক নামাজ আদায়ের মাধ্যমে দিনের কার্যক্রম শুরু করতে মহান আল্লাহ সারা দিনের জন্য বান্দার দায়িত্ব গ্রহণ করেন। ফলে দিনটি হয়ে ওঠে বরকতময়। হাদিসে সকালের ঘুম বর্জনের প্রতি উৎসাহিত করা হয়েছে। সাখর আল-গামিদী (রা.) থেকে বর্ণিত, নবী (সা.) বলেন, ‘হে আল্লাহ! আপনি আমার উম্মতকে ভোরের বরকত দান করুন। ’\nদিনে হালকা বিশ্রাম নেওয়া : মহান আল্লাহ দিনকে বানিয়েছেন মানুষের জীবন-জীবিকা ও সার্বিক কর্মকাণ্ড বাস্তবায়নের জন্য। আল্লাহ বলেন, ‘এবং করেছি দিনকে জীবিকা আহরণের সময়। ’ (সুরা : নাবা, আয়াত : ১১)\nতবে দিনের বেলায় দুপুরে হালকা বিশ্রাম নিলে রাতে ইবাদতের শক্তি অর্জন হয়। তাউস (রহ.) থেকে বর্ণিত, রাসুলুল্লাহ (সা.) বলেন, ‘দিনে বিশ্রাম নিয়ে রাতের ইবাদতের শক্তি অর্জন করো আর সাহরি খেয়ে দিনের রোজার শক্তি অর্জন করো। ’ (বায়হাকি, হাদিস : ৪৭৪১; মুসান্নাফে আবদির রাজজাক, হাদিস : ৭৬০৩)


লুকালিকে কন্যার সাথে ইনস্টাগ্রামের ছবি শেয়ার করেছেন তামিম সুরসোক - সেলিব্রিটি\nতামিম সুরসোক লুকালিকে মেয়ের সাথে নিখুঁত ছবি পোস্ট করেছেন\nতামিন সুরসোক হোম এবং অ্যাওয়ে এবং প্রেটি লিটল লায়ার্সের চরিত্রে সবচেয়ে বেশি পরিচিত।\nতবে অত্যাশ্চর্য দক্ষিণ আফ্রিকা-অস্ট্রেলিয়ান অভিনেত্রী তার আরাধ্য পরিবারের জন্য সবচেয়ে বেশি পছন্দ হতে পারে - তার বড় মেয়ে ফিনিক্স এমানুয়েল সহ।\nশ্যামাঙ্গিনী সৌন্দর্য ইনস্টাগ্রামে নিয়েছিল তার পাঁচ বছর বয়সী লুকালিকে সঙ্গে একটি মূল্যবান ছবি ভাগ করে নেওয়ার জন্য এবং বছরগুলি কত দ্রুত এগিয়ে যায় তা প্রতিফলিত করে।\ntamminsursok প্রোফাইল দেখুন 25.3k পছন্দ - ইনস্টাগ্রামে পোস্ট দেখুন সময় বন্ধ করুন। আমার বাহুগুলি যতক্ষণ তারা পারে তার জন্য আপনাকে ধরে রাখার চেষ্টা করবে & # 128151\n'সময় বন্ধ করুন। আমার বাহুরা যতক্ষণ পারো ততক্ষণ তোমাকে ধরে রাখার চেষ্টা করবে, 'মিষ্টি শটটির ক্যাপশন দিয়েছেন তিনি।\nভক্তরা ছবিটির প্রেমে পড়ে যা দ্রুতগতিতে 25,000 টিরও বেশি পছন্দ এবং শত শত মন্তব্য উপস্থাপন করে।\nএকজন ব্যবহারকারী লিখেছেন: 'চিরদিনের জন্য লালন করা সেই মা কন্যাদের মুহুর্তগুলি picture সুন্দর ছবি! নিবন্ধন করুন সময় কি দ্রুত তাড়াত না? আপনার একটি সুন্দর এবং সুন্দর পরিবার আছে '\ntamminsursok প্রোফাইল দেখুন 39.5k পছন্দ - ইনস্টাগ্রামে পোস্ট দেখুন আমরা @ ক্লেয়ারস্টোরস চূড়ান্ত জন্মদিনের বাশে @itsdougthepug এবং @hellokitty & # 128151 & # 128151 & # 128588 & # 127995 & # 128588 & # 127995 # হ্যাপিবার্থডে ক্লেয়ার্স # স্পনসরড ক্লেয়ারসিওরোপে সেরা সময় পেলাম\nতামিম তার অভিনেতা-পরিচালক স্বামী শান ম্যাকউয়েনের সাথে ফিনিক্স ভাগ করেছেন, যিনি তিনি আগস্ট ২০১১ সালে ইতালির ফ্লোরেন্সে বিয়ে করেছিলেন।\nদীর্ঘমেয়াদী দম্পতি জানুয়ারিতে তাদের দ্বিতীয় সন্তান কন্যা লেনন ব্লিউকে স্বাগত জানিয়েছেন।


তৃণমূল ঠেকাতে ভরসা সেই সৌরভ « বেঙ্গল টাইমস্ - সময়ের থেকে এগিয়ে\nBy Bengal Times / September 22, 2015 / No Comments\nকে হবেন বোর্ডের পরবর্তী প্রেসিডেন্ট ? সারা দেশে জোর চর্চা। কিন্তু আরও একটা মোক্ষম প্রশ্ন। কে হবেন সি এ বি প্রেসিডেন্টি ? কার কথায় চলবে ইডেন গার্ডেন্স ?\nডালমিয়ার অন্ত্যেষ্টির ২৪ ঘণ্টা কাটার আগেই এই নিয়ে নানা মত উঠে আসতে ময়দানে। ভেসে উঠছে অনেক নাম। সহজ কথা, যে কারণে তাঁকে সচিব করা হয়েছিল, ঠিক সেই কারণেই হয়ত তাঁকে সভাপতি করা হতে পারে। অনেকের আপত্তি থাকলেও বাধ্য হয়েই তা মেনে নিতে হবে।\nসিএবি সচিব হওয়ার ব্যাপারে সৌরভ গাঙ্গুলি খুব একটা আগ্রহী ছিলেন না। এমনকি সৌরভকে সচিব করার ব্যাপারে ডালমিয়াও যে খুব উৎসাহী ছিলেন, এমন নয়। অন্তত সিএবি-র খোঁজখবর যাঁরা রাখেন, তাঁদের কাছে এটা ওপেন সিক্রেট।\nতাহলে সৌরভ সেক্রেটারি হলেন কেন ? সহজ কথা, তৃণমূলের আগ্রাসন ঠেকাতে। সিএবি-র চেয়ারের দিকে অনেকেরই চোখ ছিল। আস্তে আস্তে গোটা সিএবি-টাই কার্যত তৃণমূল ভবন হওয়ার আশঙ্কা তৈরি হয়েছিল। তা ঠেকাতেই সৌরভের নাম সামনে আনেন ডালমিয়া। বিচক্ষণ ডালমিয়া জানতেন, একমাত্র সৌরভের নাম সামনে আনা হলে শাসক দল সরাসরি সংঘাতে যাবে না।\nযা ভেবেছিলেন, ঠিক তাই হল। সৌরভকে সচিব পদে প্রার্থী করায় একেবারে বিনা লড়াইয়েই ড্যাং ড্যাং করে জিতে গেলেন ডালমিয়া এবং বাকিরা। অনেক গুঞ্জন, অনেক সমীকরণ বাতাসে ভেসে বেড়ালেও এক নিমেশে তা থেমে গেল।\nএবারও সেই আশঙ্কা দেখা দিয়েছে। শোনা যাচ্ছে, পঞ্চায়েত মন্ত্রী সুব্রত মুখার্জি নাকি সি এ বি সভাপতি হওয়ার ব্যাপারে খুব আগ্রহী। আরও কয়েকজন আগ্রহী নেতার নাম শোনা যাচ্ছে। শেষপর্যন্ত মমতা ব্যানার্জি যাঁর নামে সিলমোহর দেবেন, হয়ত তিনিই বসবেন সিএবি-র রাজ্যপাটে। টি টোয়েন্টি বিশ্বকাপ আয়োজনের যে কমিটি তৈরি হয়েছে, সেখানে ১৫ জন সদস্যের ১১ জনই তৃণমূলের সামনের সারির নেতা। আগামীদিনে গোটা সিএবি জুড়ে তৃণমূলি দাপট তৈরি হবে। শৃঙ্খলায় মোড়কে থাকা সিএবি-র চেহারা কী হতে পারে, তা ভেবে অনেকেই আঁতকে উঠছেন।\nযাঁরা সিএবি-র দৈনন্দিন কাজের সঙ্গে যুক্ত, তাঁদের মধ্যে যোগ্যতম হতে পারেন বিশ্বরূপ দে। বোর্ডের বিভিন্ন কর্তার সঙ্গে চমৎকার সম্পর্ক। দীর্ঘদিন ডালমিয়ার ছায়ায় থেকে ক্রিকেট প্রশাসনের কাজটা দারুণ শিখেও নিয়েছেন। কিন্তু তিনি সভাপতি, আর সচিব সৌরভ- এটাও বেশ দৃষ্টিকটূ মনে হতে পারে। সেক্ষেত্রে সৌরভ আদৌ সিএবি-তে থাকবেন কিনা, তা নিয়েও সংশয় তৈরি হয়েছে।\nতাই সিএবি-র একটা বড় অংশই চাইছে, সৌরভ গাঙ্গুলিকেই সিএবি সভাপতি হিসেবে সামনে আনা হোক। তাঁর নাম সামনে থাকলে মুখ্যমন্ত্রী তাঁর বিরুদ্ধে প্রার্থী দেবেন না। অন্য কোনও মন্ত্রী বা সাংসদ সৌরভের বিরুদ্ধে দাঁড়ানোর ঝুঁকি নেবেন না। আর সেক্ষেত্রে সি এ বি তৃণমূলের আগ্রাসনের হাত থেকে আপাতত রক্ষা পাবে।\nতাহলে, মোদ্দা কথাটা কী দাঁড়াল ? সৌরভের নামে সিএবি-র অন্দরে মৃদু ফিসফিস থাকতেই পারে। কিন্তু সিএবি-তে তৃণমূল আগ্রাসন ঠেকাতে সৌরভকে মেনে নেওয়া ছাড়া আর কোনও উপায়ও নেই।\nতৃণমূল ঠেকাতে ভরসা সেই সৌরভ was last modified: September 22nd, 2015 by Bengal Times


সুখবর: মাশরাফি-সাকিবদের বেতন বাড়ছে! জেনে নিন, কার কত লাখ টাকা?……\nখেলোয়াড়দের বেতন প্রায় প্রতিবছরই কিছু কিছু করে বাড়িয়ে আসছে বিসিবি। তবে গতবার ক্রিকেটারদের দাবির পরিপ্রেক্ষিতে বেতনের অঙ্কে বড় পরিবর্তন আনে বিসিবি। মাশরাফি-সাকিবদের মতো ‘এ প্লাস’ শ্রেণিতে থাকা খেলোয়াড়দের বেতন আড়াই লাখ থেকে বাড়িয়ে করা হয় ৪ লাখ টাকা।\n‘এ’ শ্রেণিতে থাকা মাহমুদউল্লাহর ২ লাখ থেকে বাড়িয়ে ৩ লাখ; ‘বি’ শ্রেণিতে ইমরুল কায়েস, মুমিনুল হক, সাব্বির রহমান ও সৌম্য সরকারের দেড় লাখ থেকে বাড়িয়ে ২ লাখ; ‘সি’ শ্রেণিতে রুবেল হোসেন, তাসকিন আহমেদ, মোস্তাফিজুর রহমান ও মোসাদ্দেক হোসেনদের ১ লাখ থেকে বাড়িয়ে দেড় লাখ এবং ‘ডি’ শ্রেণিতে নতুন অন্তর্ভুক্ত হওয়া ক্রিকেটারদের বেতন ৭৫ হাজার থেকে বাড়িয়ে করা হয় ১ লাখ টাকা।\nবেতন বাড়ানোর সংবাদে খেলোয়াড়েরা খুশি হলেও কারও কারও জন্য দুঃসংবাদও আছে। কেন্দ্রীয় চুক্তিতে খেলোয়াড়ের সংখ্যা কমাতে চাইছে বিসিবি। গত চুক্তিতে ছিলেন ১৬ ক্রিকেটার। এবার সংখ্যাটা কমবে। কজন বাদ পড়তে যাচ্ছেন, সেটি অবশ্য এখনই বলতে পারলেন না আকরাম, ‘আমরা প্রস্তাব এখনো চূড়ান্ত করতে পারিনি।\nকাল ঠিক করে ফেলব। তবে এটা ঠিক, চুক্তিতে খেলোয়াড় কমবে। অনেক কিছু বিবেচনা করতে হচ্ছে। খেলোয়াড়ের সংখ্যা কম থাকলে ভালো হয়।’\nThe post সুখবর: মাশরাফি-সাকিবদের বেতন বাড়ছে! জেনে নিন, কার কত লাখ টাকা?…… appeared first on Ekushey24.com.